މާއްޑޫ: މިހާރު ދިރުމެއް ނެތަސް، ކުރިން އެވަރުގެ ރަށެއް ނެތް!\n15 މާރޗް 2014\nއޭދަފުށީ ކުރިމަތީގައި އޮންނަ މާއްޑޫ:\nއަހަރެމެން ރަށުގެ ދެކުނު ފަރާތުގައި އޮތް ފަޅު ރަށް މިހާރު ހިމޭނުން އޮންނަތާ އެތަކެއް އަހަރެއް ވެއްޖެ އެވެ. އެކަމަކު މީގެ 45 އަހަރު ކުރިން އެ ރަށަކީ ހަމަ އެހެން ރަށްރަށެކޭ އެއްގޮތަށް މީހުން ދިރިއުޅުނު ރަށެކެވެ. އެ ރަށް ފަޅުވީ ކީއްވެހެއްޔެވެ؟ އެ ރަށުގައި އުޅުނީ ކޮން ބައެއް ހެއްޔެވެ؟ އެ މީހުންނަށް ކުރިމަތިވީ ކޮން މައްސަލަތަކެއް ހެއްޔެވެ؟ އެ މީހުން މިހާރު ކޮބައިބާ އެވެ؟ — މި ހުރިހާ ސުވާލުތަކަކަށް ލިޔުންތެރިޔާ އަލީ އިމާދުގެ މި އިލްމީ “އަގުހުރި” ދިރާސާ ފުދެ އެވެ. މާއްޑޫގެ ވާހަކަ އޭނާ ގެނެސްދީފައި މިއޮތީ، އެ ރަށަށް ނިސްބަތްވާ މި ޖީލުގެ ދަރިން ވެސް ނޭނގޭ ވާހަކަތަކަކުންނެވެ.\nރާއްޖޭގެ ރަށްތައް ފަޅުވުމުގައި، ވަރަށް ގިނަ “ރޫހާނީ” ސަބަބުތަކެއް ހުރި ކަމަށް ތާރީހުގައި ލިޔެފައި ވެ އެވެ. އެކި ރަށްރަށަށް އެކި ސަބަބުތައް ކުރިމަތިވެފައި ވެ އެވެ. އޭގެ ތެރޭގައި ރަށްރަށުގައި ރޯގާއެއް ފެތުރި ގިނަ ބަޔަކު މަރުވެ ރަށް ނާމާންވުމާއި، ރަށް ގިރުމާއި ޝައިތާނީ ބާރުތަކުން ރަށް ނާމާންވުމާއި، ކަނޑުބޭރިއެރުން ފަދަ ކަންކަން ހިމެނެ އެވެ. މާ ބޮޑު ހެއްކެއް ނެތަސް، ފުރޭތަ އެރުމާއި ގޮތް ނޭނގޭ ބުޅާ އެރުމާއި މިކަހަލަ އެހެނިހެން ވެސް ސަބަބުތައް ހުރެގެން ފަޅުވި ރަށްރަށް ހުރި ކަމަށް ލިޔެވިފައި ވެ އެވެ.\nނަމަވެސް ބ. މާއްޑޫ ފަޅުވީ މިއިން އެއްވެސް ސަބަބެއް މެދުވެރިވެގެން ނޫނެވެ. އަދި މާއްޑޫގައި އެފަދަ އެއްވެސް ހާދިސާއެއް އިހުޒަމާނުގައި ހިނގިކަމުގެ އެއްވެސް އަލާމާތެއް ފެންނާކަށް ނެތެވެ. މާއްޑޫން މީހުން ފައިބަންޖެހުނު ހަމަ އެކަނި ސަބަބަކީ، އާބާދީ މަދުވުމެވެ. ހުކުރު ހަމަވާ އަދަދަށް ]40[ މީހުން ނެތް ރަށްރަށުގެ މީހުން އެހެން ރަށްރަށަށް ބަދަލުކުރުމަށް އޭރުގެ ސަރުކާރުން ހަމަޖެއްސެވުމާ ގުޅިގެން މާއްޑޫ ދޫކޮށްލަން އެ ރަށު މީހުންނަށް މަޖުބޫރުވީ އެވެ.\nމާއްޑޫގައި ފުރަތަމަ މީހުން ދިރިއުޅެން ފެށީ ކޮން ދުވަސްވަރެއްގައި ކަމެއް އެނގޭކަށް ނެތެވެ. އެއީ އަތޮޅުގެ ނިސްބަތުން އާބާދީ ކުޑަ ރަށެއް ނޫނެވެ. މާއްޑޫގެ ގަބުރުސްތާނުންނާއި ބަދަލުވި ގޭގޭގެ އަދަދަށް ބަލާއިރު ވެސް ފާހަގަކުރެވެ އެވެ. ބަދަލުވިއިރު ޖުމްލަ 32 ގޭގައި އުޅުނު މީހުންގެ އަދަދު ހަމަގައިމު ވެސް 200 އަށްވުރެ ގިނަވާނެ ކަމަށް ބެލެވެ އެވެ.\nމާއްޑޫގެ ހާލަތާއި އާދަކާދަ\nމާއްޑުއަކީ އެވޭލާ ޒަމާނުއްސުރެ ފެށިގެން މަސައްކަތްތެރި ބައެކެވެ. މަސްވެރިކަމާއި ދަނޑުވެރިކަމެވެ. ރާވެރިކަމާއި ފޭރާން ވިއުމާއި، ކުނާ ވިއުމާއި، މަސް ކައްކައި ހިއްކައި އޭގެ ކަށިތައް ބޮޑު ގަލެއްގައި ކޮނެހަދާފައިވާ ވަޅުތަކަށް އަޅައި، ތަޅައިގެން އޭގެ ކުނޑި މާލެ ފޮނުވި ބައެކެވެ. ފޭލި، ލިބާސް، ކުޑަރުމާ އަމިއްލަ އަށް އުފައްދައި އެ ތަކެތި ބޮޑުތިލަދުންމައްޗަށް ވިއްކި އެވެ. މާއްޑު އާއި އޭދަފުށްޓަކީ މި އަތޮޅުގައި އެންމެ ރަނގަޅަށް ފޭރާން ކުރި ދެ ރަށްކަމަށް ތާރީހީ އިލްމުވެރިޔާ މުހައްމަދު އިބްރާހީމް ލުތުފީ ލިއުއްވާފައި އޮވެ އެވެ. މާއްޑުއަކީ ރަށަށް ފުދޭވަރަށްވުރެ އިތުރަށް ރުކާއި، ބަނބުކޭލާއި، ކަށިކެޔޮ އަދި ހިތްތަލަ ތިޔާގި ރަށެކެވެ. ވިހި، ތިރީސް މީހުން ރާއެރި ދުވަސްވަރެއް ވެސް ދިޔަ އެވެ. މަސްވެރިކަން ކުރި ތިން ދޯންޏާއި މާލެ ދަތުރުކުރި މާއްޑޫ ރައްޔިތުންގެ ބައްތެލި “ގުލްއައްބާސް” މެދުނުކެނޑި މާލެ ދަތުރުކުރި އެވެ.\nމާއްޑުއަކީ ދީނަށް ލޯބިކުރާ ބަޔަކު އުޅުނު ރަށެކެވެ. މިހާރު ވެސް ފެންނަންހުރި މިސްކިތާއި ގަބުރުސްތާނު ކައީގައި ހުރި ކުޑަ މިސްކިތަކީ ފަސްވަގުތު ބަންގިގޮވައި ނަމާދުކޮށް ބަލަހައްޓަމުން އައި ދެ މިސްކިތެވެ. ކޮންމެ ހުކުރު ހޯމަ ވިލޭރެއަކު ކޮންމެ ގެއެއްގައި ސަލަވާތް ފާތިހާ ކިޔެވި އެވެ. މާލޫދު ކިއުމާއި ދީނީ މުނާސަބަތުތަކުގައި ކަންޒޫރީ ކިއެވެ. އަދި އެކަން ނިމިގެން ގެއިން ގެންދާ ކެއުމަކަށް ބިންމަތީގައި ފަން އަޅައިގެން ތިބެ އިންސާފުކުރެ އެވެ. ކޮންމެ އީދު ނަމާދެއް ކުރަނީ ރަށުގެ ހުޅަނގު ފަރާތުގައި ހަދާފައިވާ ބުންބަރުގަ އެވެ. އީދު ނަމާދު ކުރަނީ މި މައިދާނުގަ އެވެ. އޭދަފުށިންނާއި އެހެން ރަށްރަށުން މުދައްރިސުން ގެންގޮސް ގުރްއާނާއި، ދީނިއްޔާތު ކިޔަވައިދިނެވެ. ފަހުން ގުރްއާނާއި ދީނިއްޔާތު ކިޔަވައިދެއްވުމުގައި ދެމިހުންނެވީ ކުޑަކަތީބު މަރްހޫމް މޫސާ ޔޫސުފެވެ.\nކުޅިވަރާއި މުނިފޫހިފިލުވުމުގައި މާއްޑޫ ރައްޔިތުންނަކީ އެހެން ރަށްރަށަށް ދޫކުރި ބައެއް ނޫނެވެ. ބޮޑުބެރު ގްރޫޕެއް އޮތެވެ. މި ގްރޫޕް ބެރުޖަހަން ރަށްރަށަށް ދިޔަ އެވެ. ފުޓްބޯޅަ އާއި ބަށި ކުޅުނެވެ. އީދު ފާހަގަކުރުމަށް ކޯޑިކުޅެ، ދަނޑިޖަހާ ދިގު މަގުކުޅި ކުޅުނެވެ. ޒަމާނީ ކުޅިވަރެއް ކަމުގައިވާ ބެޑްމިންޓަން ތައާރަފްކުރި އެވެ.\nރާއްޖޭގެ އެހެން ރަށްރަށެކޭ އެއްފަދައިން މާއްޑޫ ރައްޔިތުން ވެސް ތަދުމަޑު ދުވަސްތަކާ ކުރިމަތިލި އެވެ. ނަމަވެސް ބަނބުކޭލާއި، ކާށި އަދި ކަށިކޭލާއި ދިޔާހަކުރު ވަރަށްކުރީ ޒަމާނުއްސުރެ އެ ރަށު ބޭނުންކުރި އެވެ. އެހެނަސް ރަށް ދޫކޮށް އޭދަފުށްޓަށް ހިޖުރަކުރިއިރު ކެއުމާއި ދިރިއުޅުމުގެ ފެންވަރު ހުރީ ވަކި އޭދަފުށްޓަށް ދޫނުކުރާ ފެންވަރުގައޭ ބުނެވިދާނެ އެވެ. އޭދަފުށީ މީހުން ވެސް ކާން ބޭނުންކުރާ ބައެއް ތަކެތި މާއްޑޫން ގެންނަންޖެހޭ ކަމަށް އޭދަފުށީގެ އިހުމީހުން ބުނެ އެވެ. މާއްޑޫގައި ފިހާރައެއް ނެތުމާއެކު ތަކެތި ގަންނަން އަންނަނީ މުޅިން ވެސް އޭދަފުށްޓަށެވެ.\nކަށިކުނޑި ހެދުމަށް ބޭނުންކުރާ ހިރިގާ\nބަލިމަޑުކަމެއް ދިމާވެއްޖެނަމަ އެންމެ އިތުބާރު ފަރުވާ އަކީ ފަންޑިތަ އެވެ. ދިވެހިބޭސް ކުރާ ޚާއްސަ މީހަކު ނެތަސް ފަރުވާ ނުކުރެވިގެން މީހުން މަރުވާ ހާލަތަކަށް ނުދެއެވެ. މުދިންކަލޭގެއަކީ ފަންޑިތަހެދުމާއި ދިވެހިބޭސް ހެދުމުގައި ކުޅަދާނަ މީހެކެވެ. ފޫޅުމައެއް ބޭނުންވާ ކޮންމެ ފަހަރަކު އެ ޚިދުމަތް ހޯދަނީ އޭދަފުށިންނެވެ.\nބަލިމަޑު ރޯގާއެއް، ނާމާންކަމުގެ އަސަރެއް އިހުސާސްކުރަން ނުޖެހުނު ނަމަވެސް އެއްފަހަރަކު ބިރުވެރި ދުވަސްތަކެއް ކުރިމަތިވިކަމަށް އެ ރަށުގެ އިހުގެ މީހުން ބުނެ އެވެ. އިރުވައި މޫސުމެއްގައި ރަށުގެ ވަށައިގެން ބޭރުމަތީގައި ”ދިއްލޭމަހެއް” ކޮންމެ ރެއަކު ދަތުރުކުރާތީ ރަށުގެ އެންމެން އެފަދަ ރޭރޭ ރަށުގައި ހުރި ތަޅުލެވޭ ގޭގެ އަށް ވަދެ އެ ބިރުވެރިކަން އިހުސާސް ކުރަންޖެހުނު ކަމަށް ރަށުގެ ދުވަސްވީ މީހުން ބުނެ އެވެ. މި މަސް ހިފުމަށް، ފޭލި ވިޔާއިރު ބޭނުންކުރާ ވެންތަކެއް ހިފައިގެން ބިރުކުޑަ ހައެއްކަ މީހުން އޮޑިމަގު ނެރު ބޭރުމައްޗަށް ނުކުމެ ބޮޑުގަލެއްގައި ތިބެގެން އެ މަހަށް ހަމަލާ ދޭން މަސައްކަތްކޮށްފައި ވެއެވެ. ނަމަވެސް އެއްފަހަރު ވެސް އެ މަހެއް ނުހިފެ އެވެ. ބުނެވޭ ގޮތުގައި އެ މަސް ދިއްލިފައިވަނީ އެ މަހުގައި ރެދަން ލާފައި ހުރުމުންނެވެ. މި ވަބާއިން ސަލާމަތްވީ މުދިންކަލޭގެ މާލޭގައި ހުރުމަށް ފަހު ރަށަށް ގޮސް ހެދި ފަންޑިތައަކުން ކަމަށް ބުނެވެއެވެ.\nއިދާރީގޮތުން ރަށް ހިންގީ ކަތީބާއި، ކުޑަކަތީބާއި، މުދިންބެ އެވެ. ކަތީބަކީ މަރްހޫމް ހުސައިން އަލީ (މާތިލަ/ އޭދަފުށި) އެވެ. ކުޑަކަތީބުކަން ކުރީ މަރްހޫމް މޫސާ ޔޫސުފް (އުދަރެސް/ އޭދަފުށި) އެވެ. މުދިމުންގެ ގޮތުގައި މަރްހޫމް އިބްރާހީމް އަލީ (އައްޔަބެސޮރު) އާއި، ފަހުން މަރްހޫމް ޔޫސުފް މުދިން އެވެ. މީގެ އިތުރުން ރަށުގެ ކަންކަން ބަލަހައްޓާ ކޮމެޓީއެއް އޮވެއެވެ.\nމާއްޑޫ މީހުން ރަށުން ފޭބިއިރު މީހުން ދިރިއުޅޭ ގޭގޭގެ އިތުރުން ހުރީ ދެ މިސްކިތާއި މަދަރުސާއަކާއި ކާޑުގެ އާއި، އަންހެނުންގެ ނަމާދުގެއަކާއި، ވަރަށް ތިރި ކުޑަ ޒިޔާރަތެކެވެ. ގިނަ ގޭގެ ހުރީ ރާނާ އުވަޖަހާފަ އެވެ. ކޮންމެ ގެއެއްގައި ބޭރު ފެންޑާ އާއި އެތެރިގެއެއް ހުރެއެވެ. މަދު ގެއެއް ހުރީ ފަނުންނެވެ. ހުރިހާ ގެއެއްގައި ވަޅެއް ނުހުރެއެވެ. މީގެ އިތުރުން ހުރަސްމަގު އުތުރުކޮޅުގައި އޮތްބިމެއްގައި ހުރި ފެންވަޅަކާއި، ބައެއް ގޭގޭގެ ފާރުތައް ފެންނަން އެބަހުއްޓެވެ.\nފިރިހެނުން ފެންވަރަނީ މިސްކިތުވަޅުންނާއި ވަޅު ހުރި ގޭގެ އަށް ގޮސްގެންނެވެ. އަންހެނުން ފެންވެރުމަށް ”ފެންކޮށި” ނަމުގައި ވަށައިގެން ރާނާފައި ތަނެއް ހަދާފައި ހުއްޓެވެ. ހުރިހާ އަންހެނުން ފެންވަރަން ދަނީ މިތަނަށެވެ. މައި ދެ މަގުގެ ގޮތުގައި އޮންނަނީ ރަށް ދިގަށް އުތުރުފަރާތުގައި އޮންނަ މަގާއި، ހުރަސް މަގެވެ. މީގެ އިތުރުން ވަލުމާމަގު، ދެކުނު އަރިމަގު، ކާސިމްބެ މަގު، މަދަން ދަމާމަގު، ފަންކުރަހާމަގު ފަދަ ކުދި މަގުތައް ހުރެއެވެ. މި މަގުތައް މިހާރު ވަނީ ގަސްފަޅާ ފޮރުވިފަ އެވެ.\nރައްޔިތުން ރަށުން ބޭލުން\nމާއްޑޫ ރައްޔިތުން އެ ރަށުން ބޭލުމަށް މުހައްމަދު ފަރީދު ރަސްކަމުގައި މަސައްކަތް ކުރި ކަމަށް ވެ އެވެ. އެކަމާ ރައްޔިތުން ކަންބޮޑުވެ ސައްލާކޮށް ނިންމީ މިކަމުން ސަލާމަތްވުމަށް ވަރުގަދަ ފަންޑިތައެއް ހެދުމަށެވެ. މި ފަންޑިތަ ހެދި ގޮތަކީ ރަށުގެ މިސްކިތުގައި އިތުރު ފެންވަރާ ވަޅެއް ހަދައި އެވަޅުގެ ފުލަށް އަކަ ކުރަހާ ލިޔެފައިވާ ތިމަރަފާޑެއްގެ މައުދަނުގައި ލިޔެގެން އޭގެ މަތިން ތިލަވަތްގައު އަޅައި، އެވަޅުން ރައްޔިތުން ފެން ވެރުވުމަށް ނިންމެވުމެވެ. އެވަޅުން ފެންވަރާހާ ހިނދެއްގައި ރަށުން މީހުން ނުބާލާނެކަމުގެ ޔަގީންކަން ފަންޑިތަ ހެދި ފަރާތުން ރައްޔިތުންނަށް އެންގި އެވެ. ކަން ވީވެސް އެގޮތަށެވެ. އާދައިގެ ގޮތަކަށް ހެދި މިވަޅު ހަލާކުވެގެން ދިޔަ އިރު ވެސް ރަށުން މީހުން ބާލާކަށް ނުޖެހުނެވެ.\nނަމަވެސް ވަޅުގެ ބޭނުން ކެނޑި އެތައް އަހަރުތަކެއް ފަހުން، އިބްރާހީމް ނާސިރުގެ ވެރިކަމުގައި ހުކުރު ހަމަވާ އަދަދަށް މީހުން ނެތް ރަށްރަށުގެ މީހުން އެހެން ރަށްރަށަށް ބަދަލުކުރަން ރޭޑިޔޯއިން ޚަބަރު އިވުމާއެކު އެއްކަލަ ވަޅުގެ ބޭނުންތެރިކަން ރައްޔިތުން އިހުސާސްކުރަން ޖެހުނެވެ. ނަމަވެސް ވަގުތުވަނީ ފާއިތުވެފަ އެވެ. ވަޅު ހަލާކުވިއިރު އެ ފަންޑިތަ ހެދި މުދިންކަލޭގެ ވެސް ދުނިޔެއަކު ނެތެވެ.\nމާއްޑޫ ރައްޔިތުން ފުރަތަމަ ބަދަލުކުރާގޮތަށް އޮތީ ބ. ހިތާދުއަށެވެ. ނަމަވެސް އޭރުގެ އަތޮޅުވެރިޔާ ޔޫސުފްކަލޭފާނު، ސަރުކާރުގައި ދަންނަވައިގެން އޭދަފުށްޓަށް ބަދަލުކުރާގޮތަށް ނިންމީ އެވެ. ހިތާދު އަށް ބަދަލުކޮށްދޭތޯ މާއްޑޫގެ ބަޔަކު އޭދަފުށްޓަށް އައިސް ޔޫސުފްކަލޭފާނާ ބައްދަލުކުރުމުން ޔޫސުފްކަލޭފާނު ވިދާޅުވި ކަމަށް ވަނީ މާއްޑޫގެ ރައްޔިތުންނަށް ހީނުކުރާވަރުގެ ހިތްހަމަޖެހުމެއް މުސަތަގްބަލްގައި ލިބޭނެ ކަމަށާއި ނިންމުން ބަދަލު ނުކުރެވޭނެ ކަމަށެވެ.\nއަމިއްލަ ވަޒަން ދޫކޮށް އެހެން ރަށަކަށް ބަދަލުވާން ޖެހޭތީ ބަޔަކު އެކަމާ ހިތާމަކުރި އެވެ. ކަރުނަ އަޅާ ރުއިމީހުން ތިއްބެވެ. ފަންޑިތަހަދައި ދުއާ ވެސް ކުރި އެވެ. ނަމަވެސް އެއީ ތަންކޮޅެއް ދޮށީމީހުންނެވެ. ގިނަ ބަޔަކު އުފާކުރި އެވެ. ބޮޑު އާބާދީއަކާ ގުޅެވުނީމަ އެވެ. އިތުރު ޚިދުމަތްތަކެއް ލިބޭތީ އެވެ. އޭރު ފުނަދޫ، އުނޑޫދޫ މީހުން ވެސް ވަނީ އޭދަފުށްޓަށް ބަދަލުކޮށް ނިމިފަ އެވެ.\nމާއްޑޫގެ ފުރަތަމަ އަށް ގޭގެ އާއިލާ ބަދަލުކުރީ ނޮވެމްބަރ 7، 1968 ގައެވެ. ބާކީ ހުރި 24 ގޭގެ މީހުން ބަދަލުކޮށް ނިމުނީ ޑިސެމްބަރ 17، 1968 ގަ އެވެ. ގެތައް އަޅައިދީ ރަށުން މީހުން ގެނައީ އޭދަފުށީގެ މަސްދޯނިތަކުގަ އެވެ. އެ މީހުން ބޭނުންވާ ކޮންމެ އެއްޗެއް ގެނައުމުގެ އިންތިޒާމު ހަމަޖެއްސި އެވެ. ބައެއް މީހުން ގޭގޭ ފާރު ތަޅާލި ގާތަކާއި، ބޮޑެތި ވަޅުބުރި ވެސް ގެނަ އެވެ. އޭގެ އަހަރެއް ފަހުން މީހުން ބަދަލުކުރާ ގަވާއިދު ސަރުކާރުން އުވާލުމާ ގުޅިގެން މާއްޑޫގެ ބައެއް މީހުން އަނބުރާ ދާން އުޅުނު ކަމަށް ވެސް ވެ އެވެ. ބައެއް މީހުން އެ ރަށަށް ގޮސް ގެ އެޅުމުގެ މަސައްކަތް ކޮންމެވެސް ވަރަކަށް ކުރަން ވެސް ކުރި އެވެ. ނަމަވެސް އެކަމަށް މާބޮޑުތަރުހީބެއް ނުލިބުނެވެ.\nމި ލިޔުމުގައި ހުރި ބައެއް ބަސްތަކުގެ މާނަ:\n– ކަންޒޫރީ: ކަންޒޫރީ ކިޔުމަކީ ރަށުގައި ހުރި ޒިޔާރަތްދޮށަށް ގޮސް ދުއާކޮށް ސަލަވާތް ފާތިހާކިޔަވައި، ބުރުޒާއި، ޒިކުރު ކުރުމުގައި ދެމިތިބުން\n– ބުންބަރު: ބުންބަރު އަކީ އިމާމު މީހާ ހުތުބާ ކިއުމަށް ގަލުން ހަދާފައިވާ މިސްކިތްތަކުގައި ހުންނަވައްތަރުގެ މިންބަރެއް\n– ފޭލި ވިޔާ ވެން: ލޮއިން ކޮޅު ތޫނުކޮށްފައިވާ ކަޅުވަކަރުން ދިގުކޮށް ހަދާފައިވާ ފަތިގަނޑެއް


BREAKING: Record Havana Ballon D’Or Award Aa Eku Messi Thaareehuge There Ah - Vaguthu\n5 މަސް ކުރިން ( ޑިސެމްބަރު 3, 2019 )\nލިވަޕޫލްގެ ޑިފެންޑަރު ވާޖިލް ވެން ޑައިކް އާއި ވާދަކޮށް ބާސެލޯނާގެ ކެޕްޓަން ލިއޮނެލް މެސީ 2019 ވަނަ އަހަރުގެ ބެލޮންޑިއޯ އެވޯޑް ހާސިލްކޮށްފި އެވެ.\nފްރާންސް ފުޓްބޯޅަ މެގަޒިން އިން 1956 ވަނަ އަހަރުން ފެށިގެން ކޮންމެ އަހަރަކު ދެމުން އަންނަ ޝަރަފްވެރި ބެލޮންޑިއޯ އެވޯޑް ރެކޯޑް ހަވަނަ ފަހަރަށް މެސީ މިރޭ ހާސިލްކުރި އިރު މިއީ 2015 ވަނަ އަހަރުގެ ފަހުން އާޖެންޓީނާގެ ތަރި މި އެވޯޑް ހޯދި ފުރަތަމަ ފަހަރެވެ.\nމިފަހަރުގެ އެވޯޑާއެކު މެސީ ވަނީ ފުޓްބޯޅަ ދަނޑުގައި އޭނާގެ އެންމެ ބޮޑު ވާދަވެރިޔާ ކަމަށްވާ ޕޯޗުގަލްގެ ކްރިސްޓިއާނޯ ރޮނާލްޑޯ ފަހަތައް ޖައްސާލައި މި އެވޯޑް އެންމެ ގިނަ ފަހަރު ހާސިލްކުރި ކުޅުންތެރިއާގެ ޝަރަފް ހޯދައިފަ އެވެ. މީގެކުރިން މެސީ މި އެވޯޑް ހޯދީ 2009، 2010، 2011، 2012 އަދި 2015ގަ އެވެ. މެސީގެ ފަހަތުން ރޮނާލްޑޯ އަކީ5އެވޯޑާއެކު ބެލޮންޑިއޯ ދެވަނަ އަށް އެންމެ ގިނަ ފަހަރު ހާސިލްކުރި ކުޅުންތެރިއާ އެވެ.\nމި އަހަރުގެ ބެލޮންޑިއޯ އެވޯޑް ރަސްމިއްޔާތު އޮތީ ފްރާންސްގެ ވެރިރަށް ޕެރިހުގަ އެވެ. މި އެވޯޑް ހޮވުމުގައި ފްރާންސް ފުޓްބޯޅަ މެގަޒިން އިން ބަލާފައިވަނީ މި އަހަރު ކުޅުންތެރިން ކްލަބް ލެވެލްގައްޔާއި ގައުމީ ފެންވަރުގައި ދައްކާފައިވާ ޕާފޯމެންސަށެވެ. މިފަހަރުގެ އެވޯޑް މެސީ އަށް ލިބުނީ ފްރާންސް ފުޓްބޯޅަ އިން ހޮވާފައިވާ ހާއްސަ ނޫސްވެރިންގެ ޓީމަކާއި ގައުމީ ޓީމްތަކުގެ ކެޕްޓަނުންނާއި ކޯޗުންގެ ވޯޓުން ކުރިލިބިގެންނެވެ. ޕެރިހުގައި މިރޭ އޮތް ހަފުލާގައި ދުނިޔޭގެ ނަން މަޝްހޫރު ކުޅުންތެރިންނާއި ކޯޗުން ބައިވެރިވެފައިވެ އެވެ.\nއުމުރުން 32 އަހަރުގެ މެސީ ހަވަނަ ފަހަރަށް ދުނިޔޭގެ ފުޓްބޯޅައިގައި ދެވޭ އެންމެ ޝަރަފްވެރި އިންޑިވިޖުއަލް އެވޯޑް މިރޭ ހާސިލްކުރި އިރު އޭނާ ވަނީ ނިމިގެންދިޔަ ސީޒަނުގައި މޮޅު ކުޅުމެއް ދައްކައިފަ އެވެ. ދުނިޔޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިއާ ކަމަށް ގިނަ ބަޔަކު ގަބޫލުކުރާ މެސީ ވަނީ މިދިޔަ ސީޒަންގައި އޭނާ ކުޅުނު 49 މެޗުގައި 51 ލަނޑު ކާމިޔާބުކޮށް އިތުރު 19 ލަނޑު ތަނަވަސްކޮށްދީފައެވެ. ބާސާއާއެކު ސްޕެނިޝް ލީގު ދިހަ ވަނަ ފަހަރަށް ކާމިޔާބުކުރުމުގެ އިތުރުން ލީގުގެ ރަން ބޫޓު ވެސް މެސީ ވަނީ ހާސިލްކޮށްފަ އެވެ. މީގެ އިތުރުން ޖެހިޖެހިގެން ތިންވަނަ ފަހަރަށް އަދި ކެރިއަރުގައި އޭނާ ހާސިލްކުރި6ވަނަ ޔޫރަޕިއަން ގޯލްޑެން ބޫޓާއެކު ޗެމްޕިއަންސް ލީގުގެ ރަން ބޫޓު ވެސް ގެންދިޔައީ މެސީ އެވެ.\nބެލޮންޑިއޯ އެވޯޑް ހަތަރު އަހަރު ފަހުން މެސީ މިރޭ އުފުލާލި އިރު އޭނާ ވަނީ މިއަހަރު ދުނިޔޭގެ ފުޓްބޯޅައިގައި ދެވޭ އެންމެ މަތީ ފަންތީގެ އިންޑިވިޖުއަލް ގިނަ އެވޯޑްތައް ހާސިލްކޮށްފަ އެވެ. އެގޮތުން ފީފާ އިން ހޮވާ “ދަ ބެސްޓް“ އެވޯޑް ކެރިއަރުގައި ފުރަތަމަ ފަހަރަށް މެސީ މިއަހަރު ހޯދި އިރު މިދިޔަ ސީޒަނުގެ ޔުއެފާ ޗެމްޕިއަންސް ލީގުގެ އެންމެ މޮޅު ފޯވަޑްގެ އިތުރުން މުބާރާތުގެ އެންމެ ރީތި ލަނޑު ޖެހުމުގެ ޝަރަފް ވެސް ހޯދީ މެސީ އެވެ.\nބެލޮންޑިއޯ އެވޯޑަށް މެސީ އާއި އެންމެ ކައިރިން ވާދަކުރި ހޮލަންޑުގެ ވެން ޑައިކްގެ ފުޓްބޯޅަ ކެރިއަރުގައި މި އަހަރަކީ ކާމިޔާބު އަހަރެކެވެ. ޔާގެން ކްލޮޕްގެ އިރުޝާދުގެ ދަށުން ރަނގަޅު ނަތީޖާތަކެއް ފަހަކަށް އައިސް ނެރެމުން އަންނަ ލިވަޕޫލް ޓީމްގެ އެންމެ މުހިއްމު ކުޅުންތެރިއާގެ ގޮތުގައި ފާހަގަކުރެވިފައިވާ ހޮލަންޑުގެ ވެން ޑައިކް ވަނީ ސައުތޭމްޓަން އިން އެއިރުގެ ރެކޯޑް ފީ އަކަށް ލިވަޕޫލަށް ބަދަލުވުމަށްފަހު ހައިރާންކުރުވަނިވި ކުޅުމެއް ދައްކައި ކުޑަ ދުވަސްކޮޅެއްގެ ތެރޭގައި ދުނިޔޭގެ އެންމެ މޮޅެތި ޑިފެންޑަރުންގެ ތެރޭގައި ހިމެނިފަ އެވެ.\nމިހާރުވެސް ފުޓްބޯޅަ އަށް ލޯބިކުރާ ގިނަ ބައެއްގެ މަގުބޫލުކަން ލިބިފައިވާ ވެން ޑައިކަކީ މިވަގުތު މުޅި ޔޫރަޕްގައި ވެސް ހުރި އެންމެ ފޯމް ރަނގަޅު ޑިފެންޑަރެވެ. މިދިޔަ ސީޒަނުގެ ފުރަތަމަ މެޗުން ފެށިގެންގޮސް ފަހު މެޗާއި ޖެހެން ދެން ލިވަޕޫލްގެ ޑިފެންސް ލީޑް ކުރުމުގައި ތަފާތު މޮޅު ކުޅުމެއް ދެއްކި ވެން ޑައިކް ވަނީ އިނގިރޭސި އެފްއޭ އިން ހޮވި އަހަރުގެ އެންމެ މޮޅު ކުޅުންތެރިއާގެ އިތުރުން ޔުއެފާގެ މޮޅު ކުޅުންތެރިއާގެ މަގާމް ވެސް ހޯދައިފަ އެވެ.\nމިއަހަރުގެ ބެލޮންޑިއޯ އެވޯޑުގެ ގަދަ ދިހަ އެއްގައި ގިނައިން ހިމެނިފައިވަނީ އިނގިރޭސި ޕްރިމިއާ ލީގުގައި ކުޅެމުން އަންނަ ކުޅުންތެރިންނެވެ. އެގޮތުން ދިހަ ވަނައިގައި މެންޗެސްޓާ ސިޓީގެ ރިޔާދް މަހްރޭޒް ނިންމާލިއިރު ނުވަ ވަނަ ލިބުނީ ހަމަ އެޓީމުގެ ބެނާޑޯ ސިލްވާ އަށެވެ. އަށް ވަނަ ބަޔާން މިއުނިކްގެ ތަރި ރޮބަޓް ލެވަންޑޯސްކީ ހޯދިއިރު ހަތްވަނައިގައި ނިންމާލީ ލިވަޕޫލްގެ ކީޕަރު އެލިސަން ބެކާ އެވެ. ހަވަނައިގައި ޕީއެސްޖީގެ ޒުވާން ތަރި ކީލިއަން އެމްބާޕެ ނިންމާލިއިރު ފަސްވަނަ ލިބުނީ ލިވަޕޫލްގެ މުހައްމަދު ސަލާހު އަށެވެ. ހަތަރުވަނަ ލިވަޕޫލްގެ ސާދިއޯ މާނޭ އަށް ލިބުނުއިރު ތިންވަނަ ހޯދީ ކްރިސްޓިއާނޯ ރޮނާލްޑޯ އެވެ.\nބެލޮންޑިއޯ އެވޯޑުގެ އަންހެން އެއްވަނަ ކުޅުންތެރިއަކަށް ހޮވުނީ ފީފާ “ދަ ބެސްޓް“ އަންހެން އެވޯޑް ވެސް އުފުލާލި އެމެރިކާގެ މެގަން ރެޕިނޯ އެވެ. އެމެރިކާ އާއެކު މިއަހަރު އޮތް ވިމެންސް ވޯލްޑް ކަޕް ކާމިޔާބުކުރި ރެޕިނޯގެ ފަހަތުން ދެވަނަ ލިބުނީ އިންގްލަންޑްގެ ލޫސީ ބްރޮންޒް އަށެވެ. ތިންވަނަ ލިބުނީ އެމެރިކާގެ އެލެކްސް މޯގަން އަށެވެ. ބެލޮންޑިއޯގެ އެންމެ މޮޅު ކީޕަރުގެ އެވޯޑް ބާސާގެ މާކް އަންދްރޭ ޓާސްޓެޖަން އާއި މެންޗެސްޓާ ސިޓީގެ އެޑަސަން ފަހަތަށް ޖައްސާލުމަށްފަހު ބްރެޒިލްގެ އެލިސަން ހޯދިއިރު ފީފާގެ ބެސްޓް ކީޕަރު އެވޯޑް ގެންދިޔައީވެސް އެލިސަން އެވެ.\nޑިސެމްބަރު 3, 2019 02:14\nމެސީ ފެންވަރުގެ އެހެން އެއްވެސް ކުޅުންތެރިޔަކު ނުހުންނާނެ!! އެއީ ހަމަ ގްރޭޓެސްޓް އޮފް އޯލް ޓައިމް!!\nޑިސެމްބަރު 3, 2019 02:36\nސާބަހޭ މެސީ. 2020 ވެސް އިރާދަ ކުރެންވިއްޔާ ނަގާތި. އިންޝާﷲ!\nޑިސެމްބަރު 3, 2019 02:38\nމިފަހަރު ރޮނާލްޑޯ ނުވާނެ އެއްކަމެންވެސް ހަމަ 0!\nޑިސެމްބަރު 3, 2019 04:07\nރޮނާލްޑޯ ގެ ސަޕޯޓަރުން ތިބޭނެ މިހާރު ސައިޒުގަ! މެސީ އާ ކައިރިވެސް ނުކުރެވޭނެ! އިންޝާﷲ!\nޑިސެމްބަރު 3, 2019 12:12\nތިއީ " ދަ ގްރޭޓަސްޓް ރޮބަރީ އޮފް ދަ ސެންޗަރީ". އަސްލު ތި ޙައްޤީ ވެންޑައިކްއަށް. މެސީ ދެރަވެފަ އެއްޗެއް ނުލިބި ހުރީމަ އެސޮރު ގެ ކޮރަޕްޝަން ގެ ޢަމަލެއް ތިއީ. އެހެންނު ވާނީ ވިދިވިދިގެން ޔޫސީއެލް ގެ ނޮކްއައުޓް ސްޓޭޖުން ކަޓާތާ މިހާރު5ވަނީ. ހައެއް އޭގެން ހަމަކޮށްލީމަ ދެން ވަރަށް ސަޅިވާނެ. ކެރެންޏާ އެހެން ލީގަކަށް ކުޅެލަބަލަ. ނުހުންނާނެ ހިތްވަރެއް. ޤައުމީ ޓީމުގަވެސް ކަމެއް ނުވޭ. ކިންގް އަކީ ހަމަ ކްރިސްޓިއާނޯ ރޮނާލްޑޯ. އޭނަ ކޮންމެ ލީގެއްގަވެސް ކުޅޭކަށް ޖެހިލުމެއް ނުވާނެ. އެހާ ފިނޑިއެއް ނުވާނެ. މެސީއަށް ލިބުނު ކާމިޔާބަށް އެސޮރަށް މަރުޙަބާ ކިޔަން\nޑިސެމްބަރު 4, 2019 00:02\nރޮނާގެ ސަޕޯޓަރުން ކަޑަ ވާނެ. ދެން ނެތް ތި ރޯނާއަކަށް މެސީއާ އަރާހަމަކުރެވޭނެ އެއްވެސް އެއްވެސް ފުރުސަތެއް! މުޅި އަހަރު ނިމޭނީ ސީޒަންގަ އަދި ޖެހުނީ އެންމެ ހަ ގޯލު.!!\nޑިސެމްބަރު 3, 2019 20:58\nރޮނާއަށް މިތިންރޭ ނުވެސް ނިދޭނެ. ވ. ސަލާމް\nމަމޮޅޭ. މަބޮޑޭ. މެސީ އަށް ލިބޭ ކަން އެނގުމުން ޔުވޭގެ މެޗްތަކުގަ މީނާއަށް ނުވެސް ކުޅެވޭ! ނުވިތާކަށް ކުރީމެޗުގަ ޑިބާލާ ޖޯލަށްޖެހި ބޯޅަ ގޯލަށް ވަދެވަދެ އޮށްވައި މި ރޯނާ އެ ބޯޅަ ޖޯލަށް ވަނަ ނުދީ ބޭރުކޮށްލީ! ދެންވެސް މީނާއަށް މޮޅުކުޅުންތެރިޔާ ދޭންވީތަ!\nޑިސެމްބަރު 3, 2019 20:59\nސީޒަން ދެބައިވިއިރު ޖެހުނީ 6ޖޯލް! ލަދުން ބޯ ހަލާކު؟\nޑިސެމްބަރު 3, 2019 23:11\nސުވަރުގެ އިން ހަގޯތިދޯ އެލިބުނީ މޮޅުވީމަ ދިން އެ އްޗެށްނޫން ނުފޫޒު ގަދަވީމަ ލިބުނީ ބެލޮންޑި އޯ ހަށްގުވާނީ ރޮނާޑޯ އަށް


ޗެމްޕިއަންސް ލީގް: ޔުނައިޓެޑަށް ފަސޭހަ މޮޅެއް! | Sandhaanu\nޗެމްޕިއަންސް ލީގް: ޔުނައިޓެޑަށް ފަސޭހަ މޮޅެއް!\nޔޫއެފާ ޗެމްޕިއަންސް ލީގުގައި ރޭ މެންޗެސްޓަރ ޔުނައިޓެޑާއި އިސްޓަންބޫލް ބައްދަލު ކުރި މެޗް 4-1ގެ ނަތީޖާއިން ފަސޭހަކަމާއިއެކު ޔުނައިޓެޑުން ކާމިޔާބު ކޮށްފިއެވެ.\nއޯލްޑް ޓްރެފޯޑްގައި ރޭކުޅެވުނު މިމެޗްގެ ފުރަތަމަ ގޯލް މެޗު ފެށިގެން7ވަނަ މިނިޓުގައި ކާމިޔާބު ކޮށްދިނީ އެޓީމުގެ ފޯވަރޑް ބްރޫނޯ ފަރނާންޑޭޒް އެވެ. އެއަށްފަހު މާގިނައިރުތަކެއް ނުވެ މެޗްގެ 19 ވަނަ މިނިޓުގައި ވެސް އޭނާވަނީ ގޯލެއް ކާމިޔާބު ކޮށްދީ ޔުނައިޓެޑަށް ލީޑް ފުޅާކޮށްދީފައެވެ. ފުރަތަމަ ހާފް ނިމުމުގެ ކުރިން ޔުނައިޓެޑުންވަނީ އަނެއްކާވެސް ލީޑް ފުޅާ ކުރިއެވެ. މިގޯލް ކާމިޔާބު ކޮށްދިނީ ލިބުނު ޕެނަލްޓީއަކުން މާކަސް ރަޝްފޯޑެވެ. ފުރަތަމަ ހާފް ނިމުނީ 3-0 އަކުން ޔުނައިޓެޑް ކުރީގައި އޮވެގެންނެވެ.\nއިސްތަންބޫލް ޓީމުން ކާމިޔާބު ކުރި ހަމައެކެނި ގޯލް، މެޗްގެ 75 ވަނަ މިނިޓުގައި ކާމިޔާބު ކޮށްދިނީ ޑ.ޓުރުކް އެވެ. ޔުނައިޓެޑްގެ ފަހު ގޯލް 90 މިނިޓް ހަމަވެ އިތުރު ވަގުތުގެ ދެވަނަ މިނިޓުގައި ކާމިޔާބު ކޮށްދިނީ ޖޭމްސް އެވެ.\nމިނަތީޖާއާއި އެކު ޔުނައިޓެޑް އޮތީ9ޕޮއިންޓާއިއެކު ގްރޫޕް އެހްގެ އެއްވަނައިގައެވެ. ދެވަނައިގައި އޮތް ޕީއެސްޖީއަށް ލިބިފައިވަނީ6ޕޮއިންޓެވެ.\nޗެމްޕިއަންސް ލީގުގައި ރޭކުޅެވުނު މެޗްތަކަށް ބަލާއިރު، ޕީއެސްޖީ ވަނީ ލެއިޕްޒީގް ބަލިކޮށް3ޕޮއިންޓް ހޯދައިފައެވެ. ހަމައެއާއިއެކު ބާސެލޯނާއިންވެސް ވަނީ ބޮޑު ތަފާތަކުން ކުޅުނު މެޗް ކާމިޔާބު ކޮށްފައެވެ. އަދި ޖުވެންޓަސް، ޑޯޓްމަންޑް އަދި ލަޒިއޯއިން ވެސް ވަނީ3ޕޮއިންޓް ކަށަވަރު ކޮށްފައެވެ.


REPORT| Samme Ge Vakivun: Aailaa Aa Rattehin Adhives Shock Ehga! - Vaguthu\nސައްމެގެ ވަކިވުން: އާއިލާ އާއި ރައްޓެހިން އަދިވެސް ޝޮކެއްގައި!\nކޮވިޑްގައި ނިޔާވި އެންމެ ޒުވާން މީހާ ސައްމެ\nކޮވިޑް-19 ބަލީގައި އިއްޔެ ނިޔާވި ފ. ނިލަންދޫ، މޯނިންސަން، ސަމީއާ އަހުމަދު (ސައްމެ) 25، ގެ މަރާއެކު ލިބުނީ ބޮޑު ޝޮކެކެވެ. ގަބޫލުކުރަން ވެސް ދަތިވިއެވެ. އެހާ ގާތް މީހަކު، އެހާ ޒުވާން އުމުރުގައި ވަކިވެދާނެ ކަމަށް ހީވެސް ނުކުރެވުނެވެ. މީހެއްގެ އެންމެ ފަހު ނޭވާ ލާނީ ކޮން އިރަކު، ކޮން ވަގުތަކު ކަމެއް ނޭނގޭނެއެވެ. ތިމާގެ އެންމެ ގާތް މީހާ މު ދުނިޔެއާ އަލްވަދާއު ކިޔާނީ ކޮން ދުވަހަކުކަން ނޭނގޭނެއެވެ. އެއީ ތަގްރީދު އޮތް ގޮތެވެ. އެކަން ބަދަލުވާން ނެތެވެ. އެކަން ހުއްޓުވެން ވެސް ނެތެވެ.\nސައްމެ އަކީ ޖަވާހިރެއް ފަދަ އެކުވެރިއެކެވެ. އޯގާތެރި، އެންމެންނަށް ވެސް ވަރަށް އަޅާލާ ހިތްހެޔޮ މީހެކެވެ. ވަރަށް މަޖާ މީހެކެވެ. ސަކަރާތުގައިވެސް އުޅެއެވެ. ދީނީ ކަންކަމަށް ވަރަށް ބޮޑަށް ސަމާލުކަން ދެއެވެ.\nސައްމެއާ ފެނުމުގެ ނަސީބު އެތައް ދުވަހަކު ލިބުނު!\nއެއީ 2016 ވަނަ އަހަރުގެ ޖެނުއަރީ މަހުގެ ފަހުކޮޅެވެ. ނޫސްވެރިކަމުގެ ދާއިރާއިން މަތީ ތައުލީމް ހާސިލް ކުރުމަށްޓަކައި، މާލެ އައި އަހަރެވެ. މާލެ އައިސް ހުރީ ސައްމެގެ ބޮޑުދައިގެ މެން ގޭގައެވެ. އެ ގެއިން ސައްމެ އާ ފުރަތަމަ ދިމާވީ އަހަރެންނާއި ސައްމެ އާއި އެއް ގަޑިއެއްގައި ކްލާހަށް ދާން ނުކުތް ވަގުތެވެ. ޗާންދަނީ މަގުގައި ހުންނަ އެ ގެއިން ދެ މީހުން ދިމާވީ ސިޑި މަތިންނެވެ. ސައްމެ ކައިރިން އަހަރެން ކިޔަވަނީ ނޫސްވެރިކަން ކަމާއި، ސައްމެ ކިޔަވަނީ ކޮން އެއްޗެތޯ ސުވާލު ކުރީމެވެ. ޔަގީނުންވެސް އެ ދުވަހު އޭނާ ކައިރިން ނަން އަހާ ނުލެވެއެވެ.\nނަމަވެސް ކޮންމެވެސް ވަރަކަށް ވާހަކަދެކެވުނު ހަނދާން ވެއެވެ. ސައްމެ އާއި ފޭރުމާގެ އެ އާއިލާއަކީ މީހުންނާ ވަރަށް ގުޅޭ އާއިލާއެކެވެ. ފޭރުމާގެ އާއިލާއަކީ ސައްމެގެ މާމަމެންގެ އާއިލާއެވެ. އެގޭގައި ދެން އެންމެ ހަނދާންވަނީ އެންމެން އެކުގައި މޯލްޑިވިއަން އައިޑޮލް ބެލި ހަނދާނެވެ. އައިޑޮލް ބަލަން އެންމެން ތިބި ގަޑީގައި އިނީ ސައްމެ ގާތުގައެވެ. އޭރު އެގޭ މީހުންނާ އެއްވެސް ވަރަކަށް ގާތެއް ނޫނެވެ. ނަމަވެސް ދުވަހެއް ދުވަހަކަށް ގުޅުން ދިޔައީ ބަދަހިވަމުންނެވެ.\nއޭގެ ފަހުން އެގޭގެ މީހުން މައްޗަށް ގޯޅީގެ ގެއަކަށް ބަދަލުވިއެވެ. އެގޭގައި ކުރާ ހުރިހާ މަސައްކަތެއްގައި ސައްމެގެ ބައިވެރިން އޮވެއެވެ. ކެއްކުމާއި، މަޖާ ކުރުމާއި، އެއްޗެހި ދޮވުން ފަދަ ކަންކަމުގައި ސައްމެ ވަރުބަލިވި ތަނެއް ނުފެނުނެވެ.\nސައްމެ އާއެކު އެންމެ ހަނދާންވާ ދުވަސް ދުވަހަށް ބަލާއިރު، އެކުގައި ކާން ތަންތަނަށް ދާ ހަނދާން ވެއެވެ. ގޭގައި ތާސް ކުޅުމާއި، މަޖަލާއި ސަކަރާތުގައި ވަގުތު ހޭދަކުރާ ހަނދާން ވެއެވެ. އަދި އެކުގައި ފިހާރަތަކަށް ދާ ހަނދާންވެސް ވެއެވެ.\nސައްމެ އާއި ރީއާން\nދެހާސް ނަވާރަ ވަނަ އަހަރުގެ މެދަކާ ޖެހެންދެން އެ އާއިލާއާއެކު މާލޭގައި އުޅުނީމެވެ. އެންމެ ފުރަތަމަ ނިލަންދޫއަށް ކުރި ދަތުރުގައިވެސް، ސައްމެ އާއި އެ އާއިލާއާއެކު ކަންކަން ކުރެވުނެވެ. އާއިލާއިން ބާއްވާ ކޮންމެ ބޮޑުކަމެއްގައި އޭނާގެ ބައިވެރިވުން އޮވެއެވެ.\nސައްމެއާ އޭގެ ފަހުން ދެން ބައްދަލުވީ ހުޅުމާލޭގައި އޮތް ބާބަކިއުއަކުންނެވެ. މާލޭގައި ތިބި އާއިލާ މީހުންނާއެކު ބޭއްވި އެ ބާބަކިއުގައި ވެސް ސައްމެ އެހާ މަޖާ ކުރިއެވެ.\nސައްމެއަކީ މަޖާ، މީހުންނާ ގުޅޭ އެހީތެރި މީހެއް\nސައްމެ އަކީ މީހުންނަށް ވަރަަށް ހެޔޮ މީހެކެވެ. މީހުން ބުނާހާ ކޮންމެ ކަމެއް އުފަލާއެކު ކޮށްދޭ މީހެކެވެ. އަދި އޭނައަކީ އޭނާގެ ގާތް އެކުވެރިންނާ ވަރަށް ރަނގަޅު މީހެކެވެ.\nސައްމެ ވަރަށް ގާތް އެކުވެރިއެއްގެ ގޮތުގައި އާއި ވަރަށް ގާތް އާއިލާ މެންބަރެއްގެ ގޮތުގައި ފާހަގަކޮށްލެވޭ ފާތިމަތު މުޖީބާ (މުޖީ)ބުނީ، ސައްމެ އަކީ އާއިލާއިން އޭނާގެ އެންމެ ގާތް މީހާ ކަމަށެވެ. އަދި ދެ މީހުންވެސް ދިރިއުޅުމުގައި އެއްކޮށް ވަރަށް ގިނަ ކަންކަން ހިއްސާ ކޮށްފައިވާނެ ކަަމަށް މުޖީ ބުންޏެވެ.\n"މާލޭގައިވެސް އުޅުނީ އެއްކޮށް ހަމަ، ސައްމެ ކައިވެނި ކޮށްގެން ރަށަށް ބަދަލުވި ފަހުންވެސް ގުޅުމަށް ބަދަލެއް ނާދޭ، ހަމަ ހުރިހާ ކަމެއް ދިޔައީ ހިއްސާ ކުރަމުން، ވަަރަށް އަސްލު ހަނދާންވޭ ހުރިހާ ކަމެއް ވެސް. ސްޓިލް ކާންޓް ބްލީވް ޝީ އިޒް ގޯން". މުޖީ ބުންޏެވެ.\nމުޖީ ބުނީ، އޭނާ މެއި މަހު މާލެ ދިޔަ އިރު، ސައްމެ ވެސް ހަމަ އޭރު ބްލީޑްވެގެން މާލެ ދިޔަ ކަމަށެވެ. ނަމަވެސް އޭރު ކަންތައް ހުރި ގޮތުން ދެ މީހުން ތިބެން ޖެހުނީ ދެ ގެއެއްގައިކަން ފާހަގަކުރަމުން، މުޖީ ބުނީ، ދެ މީހުން ދިމާވެސް ނުވާ ކަމަށެވެ.\n"އެކަމަކު ކޮންމެ ދުވަހަކުވެސް ދެ ގަޑިއިރު ވަންދެން ގުޅައިގެން ވާހަކަ ދައްކަން، ރަށުގައި އުޅޭއިރުވެސް ކޮންމެ ދުވަހަކު ދިމާ ނުވިޔަސް، ކޮންމެ ދުވަހަކު ކަހަލަ ގޮތަކަށް ގުޅާނެ". މުޖީ ބުންޏެވެ.\nސައްމެ އާއި މުޖީ\nމުޖީގެ ވާހަކައިން އެނގޭ ގޮތުގައި، އޭނާއާ ސައްމެ އާ އެންމެ ފަހުން ދިމާވެފައި ވަނީ މެއި ފަސް ވަނަ ދުވަހުގެ ކުރިންނެވެ. އޭގެ ފަހުން ބައްދަލުވެފައެއް ނުވެއެވެ. ނިލަންދޫން ކޮވިޑް ފެނިގެން ރަށް މޮނީޓަރިންގައި އޮތުމުން ދެ މީހުން ވެސް ބޭރަށް ނުކުމެ ނޫޅޭތީ ބައްދަލު ނުވީއެވެ. އެކަމަކު ވާހަކަ ދައްކާ ހެދިއެވެ. މުޖީ ބުނީ، އެންމެ ދެރަވަނީ އެހާ ދުވަސް ވަންދެން ބައްދަލު ނުވެ، އޭނާ މި ދުނިޔެއާ އަލްވަދާއު ކިޔުމުން ކަމަށެވެ.\n"އެންމެ ފަހުން ދިމާވީ މެއި ފަހެއްގެ ކުރިން، އަސްލު އެހާ ދުވަސްވީ މެއި ފަހެއްގައި އަހަރުން ރަށުން ކޮވިޑްގެ ފުރަތަމަ ވޭދަނަ ފެނިގެން، ދެ މީހުންނަކީވެސް މާބަނޑު މީހުންކަމުން، އާއިލާއިން ބޭނުން ނުވީ ބޭރަށް ނުކުމެ އުޅެން، ޕްރެގް ވެގެން ފަސްޓް ސްކޭން ކުރަންވެސް ދިޔައީ އެއްކޮށް ލާމަށް، މިހެން ގޮސް ހުރިހާ ކަމެއްގައިވެސް އުޅެނީއެއްކޮށް". މުޖީ ކިޔައި ދިނެވެ.\nސައްމެ އާއި މުޖީގެ ގުޅުން އާއިލާގެ އެންމެންނަށްވެސް އެނގޭނެއެވެ. އެ ދެ މީހުން ދެ މީހުންނަށް ވާހަކަ ދައްކާ ހަދާއިރު، އާއިލާ މީހުން ދިމާކޮށްވެސް ހަދައެވެ.\n"ރަށުގައި އުޅޭއިރުވެސް ސައްމެ މެން ގެއަށް ދާއިރަށް، ދެން އަހަރުން ދެ މީހުން ވަކިން ތިބެގެން ވާހަކަދައްކަން ފަށާއިރަށް އެންމެން ދިމާ ކުރަން ފަށާނެ، މި ދެ މީހުންގެ ވާހަަކަ އޮވެޔޭ ކިޔާފައި". އަސަރާއެކު މުޖީ ބުންޏެވެ.\nސައްމެ އާއި މުޖީ އެންމެ ފަހުން ވާހަކަދެއްކުނީ މެއި 28 ވަނަ ދުވަހުއެވެ. އެއީ ސައްމެ ކޮވިޑަށް ފައްސިވެގެން ނިލަންދޫ ހޮސްޕިޓަލްގައި އޮވެފައި މާލެ އަށް ފޮނުވާލި ދުވަހެވެ. އެ ދުވަހު ވެސް ކެއްސާ ވަރުން ވާހަކަ ނުދެއްކިގެން އޭނާއަށް މެސެޖް ކުރި ކަމަށް މުޖީ ބުންޏެވެ.\nސައްމެ އާއި މުޖީ އެއްކޮށް ނަގާފައިވާ ފޮޓޯއެއް\nމުޖީ އާއި ސައްމެގެ ފަހު މެސެޖްތައް\nސައްމެ: އަނެއްކާ މާލެ ދާން ބުނެފި\nމުޖީ: އާ ދެންމެ އަަހަރެންގެ މަންމަ ގުޅާފައި ބުނި ތިގޭ މަންމަ ބުންޏޭ ކިޔާފައި\nމުޖީ: ކިހިނެއް ވަނީ\nމުޖީ: ޔޫއަށް ވާހަކަ ނުދެއްކޭތީ މަ ނުގުޅީ\nސައްމެ: ރަނގަޅު ނުވާތީވެ ޑޮކްޓަރު ބުނީ ރިފާ ކުރާނެއޭ އައިޖީއެމްއެޗްއަށް ގުޅާފައި ބުނެފީމޭ\nމުޖީ: ވާހަކަ ދެއްްކެންޏާ މަށަށް ގުޅާ\nސައްމެ: އާ މަށަށް ނުދެއްކޭ ވާހަކައެއް\nމުޖީ: ކާކު އަންނަނީ\nސައްމެ: ނަބީލް، އެކަކަށް ދެވެނީވެސް\nމުޖީ: ފުރަންވީމަ ހަބަރެއް ވައްޗެއް\nމިއީ މުޖީ އާއި ސައްމެ އެންމެ ފަހުން ދެކެވުނު ވާހަކަތަކެވެ.\nސައްމެގެ ގާތް އެކުވެރިއެއްގެ ގޮތުގައި ފާހަގަކޮށްލެވޭ އައިޝަތު އީނާޒް (ނާޒް) ބުނީ ސައްމެގެ ހަނދާންތައް ދުވަހަކުވެސް ހިތަކުން ފިލައިގެން ނުދާނެ ކަމަށެވެ. އަދި ރަށުގެ ސްކޫލްގައި ކިޔަވަން އުޅުނުއިރުވެސް އުޅެވިފައި ހުރީ ސައްމެއާ އެއްކޮށް ކަން ނާޒް ފާހަގަކުރިއެވެ. އަދި މާލެއަށް ކިޔަވަން ގޮސް އެއް އަހަރާއި ބައި ވަންދެން އުޅުނުއިރު ވެސް އެއްކޮށް އެއް ކޮޓަރިއެއްގައި އުޅުނުއިރު، ދުވަހަކުވެސް މައްސަލައެއް ނުޖެހޭ ކަމަށް ނާޒް ފާހަގަކުރިއެވެ.\nސައްމެއަކީ އަބަދުވެސް ވަރަށް މަޖާ، ސަކަރާތް ޖަހާ ކަންކަން ވަރަށް ހިއްސާ ކުރާ މީހެއް ކަމަށް ވެސް ނާޒް ބުންޏެވެ.\nކޮވިޑް-19 ގައި ނިޔާވި 25 އަހަރުގެ ސައްމެގެ ޖަނާޒާ -- ވަގުތު އިމޭޖެސް: އިބްރާހިމް ޝާބިލް\n"ވަރަށް ކެތްތެރި ހިތްތިރި، ކުދި ބޮޑު ހުރިހާ އެންމެންނާ ވެސް ވަަކިން ހާއްސަކޮށް ކުޑަކުދިން ދެކެ ވަރަށް ލޯބިވާ ވަރަށް ހިތްހެޔޮ ހެޔޮ ލަފާ ރައްޓެއްސެއް އަދި އެއްބަނޑު އެއްބަފާ ކޮއްކޮއެއް ފަދަ ކުއްޖެއް ގެއްލިގެން ދިޔައީ". ނާޒް ބުންޏެވެ.\nނާޒް ބުނީ، ސައްމެ އާއެކު މާލޭގައި އުޅުނުއިިރު އެންމެ ހަނދާންވަނީ ހުކުރު ދުވަހު، ހުކުރަށް ގޮސް އެންމެން އަންނަން ވާއިރަށް ކައްކަން އުޅޭ އުޅުން ކަމަށެވެ. އަދި ސައްމެ ވަރަށް މީރުކޮށް މެގްނަމް ޕުޑިންގ ތައްޔާރުކުރާކަން ނާޒް ފާހަގަކުރިއެވެ.\n"ރަށަށް އައި ފަހުންވެސް ސައްމެ އަށް ގުޅިން ރެސިޕީ އަހަން". ނާޒް ބުންޏެވެ.\nސައްމެގެ އާއިލާ މެންބަރެއް ކަމަށްވާ މުނީޒާ އަލީ ބުނީ، އޭނާއާ ސައްމެގެ ގުޅުމަކީ ވަރަށް ރަނގަޅު ގުޅުމެއް ކަމަށާއި، އަބަދުވެސް ދިމާވެއްޖެ ނަމަ ވަރަށް މަޖާކޮށްފައި އުޅޭ ކަމަށެވެ.\n"ދެ މީހުން އެއްކޮށް ކެފޭގައި ވޯކް ކުރިއިރުގައި ވެސް އޭނާ ހެނދުނު ޑިއުޓީ ވިއްޔާ ގުޅާނެ، ބުނާނެ އަވަހަށް އަންނާށޭ، ނެތީމަ ވަރަށް ފޫއްސޭ"،.\nމުނީޒާ ބުނީ، ސައްމެ މަތިން އެންމެ ބޮޑަށް ހަނދާން ވާނީ އެއްކޮށް ކައްކައިގެން ކާ ގަޑީގައި އާއި އެއްކޮށް ތަންތަނަށް ދާ ގަޑީގައި ކަމަށެވެ.\n"އަހަރުމެން ކަރަންޓީންގައި ތިއްބާ އެންމެ ފުރަތަމަ ވެސް ސައްމެ ބްލީޑްވެގެން ގެންދިޔައީ، އޭގެ ފަހުން އަސްލަށް ސައްމެ ނުދެކެން، އެކަމަކު އޭގެ ފަހުން ސަކަރާތްވި ފަހުން މިކޮޅު ހޮސްޕިޓަލްގައި އޮއްވާ ގުޅައިގެން ވާހަކަދެއްކިން". މުނީޒާ ކިޔައި ދިނެވެ.\nސައްމެއާ އެއްކޮށް މާލޭގައި އެއް ގެއެއްގައި އުޅުނު ސައްމެގެ ބޭބެއެެއް ކަމަށްވާ މުނާޒް ބުނީ، ސައްމެ އަކީ ކިޔަވަންެސް ވަރަށް މޮޅު މީހެއް ކަމަށާއި، ހާއްސަކޮށް އެކައުންޓިން އަށް އޭނާ ވަރަށް މޮޅުވާނެ ކަމަށެވެ.\n"ބޭބެއެއް ވިޔަސް އެއްޗެއް ނޭނގިގެން އަހާލިޔަސް ކިޔާދޭނެ" މުނާޒް ބުންޏެވެ.\nމުނާޒް ބުނީ، ސައްމެއަކީ މުޅި އާއިލާގައި ހުރި އެންމެ ރީއްޗަށް ގުރުއާން ކިޔަވާ ކުއްޖާ ކަމަށެވެ. އަދި އޭނާ ވަރަށް ގިނަ މުބާރާތްތަކުގައި ބައިވެރިވެ ވަނަތައްވެސް ހޯދާފައި ހުންނާނެ ކަމަށް ބުންޏެވެ. ސައްމެ އާއިލާ އެންމެން ދެކެވެސް ވަރަށް ލޯބިވާނެ ކަމަށާއި، ހާއްސަކޮށް އާއިލާ ކުޑަކުދިންނާއި ސައްމެގެ ވަރަށް ގާތްވާނެ ކަމަށް މުނާޒް ބުންޏެވެ.\nސައްމެގެ ކައިވެނީގެ ހަފްލާގެ ތެރެއިން މުނާޒް އާއި އޭނާ އަންހެނުން\nސައްމެ ކޮވިޑްގައި ނިޔާވިއިރު އެކަން އަދިވެސް ގަބޫލެއް ނުކުރެވެއެވެ. އެހާ ގާތްކޮށް އުޅެފައި، މިފަދަ ބޮޑު ބައްޔެއްގައި ވަކިވެގެން ގޮސްދާނެ ކަމަށް ހީވެސް ނުކުރެވެއެވެ. ސައްމެ ކޮވިޑަށް ފައްސިވެ، މާލެ ގެނައި ފަހުން ކޮންމެ ދުވަހެއް ކަހަލަ ގޮތަކަށް އޭނާގެ ހާލު އަހާލެވެއެވެ. ކޮންމެ ދުވަހަކުވެސް ލިބޭ ޖަވާބަކީ ހާލު ރަނގަޅެއް ނޫން، ހާލު ގޯހެއްވެސް ނޫން ކަމެވެ. ނަމަވެސް ސައްމެގެ ދަރިފުޅުގެ ހާލު ރަނގަޅު ވަމުން އަންނަ ކަމުގެ އުފާވެރި ހަބަރުތައް ދިޔައީ ލިބެމުންނެވެ.\nސައްމެ ރަނގަޅުވެގެން އެނބުރި އަންނާނެ ކަމުގެ އުއްމީދުގައި އެތައް ބަޔަކު ތިއްބެވެ. ސައްމެ އެ ބަލިން ސަލާމަތްވާނެ ކަމަށް އުއްމީދުވެސް ކުރިއެވެ. ނަމަވެސް އެންމެންގެ އުއްމީދު ވެއްޔާއި މޮޑެވި ދިޔައީ އިއްޔެ މެންދުރު 12:43 ގައި އޭނާ ލި ފަހު ނޭވާއާ އެކުގައެވެ.\nކޮވިޑް-19 ގައި ނިޔާވި 25 އަހަރުގެ ޒުވާނާގެ ޖަނާޒާ -- ވަގުތު އިމޭޖެސް: އިބްރާހިމް ޝާބިލް\nމި ފަނާވަނިވި ދުނިޔެއާ ސައްމެ އެ ދޫކުރީ އެތައް ބަޔަކު ރޮއްވާލާފައެވެ. ފިރިމިހާ އާއި އަލަތު ދަރިފުޅު އެކަނި ކޮށްފައެވެ. ދަރިފުޅު ލޮލަށްވެސް ނުފެނިއެވެ.\nސައްމެގެ އެ ވަކިވުމާއެކު އެތައް ބައެއްގެ ލޮލުން ކަރުނަ ނުހިކެއެވެ. ހާއްސަކޮށް ގާތް އެކުވެރިންނެވެ. އޭނާގެ ހަނދާންތައް އަބަދުވެސްް އެ އެކުވެރިން ކުރާނެއެވެ. އެ އެކުވެރިން ސައްމެގެ ވާހަކަތައް މިހާރު ކިޔާދެނީ ލޮލުން ކަރުނަ އަޅަމުންނެވެ.\nޖޫން 13, 2021 21:54\nސައްމެގެ އާއިލާއަށް މާތްﷲ ކެއްތެރި ކަމާއި ސާބިތު ކަން ދެއްވާދޭ.\nޖޫން 13, 2021 22:25\nޖޫން 13, 2021 22:51\nސައްމެގެ ފުރާނަ ސުވަރުގެ މިންވަރު ކުރައްވާދޭވެ! އާއިލާ އަށް ކެތްތެރިކ ކަން ދެއްވާދޭވެ ! އާމީން! އެތަ ކެއް އާއިލާ އެއްބި ކަވެ ކުޑަ ކުދިން ނި ކަމެތިވީ، ގައުމު ހިންގަން ހަވާލު ކުރެވުނު މީހުން އިހުމާލުން .މިވެސް ބަލަންޖެހޭ މައްސަލައެއް، ކެރަފާ ނަސީމު، އިބޫ އިސްތިއުފާ!\nޖޫން 14, 2021 04:39\nސައްމެގެ އާއިލާއަށް މާތްﷲ ކެއްތެރިކަން ދެއްވައި ސައްމެގެ ފުރާނައަށް ސުވަރުގެ މިންވަރު ކުރައްވާދޭވެ.\nޖޫން 14, 2021 10:49\nމަހާނަމަތީގައިވާ ނަންބޯޑުގައި ލިޔެފައިވާ ހިޖްރީ ތާރީޚު ރަގަޅެއް ނޫން!\nޖޫން 17, 2021 15:24\nއަސްލުގަވެސް ސަމްމެ ނުފެންނަތާ ވަރަށް ދުވަސް ވެއްޖެ ނޭންގެ ވަރަށް ދެރަވޭ... ރޮވޭ ހަމަ ... ސަމްމެގެ ޕޯސްޓެއް ވީޔާ ނުކިޔަ ހިތް ހަމައެއް ނުޖެހޭ... އެކުގައި ކިޔަވަން އުޅުނު ދުވަސް ތަށް ވަރަށް ހަދާނަށް ގެނުވާ... ގަބޫލް ވެސް ނުކުރެވޭ ... ސަމްމެގެ ފުރާނަޔަށް ސުވަރުގޭގެ ދާއިމީ ނިއުމަތް މިންވަރު ކުރައްވާށި.. ﺁﻣِﻴْﻦُ ﻳَﺎ ﺭَﺏَّ ﺍﻟْﻌَﺎﻟَﻤِﻴْﻦ


މާރިޗު 7، 2021 . އާދީއްތަ\nކަސްރަތަށް ދުވުމަކީ ދިވެހިންގެ ތެރޭގައި ވަރަށް މަޝްހޫރު ޙަރަކާތެކެވެ. ބައެއް މީހުން ދުވަނީ ހަށިގަނޑު ދުޅަހެޔޮކޮށް ބަހައްޓާށެވެ. އަނެއް ބަޔަކު ސަރުބީ ވިރުވާށެވެ. އަނެއް ބަޔަކު ރައްޓެހިންނާއެކު ވަގުތު ހޭދަކުރާށެވެ. އަނެއް ބަޔަކު އަމިއްލަ ނަފްސާއި ޚިޔާލުތަކާއެކު ވަގުތު ހޭދަކުރާށެވެ. މިއިން ކޮންމެ މަޤްޞަދެއްގައި ދުވިޔަސް، ދުވުމުގެ އާދަކާދައަށް ސަމާލުވާންޖެހެއެވެ. ހަށިގަނޑުގެ ސަލާމަތާއި ރައްކާތެރިކަމަށާއި، އެހެން މީހުންގެ އުފަލާއި ހިތްހަމަޖެހުމަށްވެސްމެއެވެ. ދުވުމަކީ، ދުނިޔޭގެ އެންމެ ގިނަ މީހުންނަށް، ޚަރަދު ކުޑަކޮށް ކުރުމުގެ ފުރުޞަތު އޮންނަ ކަސްރަތެވެ.\nދުވުމުގެ ސަޤާފަތެއް ޢާންމު ދިވެހިންގެ ތެރޭގައި އަށަގަންނަން ފެށިތާ އަދި މިވީ ބާރަ ތޭރަ އަހަރެވެ. ނަމަވެސް، ދުވުމަކީ، މީގެ 2.6 މިލިއަން އަހަރު ކުރީންވެސް އިންސާނުން ކޮށް އުޅުނު ކަމެކެވެ. ވާދަވެރި ކުޅިވަރެއްގެ ގޮތުގައި 776 ބީސީއީ (ބިފޯ ކޮމަން އެރަރ) ގައި އޮލިމްޕިކްސް ގޭމްސް ރޭހެއް ބޭއްވިކަމަށް ރެކޯޑު ކުރެވިފައިވެއެވެ. ދެހާހުގެ ކުރީ ކޮޅާ ހަމައަށް، ދިވެހިންގެ ތެރޭގައި ދިގުކޮށް ދުވާ މީހުންނަށް އުޅޭނީ ޤައުމީ ޓީމުގައި ދުވާ މީހުން އެކަންޏޭ ބުންޏަސް ދޮގަކަށް ނުވާނެއެވެ.\nމިއަދު އެ މަންޒަރު ތަފާތެވެ. މާލޭގައި، ގަވާއިދުން ދުވާ މީހުންގެ ޢަދަދު (ހެނދުނު އެކަނިވެސް) ހާހަކާ ގާތްކުރާނެއެވެ. ދިރާގުން ބާއްވާ ދުވުމުގެ ރޭހުގެ ޖާގައެއް ހޯދުމަކީ، ނިއުރޭޑިއަންޓާ ވިކްޓަރީ އާ 1984 ވަނަ އަހަރު ކުޅޭ ފުޓުބޯޅަ މެޗެއްގެ ޓިކެޓެއް ގަތުން ކަހަލަ ކަމަކަށް އޮތީ ވެފައެވެ. އެހާވެސް ޑިމާންޑު ބޮޑެވެ. މިއީ މިއަދުގެ ޙާލަތެވެ.\nދުވުމުގެ އާދަކާދަ – ދުވާ ޓްރެކް ބޭނުންކުރުން\nއިންޑިޔާ ސަރުކާރުގެ އެހީގައި އެޅި، އެކުވެނި ދުވާ ޓްރެކަކީ، ދުވާ މީހުންނަށް ލިބުނު ޖަވާހިރެކެވެ. އެތަން ބޭނުންކުރުމުގެ އުޞޫލުތަކެއް ހަދައި، ޝާއިޢުކޮށްފައި އެބަހުއްޓެވެ. ފުރަތަމަ ތިން ލޭން (އެންމެ އެތެރެ ތިން ލޭނު) ބޭނުން ކުރެވެނީ އެތުލެޓިކްސް އެސޯސިއޭޝަނުގައި ރަޖިސްޓަރީވެފައިވާ ކުލަބުތަކުގެ މެމްބަރުންނަށް، އެކުލަބެއްގެ ޖަރޒީގައި އައިސް ދުވާއިރުއެވެ. އޭގެ ބޭނުމަކީ، ކުލަބުތަކުގައި ބައިވެރިވެ، ނިޒާމީ ގޮތެއްގައި ދުވުމަށް ހިތްވަރު ދިނުމެވެ. ދުވާ ޓްރެކް ބޭނުންކުރާ މިންވަރު ވަޒަންކޮށް، ފެސިލިޓީ އިތުރަށް ތަރައްޤީ ކުރުމަށާއި، އިތުރު ފެސިލިޓީތައް ޤާއިމުކުރުމަށްވެސް އެތަން ބޭނުންކުރާ މީހުންގެ ޢަދަދުތައް މޮނިޓަރު ކުރުމަކީ މުހިންމު ކަމެކެވެ.\nކުލަބަކާ ނުގުޅޭ މީހުންގެ ތެރެއިން، ދުވާ މީހުންނަށް 4،5އަދި6ވަނަ ލޭނެވެ. ހިނގާ މީހުންނަށް 7، 8 އަދި9ވަނަ ލޭނެވެ. ހިނގާ މީހަކުވެސް، ދުވަން ބޭނުންނަމަ، ދުވާ ލޭނަށް އަރަންވީއެވެ. ދުވެ ނިމުމުން، ހިނގާ ލޭނަށް ބަދަލުވާންވީއެވެ. މިއީ ރީތި އާދަކާދައިގެ ތެރޭގައި ހިމެނޭ ކަމެކެވެ.\nހަމަ އެގޮތަށް، ކިތަންމެ ފަރިތަކޮށް ދުވާ މީހަކުވެސް، އަދި ކުރިން ޤައުމީ ޓީމުގައި ދުވެފައި ހުއްޓަސްވެސް، މިވަގުތު ކުލަބަކާ ނުގުޅި ހުރި ނަމަ، އެންމެ އެތެރެ ތިން ލޭނުގައި ދުވުމަކީ، އަޚްލާޤީ ގޮތުން އެހާ ރަނގަޅު ކަމެކޭ އަޅުގަނޑު ހިތަކަށް ނާރައެވެ.\nޓީޝާރޓް ނުލާ ނުދުވުން\nވަރަށް މަދުން ނަމަވެސް ފެންނަ މަންޒަރެކެވެ. ވަކި ވަރަކަށް ދުވެފައި، ޓީޝާރޓް ބޭލުމެވެ. ދިވެހިންގެ ކަސްރަތު ސަޤާފަތް ނިޔާކުރާ ގޮތުން، ޓީޝާރޓް ބާލައިގެން ދުވެ، ކަސްރަތުކޮށް ހެދުމަކީ އެހާ ބަލައިގަނެވޭ ކަމެއް ނޫނެވެ. އަމުދުން، ޖިމްތަކާއި ގިނަ ޢަދަދެއްގެ ޢާންމުން އެއްވާ ތަންތަނުގައެވެ.\nބައެއް ދުވުންތެރިންނަށް ދުނިޔޭގެ ފެންވަރުގެ ދުވުންތެރިން ހުސްގަޔާ ދުވާ މަންޒަރު ޔޫޓިއުބުން ފެންނަނީ ކަންނޭނގެއެވެ. އެގޮތަށް އުޅެން ބޭނުންވުމަކީ މައްސަލައެއް ނޫނެވެ. ނަމަވެސް، އިނގިރޭސި ދުވުންތެރިޔާ މޯ ފަރާ ނުވަތަ ގޭލަން ރުޕް ތަމްރީނު ހަދަނީ އެމީހުންނަށް ޚާއްޞަކޮށްފައި އޮންނަ ޕްރައިވެޓް ޓްރެކުގައެވެ. އެތަނުގައި އުޅޭ ގޮތަކަށް އެކުވެނި ދުވާ ޓްރެކަކު ނޫޅެވޭނެއެވެ. އެހެން މީހުންގެ ޝުޢޫރުތަކަށް ވިސްނަންޖެހެއެވެ.\nމަގުމަތިން ދުވާއިރު ސަމާލުކަން ދޭންވީ ކަންކަން\nމަގުމަތީގައި މީހަކު ދުވެފައި ދަނިކޮށް، “ބާރަށް ދުވަން” ބުނެ “ހިތްވަރު” ދިނުމަކީ އެއްގޮތަކަށްވެސް ރަނގަޅު ކަމެއް ނޫނެވެ. ކޮންމެ މީހަކުވެސް ދުވަނީ، އެމީހަކު އެދުވަހަކަށް ކަނޑައަޅާފައި އޮންނަ ވަރަކަށެވެ. ބައެއް ފަހަރު ބާރަށެވެ. އަނެއްބައި ފަހަރު މަޑުންނެވެ. ހިތްވަރު ދެއްވާށެވެ. ބާރަށް ދުވަން ވިދާޅުނުވާށެވެ. “ޙާލު ރަނގަޅުތޯ” ވެސް ނާއްސަވާށެވެ. ޙާލު ރަނގަޅެވެ. ދުވާއިރު އެސުވާލު ކުރިމަތިކުރީމާ ޖަވާބު ދޭން ވަރަށް އުނދަގުލެވެ. ހިތްވަރު ދިނުމުގެ އަނެއް ކޮޅަކީ ފޮށުމެވެ. މަގުމަތީ ދުވާއިރު ފޮށުމަކީ ވަރަށް ދެރަ ކަމެކެވެ.\nމަދުން ދިމާވާ ކަމެކެވެ. ދުވެ ދުވެ ހުއްޓާ ސައިކަލެއްގައި ކައިރީގައި އައިސް ވާހަކަ ދައްކަން ފެށުމެވެ. އަޅުގަނޑުގެ އެޕޮއިންޓްމަންޓެއް ބޭނުންފުޅުނަމަ، އޮފީހުގައި އެދުނީމާ ބައްދަލުކުރާނަމެވެ. ދުވާ ގަޑީގައި އެޕޮއިންޓްމަންޓް ދިނުމަކީ ކުރެވޭނެ ކަމެއް ނޫނެވެ. އެހެން ނަހައްދަވާށެވެ.\nފަތިހު ދުވަން ދިއުމަކީ ވަރަށް އުފާވެރި ކަމެކެވެ. ވަރަށް ގިނަ ދަންނަ މީހުންނާ ދިމާވެއެވެ. މުޅިން އަލަށް ދިމާވާ މީހުން ފެނުމުން އަދި މާ އުފާވެއެވެ. އެމީހުން، ފުރަތަމަ ހިނގާނެއެވެ. މަޑުމަޑުން، ދުވުމަކަށް ބަދަލުވާނެއެވެ. ގަވާއިދުން ދުވާތާ ދެތިން މަސް ވާއިރު، ރަނގަޅު އިސްޕީޑެއްގައި ދުވާތަން ފެނުމުން އުފާވެއެވެ. ދުވާއިރު ބައްދަލުވާ މީހުން، އެކަކު އަނެކަކަށް ގޮވާލަންވާނީ ދުވާލަކު އެއްފަހަރެވެ. ޢާންމުކޮށް މަގުގެ ދެދިމާއަށް ދުވާނަމަ، މާލެ ވަށައި ދާއިރު ދެފަހަރަކު ދިމާވާނެއެވެ. ދިގުކޮށް ދުވާ ދުވަހަކު ނަމަ، ހައެއްކަ ފަހަރުވެސް ދިމާވެދާނެއެވެ. މިހެން ދިމާވާ ޙާލަތުގައި އެންމެ ފުރަތަމަ ފަހަރު ގޮވާލާ، ގުޑް މޯނިންގް ކިޔާލީމާ ފުދޭނެއެވެ.\nމަގުމަތިން ގޮވާލާނަމަ، “އައްސަލާމް އަލައިކުމް”، “ހަލޯ”، “ހައި” ނުވަތަ “ގުޑް މޯނިންގް” އަކުން ފުދޭނެއެވެ. ނިތް އަރުވާލިއަސް އެންމެ ރަނގަޅެވެ. ދުވާ ގަޑީގައި އިތުރު ވާހަކަ ދައްކަވަން ނަހައްދަވާށެވެ. ސްޓްރެޗް ކުރާ ގަޑީގައި ނުވަތަ ވޯމްޑައުން ކުރާ ގަޑީގައި ވާހަކަ ދެއްކެވިދާނެއެވެ. އެގޮތަށްވެސް ވާހަކަ ދެއްކެވުމުގެ ކުރިން، ވާހަކަ ދައްކާލިއަސް އެންމެ ރަނގަޅުތޯ އައްސަވާލެއްވުމަކީ ރީތި އާދައެކެވެ.\nދުވުމަކީ ހަމައެކަނި ހަށިގަނޑުގެ ކަސްރަތެއް ނޫނެވެ. ސިކުނޑީގެވެސް ކަސްރަތެކެވެ. އަޅުގަނޑު، ވަރަށް ގިނަ ފަހަރު މުޅި ދުވަހުގެ ޕްލޭން ރާވާލަނީ ދުވާ ގަޑީގައެވެ. އެގަޑީގައި މީހުންނާ ވާހަކަ ދެއްކުން ދަތިވަނީ އެސަބަބާހުރެއެވެ. އަމިއްލަ ޚިޔާލުތަކާއެކު ވަގުތު ހޭދަކުރުމަކީ ދުވާ މީހުންގެ އާދައެކެވެ.\nފަތިހު ދުވާ ބޭފުޅުންނަށް އެނގިވަޑައިގަންނަވާނެއެވެ. ވަކި ބަޔަކާ ވަކި ސަރަޙައްދަކުން ދިމާވާނެއެވެ. ޢާންމުކޮށް ދިމާވާ މީހަކު، ދިމާނުވާތާ ހަފްތާއެއް ދެހަފްތާއެއް ވެއްޖެނަމަ، ޙާލު ބަލައިލަން ގުޅާ ލުމަކީވެސް ރީތި އާދައެކެވެ.\nދެމަފިރިން ހިނގުން / ދުވުން\nދެމަފިރިން އެއްކޮށް ދުވަން ނުވަތަ ހިނގަން ނުކުތުމަކީ ވަރަށް އުފާވެރި މަންޒަރެކެވެ. އެމަންޒަރު ރާއްޖެއިން ފެންނަ އިރު، އެންމެ ގިނައިން ފެންނާނީ، ކޮންމެވެސް އެކަކު ދިހަ ވަރަކަށް ފޫޓު ކުރީގައި ހުރެގެން، “ކަފު ޖަހައިގެން” ހިނގާފައިދާ ތަނެވެ. އެހެން ނަހައްދަވާށެވެ. ދެމަފިރިން އެއްކޮށް ހިންގަވާށެވެ. މިހެން ދެންނެވިއަސް، ހަމަ އެއްކޮށް، އެއް ބާރުމިނެއްގައި ހިނގާ / ދުވާ ދެމަފިރިންވެސް މިހާރު މަދެއް ނޫނެވެ.\nކޮންމެ ކަމަކީވެސް ދަސްކުރަންޖެހޭ ކަމެކެވެ. ދުވުމާއެކު އަންނަ، ދުވުމުގެ ސަޤާފަތަކީވެސް ދަސްކުރަންޖެހޭ، ދަސްކޮށްދޭންޖެހޭ ކަމެކެވެ. މިއީ، އެއްބައި މީހުންނަށް ވަރަށް އާދައިގެ ވާހަކައަކަށް ވެދާނެއެވެ. ނަމަވެސް، މިއާދަކާދަތައް އަށަގެންނެވިއްޖެނަމަ، ދުވުމަށް ހޭދަކުރައްވާ ގަޑިއެއްހައި އިރަކީ ވަރަށް އުފާވެރި ވަގުތު ކޮޅަކަށް ހެދިދާނެތީ، މިވާހަކަ ލިޔެލީއެވެ.\nTags:athletics, culture, etiquette, healthylifestyle, maldives, marathon, road running, running, running community


Karan Johar ge "Takht" gai star cast eh\n"ތަޚުތު" ގެ ކާސްޓުގައި ހިމެނޭ ބައެއް ތަރިން ކަމަށްވާ އާލިއާ ބަޓް، ރަންވީރް ސިންހު، ކަރީނާ ކަޕޫރް އަދި ވިކީ ކޯޝާލް --\nކުޅަދާނަ ޑައިރެކްޓަރު ކަރަން ޖޯހަރް އަނެއްކާވެސް އާ ފިލްމެއް އިއުލާނުކުރުން އުޅޭ ވާހަކަ ދެކެވެމުން އަންނަތާއި ދުވަސްކޮޅެއް ވެއްޖެ އެވެ. އެއީ ކޮން ފިލްމެއްތޯ ބެލުމަށް ކުރަމުން އައި އިންތިޒާރަށް މިހާރު ނިމުންވެސް އަތުވެއްޖެ އެވެ. ވަރުގަދަ ސްޓާ ކާސްޓަކާއެކު ކަރަން މިހާރު ވަނީ އޭނާގެ އާ ފިލްމު އިއުލާނުކޮށްފަ އެވެ.\nކަރަން ޑައިރެކްޓުކުރާނެ މި ފިލްމުގެ ނަމަކީ "ތަޚުތު" އެވެ. ސޯޝަލް މީޑިއާ މެދުވެރިކޮށް ކަރަން އިއުލާނުކުރި މި ފިލްމުގެ ކާސްޓުގައި މަޝްހޫރު ގިނަ ތަރިން ކަމަށްވާ ކަރީނާ ކަޕޫރް ޚާން، ރަންވީރް ސިންހު، އާލިއާ ބަޓް، ވިކީ ކޯޝާލް، ބޫމީ ޕަޑްނޭކަރް، ޖާންވީ ކަޕޫރް އަދި އަނިލް ކަޕޫރް ހިމެނެ އެވެ.\nކަރަންގެ އަމިއްލަ ޕްރޮޑަކްޝަން ހައުސް ދަރްމާ ޕްރޮޑަކްޝަންގެ ކުޑައިގެ ދަށުން ގެނެސްދޭ މި ފިލްމުގެ ފުރަތަމަ ޕޯސްޓަރުވެސް ވަނީ އާންމުކޮށްފަ އެވެ.\nކަރަން ކޮށްފައިވާ ޓުވީޓެއް.\nއިންޑިއާގައި ކުރީގައި ރަސްކަންކުރި މުސްލިމު ކޮއިލެއް ކަމުގައިވާ މުގަލް މީހުން، އެމީހުންގެ ތަޚުތު ދިފާއުކުރުމަށް ކުރި ހަނގުރާމަ ދައްކުވައިދޭ މި ފިލްމުގެ ވެގެންދާނީ ބޮޑު ސްޓާ ކާސްޓަކާއެެކު ދަރްމާ ޕްރޮޑަކްޝަނުން ގެނެސްދޭ ފުރަތަމަ ހިސްޓޯރިކަލް ތްރިލާ ފިލްމަށެވެ.\nމި ފިލްމުގައި ލޯތްބާއި ޖަޒުބާތާއި ބަދަލުހިފުމާއި އަނިޔާވެރިކަމާއި އަދި ދަހިވެތިކަމުގެ ރަހަތައް ހިމެނޭނެ ކަމަށްވެ އެވެ. ސުމިތު ރޯއީ ސްކްރީންޕްލޭ ތައްޔާރުކޮށްފައި މި ފިލްމު ޕްރޮޑިއުސްކުރަނީ ހީރޫ ޔަޝް ޖޯހަރް އަދި އަޕޫރްވާ މެހެތާ އެވެ.\nފިލްމު ރިލީޒްކުރާ ގޮތަށް ނިންމާފައި އޮތީ އޭޕްރީލް 2020 ގަ އެވެ.\nއާލިއާ ބަޓް ކަރީނާ ކަޕޫރު ކަރަން ޖޯހަރް


Sonu Nigam shukuru nukuraa meeheh: Divya Khosla\nސޯނޫ ނިގަމްއަކީ ޝުކުރު ނުކުރާ މީހެއް: ދިވްޔާ\nއިންޑިއާގެ މަޝްހޫރު ލަވަކިޔުންތެރިޔާ ސޯނޫ ނިގަމް މިދިޔަ ހަފުތާގައި ފިލްމު އިންޑަސްޓްރީ އާއި މިއުޒިކް އިންޑަސްޓްރީގެ މީހުންނަށް އަމާޒުކޮށް ވަރަށް ބޮޑަށް ފާޑުކިޔާ މިއުޒިކް އިންޑަސްޓްރީގައި އުޅޭ މީހުންނަކީ "މާފިއާ ގޭންގެއް" ކަމަށް ބުނެ ވާހަކަ ދައްކާފަ އެވެ.\nއަދި އިންޑިއާގެ އެންމެ ބޮޑު މިއުޒިކް ޕްރޮޑިއުސަރު ޓީ-ސީރީޒްގެ ޗެއާމަން ބޫޝަން ކުމާރަށް ވެސް ސޯނޫ އިންޒާރުދީ އޭނާގެ ނަމަށް ހުތުރުވާ ގޮތަށް ވެސް ސޯނޫ ވާހަކަ ދައްކާފައި ވެއެވެ.\nސޯޝަލް މީޑިއާގައި ސޯނޫ ޕޯސްޓްކުރި ވީޑީއޯއެއްގައި ބޫޝަން އާ އަމާޒުކޮށް މާފިއާ މީހެއް ކަމަށް ސޯނޫ ބުނެފައި ވެއެވެ. އަދި އޭނާއާ ދިމާ ކޮށްލައިގެން އެއްވެސް މީހަކަށް ނޫޅެވޭނެ ކަމަށް ބުނެ ބޫޝަން އަށް ސޯނޫ ވަނީ އިންޒާރު ވެސް ދީފަ އެވެ.\nސޯނޫގެ ވާހަކަތަކަށް ބޫޝަންގެ އަންހެނުން އަދި އެކްޓަ-ޑައިރެކްޓަރު ދިވްޔާ ކޯސްލާ ކުމާރު ވަނީ ވަރަށް ރަނގަޅަށް ޖަވާބު ދީފަ އެވެ.\nއިންސްޓަގްރާމްގައި ދިވްޔާ ޕޯސްޓްކުރި މެސެޖެއްގައި ބުނެފައިވާ ގޮތުގައި މިހާރު އެންމެން ވެސް ސޯޝަލް މީޑިއާގައި ވަރަށް ރަނގަޅަށް ކެމްޕެއިންތައް ކޮށް ދޮގު ހަދައި އޮޅުވާލައި މަކަރުހަދަމުންދާ ކަމަށެވެ. އަދި ސޯނޫ އަކީ މީހުންގެ ސިކުނޑިއާ ކުޅެލެވޭ ކަހަލަ މީހެއް ކަން ދިވްޔާ ފާހަގަ ކުރި އެވެ.\nސޯނޫގެ ޕޯސްޓުގައި އޭނާ ބުނެފައިވަނީ ބޫޝަން ކުމާރު އޭނާ ކައިރީގައި އަލްބަމަކަށް ލަވަ ކިޔައިދޭން އާދޭސް ކުރި ކަމަށެވެ. އަދި އިންޑިޔާގެ ސިޔާސީ ބައެއް މީހުންނަށް އޭނާ ތައާރަފްކޮށްދިނުމަށް ބޫޝަން އޭނާ ކިބައިން އެދުނު ކަމަށް ވެސް ސޯނޫ ބުންޏެވެ.\n"އިންޑިއާގެ މިއުޒިކް އިންޑަސްޓްރީ އޮތީ ބޮޑު ދެ ކުންފުންޏެއްގެ ބާރުގެ ދަށުގައި،" ސޯނޫގެ ވީޑިއޯގައި އޭނާ ބުނެފައި ވެއެވެ.\nސޯނޫ ދެއްކި މި ވާހަކަތަކަށް ޖަވާބު ދެމުން ދިވްޔާ ބުނީ ސޯނޫ އަކީ ވަރަށް ޝުކުރުވެރިވާން ނުދަންނަ މީހެއް ކަމަށެވެ. ސޯނޫ އަށް މިއުޒިކް އިންޑަސްޓްރީން ފުރަތަމަ ބްރޭކް ދިނީ ވެސް ޓީ-ސީރީޒް އިން ކަމަށާއި މިހާރު އެހާ މަޝްހޫރު މީހަކަށް ވެވުނީމަ ބޫޝަން އާ އަޅައިގަނެގެން އުޅެނީ ކީއްވެތޯ ދިވްޔާ ސުވާލު ކުރި އެވެ.\nޓީ-ސީރީޒް އިން އުފެއްދި ފިލްމެއްގެ ވަރަށް މަޝްހޫރު ލަވައެއް ކަމަށްވާ "އައްޗާ ސިލާ ދިޔަ ތޫނޭ މެރެ ޕިޔާރް ކާ" މި ލަވައިގެ މި ބައި ހިމަނަން އެމީހުން ދިން ލޯބީގެ އަގު ސޯނޫ އަދާކުރީ ގޮތާ މެދު ދިވްޔާ ސުވާލު އުފައްދާފައި ވެއެވެ.\nސޯނޫގެ ވާހަކަތަކަށް އަދްނާން ސާމީ އާއި އަލީޝާ ޗިނާއީ ފަދަ ލަވަކިޔުންތެރިން އެއްބަސްވެފައި ވެއެވެ. ނަމަވެސް ލަވަކިޔުންތެރިޔާ އަރްމާން މަލިކު ބުނީ ސޯނޫ ދެއްކި ވާހަކައާ އޭނާ އެއްބަސް ނުވާ ކަމަށެވެ.


ސެލްޓަ ވީގޯގެ ޖާޒީއަށް "ވިޒިޓް މޯލްޑިވްސް" ގެ ލޯގޯ! މިއީ މުސްތަގުބަލުގެ ފެށުން! | | Sangu News\nސެލްޓަ ވީގޯގެ ޖާޒީއަށް "ވިޒިޓް މޯލްޑިވްސް" ގެ ލޯގޯ! މިއީ މުސްތަގުބަލުގެ ފެށުން!\n4 ނޮވެމްބަރ 2019 - 22:56\nފަތުރުވެރިކަމުގެ ދާއިރާއިން ރާއްޖެ އިތުރަށް އިސްތިހާރު ކުރުމަށް ކުރަމުން އަންނަ މަސައްކަތްތަކުގެ ދަށުން، ސްޕްނިޝް ލީގާގެ ސެލްޓަ ވީގޯއާއި އެކު ޓޫރިޒަމް މިނިސްޓްރީއިން އެއްބަސްވުމެއްގައި ސޮއިކޮށްފިއެވެ.\nސްޕެއިންގެ، ވީގޯގައި ހުންނަ، ސެލްޓާގެ ހެޑް އޮފީހުގައި ބައިނަލްއަގުވާމީ މީޑިއާތަކާއެކު، ބޭއްވި ނޫސްވެރިންގެ ބައްދަލުވުމެއްގައި މި އެއްބަސްވުމުގައި ރާއްޖޭގެ ފަރާތުން ސޮއިކުރެއްވީ ޓޫރިޒަމް މިނިސްޓަރު އަލީ ވަހީދެވެ. އަދި ސެލްޓަ ވީގޯގެ ފަރާތުން އެ އެއްބަސްވުމުގައި ސޮއިކުރައްވާފައިވަނީ އެ ކްލަބުގެ ރައީސް ކާލޯސް މޮއުރީނިއޯ އެވެ.\nމި ރަސްމިއްޔާތުގައި ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) ގެ ރައީސް ބައްސާމް އަލީ ޖަލީލް އާއި ޔޫތު މިނިސްޓްރީގެ ސްޓޭޓް މިނިސްޓަރު އަސްއަދު އަލީ (އަޑުބަރޭ) ވެސް ވަނީ ބައިވެރިވެވަޑައިގެންފައެވެ.\nއެއްބަސްވުމުގައި ސޮއިކުރެއްވުމަށްފަހު މީޑިއާތަކާއި ވާހަކަ ދައްކަވަމުން އަލީ ވަހީދު ވިދާޅުވީ ސެލްޓަ ވީގޯއާއި އެކު ވެފައިވާ އެއްބަސްވުމުގެ ސަބަބުން ރާއްޖޭގެ ފަތުރުވެރިކަމުގެ ދާއިރާގެ އިތރުން ފުޓްބޯޅައިގެ ދުރު މުސްތަގުބަލަށް ވެސް ގިނަ ފައިދާތަކެއް ކުރާނެ ކަމަށެވެ.\nއަލީ ވަހީދު ވިދާޅުވީ ސަލްޓަ ވީގޯއަކީ ދުނިޔޭގެ އެންމެ ރަނގަޅު އެއް އެކަޑަމީއިން ހިންގާ ކްލަބް ކަމަށެވެ. އަމާޒަކީ ރާއްޖޭގެ ކުރިމަގު އިތުރަށް އުޖާލާކޮށް އިތުރު ހަރުފަތަކަށް ގެންދިއުންކަން ފާހަގަކުރައްވާ އަލީ ވަހީދު ވިދާޅުވީ މުސްތަގުބަލުގައި ދިވެހި ގައުމީ ޓީމުގެ ރަނގަޅު ސެލެކްޝަންއެއް ބޭނުންވާ ކަމަށެވެ. ހާއްސަކޮށް މިހާރު 13 އަހަރުން ދަށުގެ ގައުމީ ޓީމަށް ކުޅެމުން ދާ ކުދިންނަކީ މީގެ ފަސް އަހަރު ފަހުން ގައުމީ ޓީމުގެ އެންމެ މަތީގައި ފިޔަޖަހާ ކުދިންތަކަށް ވާން ބޭނުންވާ ކަމަށެވެ.


India ge External Affairs Minister Raajje vadaigannavanee India ge External Affairs Minister Raajje vadaigannavanee\nއިންޑިއާގެ އެކްސްޓަރނަލް އެފެއަރޒް މިނިސްޓަރު ރާއްޖެ ވަޑައިގަންނަވަނީ\nއިންޑިއާގެ އެކްސްޓަރނަލް އެފެއަރޒް މިނިސްޓަރ ސުޝްމާ ސްވަރާޖް ރަސްމީ ދަތުރުފުޅެއްގައި ރާއްޖެއަށް ވަޑައިގަތުމަށް ހަމަޖެހިފައިވާކަމަށް ރާއްޖޭގެ ފޮރިން މިނިސްޓްރީން ހާމަކުރައްވައިފިއެވެ.\nއެމިނިސްޓްރީން މަޢުލޫމާތުދެއްވާގޮތުގައި އެކަަމަނާ ރާއްޖެވަޑައިގަތުމަށް ހަމަޖެހިފައިވަނީ މިމަހުގެ 17ވަނަ ދުވަހުއެވެ. މިއީ ރާއްޖޭގެ މިނިސްޓަރ އޮފް ފޮރިން އެފެއަރޒް ޢަބްދުﷲ ޝާހިދުގެ ދަޢުވަތަކަށް ކުރައްވާ2ދުވަހުގެ ރަސްމީ ދަތުރުފުޅެކެވެ.\nމިދަތުރުފުޅުގައި ސުޝްމާ ސްވަރާޖް ރައީސުލްޖުމްހޫރިއްޔާ އިބްރާހިީމް މުޙައްމަދު ސާލިޙާއި، ރައްޔިތުންގެ މަޖިލީހުގެ ރައީސް ޤާސިމް އިބްރާހީމާއި ރާއްޖޭގެ މިނިސްޓަރ އޮފް ފޮރިން އެފެއަރޒާއި ދައުލަތުގެ އެހެން ބައެއް ވަޒީރުންނާ ބައްދަލުކުރެއްވުމަށް ވަނީ ހަމަޖެހިފައެވެ. މިބައްދަލުވުންތަކުގައި އެކި ދާއިރާތަކުން ދެޤައުމުގެ ގުޅުންތައް އިތުރަށް ބަދަހިކުރުމާ ބެހޭގޮތުން މަޝްވަރާކުރެއްވުމަށް ހަމަޖެހިފައިވާކަމަށް ފޮރިން މިނިސްޓްރީން މަޢުލޫމާތުދެއްވައެވެ.\nދެޤައުމުގެ ދެމެދުގައި މިހާރު އެކުލަވާލާފައިވާ އެއްބަސްވުންތަކާއި ކުރިއަށް އޮތްތަނުގައި އެކުލަވާލުމަށް ދެޤައުމުން ގަސްތުކުރާ އެއްބަސްވުންތަކާ ބެހޭގޮތުން މި ދަތުރުފުޅުގައި ސުޝްމާ ސްވަރާޖު މަޝްވަރާކުރައްވާނެކަމަށް ފޮރިން މިނިސްޓްރީން ވިދާޅުވެއެވެ.


Government Expenditure | Mihaaru\nދައުލަތުގެ ހަރަދުތައް މެނޭޖްކުރުމަށްޓަކައި މިދިޔަ މަހުގެ ފަހު ހަފްތާއާ ހަމައަށް 2.9 ބިލިއަން ރުފިޔާގެ ޓީބިލް ވިއްކައިފި އެވެ.\nJuly 03, 2020 1\nކޮވިޑް-19 އާ ދެކޮޅަށް ކުރި ހޭދަ 976 މިލިއަނަށް\nކުރީގެ ރައީސުންނަށް ދެމުން އަންނަ އިނާޔަތްތައް މުރާޖައާ ކުރަން ސަރުކާރުން ރައްޔިތުންގެ މަޖިލީހުގައި އެދިއްޖެ އެވެ.\nމިދިޔަ މަހު ދައުލަތުގެ އާމްދަނީ އަށް ވުރެ ޚަރަދު ބޮޑު\nމިދިޔަ މަސް ނިމުނު އިރު ދައުލަތަށް ލިބުނު އާމްދަނީ އަށް ވުރެ ޚަރަދު ބޮޑު ކަމަށް، ފިނޭންސް މިނިސްޓްރީން އާންމުކުރި ކޭޝްފްލޯ ސްޓޭޓްމަންޓުން ދައްކައިފި އެވެ.\nކޮންސަލްޓަންޓަކު ހޯދަނީ އެ މަގާމު ހުސްވުމުން: އަމީރު\nދައުލަތުގެ ޚަރަދުތައް މެނޭޖް ކުރާނެ ކޮންސަލްޓަންޓަކު ހޯދަން އިއުލާންކުރީ، ކުރިން އެ މަގާމުގައި ހުރި މުވައްޒަފު ވަކިވުމުން ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެ އެވެ.\nDecember 31, 2019 36\nދައުލަތް ހިންގުމުގެ ހަރަދު އެތައް ބިލިއަނުން މައްޗަށް!\nމުސާރަ އާއި އިނާޔަތްތަކާއި ބަދަލުގެ ގޮތުގައި އެކި ފަރާތްތަކަށް ދިން މިންވަރު އިތުރުވެ، ދިވެހި ދައުލަތް ހިންގުމުގެ މުޅި ހޭދަ އެތައް ބިލިއަން ރުފިޔާ އިން މައްޗަށް ހިނގައްޖެ އެވެ.


Thuhumathu Kureve Meehun Hayyaru Kofa Nethee Memberehge Nufoozun Kamah Nudhekun Edhen: Nasheed - Vaguthu\nތުހުމަތު ކުރެވޭ މީހުން ހައްޔަރުގައި ނެތީ މެމްބަރެއްގެ ނުފޫޒުން ކަމަށް ނުދެކުން އެދެން: ނަޝީދު\nހުޅުމާލެ ފަޅު ތެެރޭގައި އޮތް ސަރާފީއެއްގައި އަންހެނަކު ރޭޕްކުރި ކަމަށް ބުނާ މައްސަލައިގައި ތުހުމަތު ކުރެވޭ މީހުން ހައްޔަރު ކޮށްފައި ނެތީ ރައްޔިތުންގެ މަޖިލީހުގެ މެންބަރެއްގެ ނުފޫޒުން ކަމަށް އެއްވެސް ރައްޔިތަކު ނުދެކުމަށް މަޖިލިހުގެ ރައީސް މުހައްމަދު ނަޝީދު މިއަދު އެދިވަޑައިގެންފިއެވެ.\nމިދިޔަ ހުކުރު ދުވަހުގެރޭ ސަފާރީއެއްގައި ބިދޭސީ އަންހެނަކަށް ޖިންސީ ގޯނާކުރި ކަމަށް ތުހުމަތު ކުރެވޭ މައްސަލައާ ގުޅިގެން އުމުރުން 39 އަހަރުގެ ދިވެހި ދެ ފިރިހެނަކު ހައްޔަރު ކުރިތާ މާ ގިނަ އިރުތަކެއް ނުވެ އެ ދެ މީހުން ވަނީ ދޫކޮށްލައިފައެވެ. އެމީހުން ހައްޔަރު ކުރީ ކުށުގެ ވެށިން ކަމަށް ފުލުހުން ފުރަތަމަ ބުނި ކަމުގައިވިޔަސް، ފަހުން ބުނީ އެ މީހުން ބަންދުގައި ބައިތިއްބަން ޖެހޭ ސަބަބެއް ނުފެންނަ ކަމަށެވެ.\nއެ މީހުން ކޯޓަށް ނުގެންގޮސް ދޫކޮށްލި މައްސަލަ ހޫނުވެ، ފުލުހުންނަށް ގިނަ ފާޑުކިޔުންތަކެއް ވަނީ އަމާޒުވެފައެވެ. އެމްޑީޕީގެ މަޖިލިސް މެމްބަރެއްގެ ފިރިމީހާއަށާއި އިތުރު ފިރިހެނަކަށް ތުހުމަތު ކުރެވޭއިރު އެ ދެ މީހުން ހައްޔަރު ނުކުރަނީ ސިޔާސީ ނުފޫޒު ފޯރުވައިގެން ކަމަށް ބައެއް މީހުން އަންނަނީ ބުނަމުންނެވެ. އެކަން ރައްޔިތުންގެ މަޖިލީހުގެ ކަމާ ގުޅުން ހުރި ކޮމިޓީތަކުން ވެސް ވަނީ ބަލަން ފަށައިފައެވެ.\nފާޑުކިޔުންތައް އަމާޒުވުމުން ފުލުހުން ރޭ ނެރުނު ބަޔާނެއްގައި ވަނީ އެއްވެސް ނުފޫޒެއް ނެތި މައްސަލަ ތަހުގީގު ކުރާނެ ކަމުގެ ޔަގީންކަން ދީފައެވެ.\nއަންހެނަކު ރޭޕް ކުރި ކަމަށް ބުނާ މައްސަލައިގައި މަޖިލިހަށް ހުށަހެޅި ކުއްލި މައްސަލައިގެ ބަހުސްގެ މެދަކާ ހިސާބުން ނަޝީދު ވިދާޅުވީ ޖިންސީ ގޯނާގެ މި މައްސަލައިގެ ތެރޭގައި ސިޔާސީ އެތައް ބާވަތެއްގެ މައްްސަލައެއް އުޅޭ ކަމަށް ފާހަގަވާ ކަމަށެވެ.\nމި މައްސަލައިގައި ހައްޔަރު ކުރި ދެ މީހުންގެ ތެރެއިން އެކަކަކީ މަޖިލީހުގެ އަންހެން މެންބަރެއްގެ ފިރިކަލަކަށް ވުމުން ކަމަށް ދެކެވޭ ވާހަކަތަކަށް އިޝާރާތް ކުރައްވަމުން އެމަނިކުފާނު ވިދާޅުވީ އެ ވާހަކަތައް ދައްކަވަމުން ވާދަވެރި ޕާޓީތަކުގެ މެންބަރުން ކަމަށެވެ. މެމްބަރެއްގެ ފިރިކަލަކަށްވާތީ އެމީހާ ދޫކޮށްލެވުނު ކަމަށް ބުނަނަނީ މެމްބަރު ހުންނެވި ޕާޓީ އާއި ވާދަވެރި ޕާޓީތަކުގެ މެމްބަރުން ކަމަށް އެމަނިކުފާނު ވިދާޅުވިއެވެ.\n"ފުލުހުން މީގައި ބުނެފައި އޮތީ އޭނާގެ ތަހުގީގު އޭރަށް ކުރަން އޮތް މިންވަރަކަށް ކޮށްފައިއޭ އޭނާ ދޫކޮށްލީ. ދެން އޭނާ ހައްޔަރުގައި ނެތުން އެއީ މަޖިލިހުގެ މެމްބަރެއްގެ ބާރާއި ނުފޫޒުން ކަމަށް އެއްވެސް ރައްޔިތަކު ދެކިވަޑައިނުގަތުމަށް އަޅުގަނޑު ވަރަށް ބޮޑަށް ދަންނަވަން،" ނަޝީދު ވިދާޅުވިއެވެ.\nނަޝީދު ދެން ވިދާޅުވީ މަޖިލީހުގެ އެއްވެސް މެންބަރަކު ފުލުހުންގެ ތަހުގީގުތަކަށް ނުފޫޒު ފޯރުވައިގެން ނުވާނެ ކަމަށެވެ. އެފަދަ ކަންކަމަކީ މަޖިލީހުގެ ރިޔާސަތުން ބަލައިގަންނަނެ އަމަލުތަކެއް ވެސް ނޫން ކަމަށް އެމަނިކުފާނު ވިދާޅުވިއެވެ.\n"ހާއްސަކޮށް ޖިންސީ ގޯނާ އާއި ގެވެށި އަނިޔާ އާއި ކުޑަކުދިންގެ ހައްގުތަކާ ގުޅޭ ތަހުގީގުތަކުގައި މަޖިލިހުގެ އެއްވެސް މެމްބަރަކު، އެއްވެސް މުއައްސަސާއެއްގެ ވެރިއަކަށް ވެސް ކަމަކާ ހަވާލުވެ ހުރި މީހަކަށް ވެސް، އިރުޝާދެއް ދިނުން ވެސް ލަފައެއް ދިނުން ވެސް، މައުލޫމާތެއް ހޯދުމަށް ވެސް، ފޯނުކޮށް ހަދައި ގުޅުއްވުމަކީ ރަނގަޅު ކަމެއް ނޫން،" ނަޝީދު ވިދާޅުވިއެވެ.\n"އެއީ މަޖިލިހުން އެއްގޮތަކަށް ވެސް، ހަމަކަށަވަރުކޮށް ރިޔާސަތުން ބަލައިގަންނާނެ ކަމެއް ނޫން،"\nޖޫން 29, 2020 10:53\nކިތަމްމެ ވަރަކައް ނުވާކަމަކައް ހަދަންއުޅުނަކަސް އެކަމެނުވާނެ ސަރުކާރުގެ ބޮޑުން އަޑީގަތިބެގެން ތިޔަކަހަލަ ކޮމްމެޖަރީމާއެއް މިގައުމުގާހިންގަމުން މިދަނީ މޯދީ ގެ ސިޓީއަކައް ހަދަން ތިޔަކުރާމަސަކައް މާގިނަދުވަހަކައް ދެމިގެން ނުދާނެ އިންށާﷲ\nމަޖްލިސް މޮނިޓަރު ތިހެން ބުންޏަސް ނުބައިކަމަކަށް ނުބައިކަމެއްކަމަށް ނުދެކުމަކީ ނުބައިކަމަކަށް ވާނީ.\nޖޫން 29, 2020 15:25\n2014 ގެ ޤާނޫނުލް އުޤޫބާތުގެ 131 ވަނަ މާއްދާގެ (ށ) ބުނެފައިވަނީ ޖިންސީ ގުނަވަނެއްގައި އަތްލުމަކީ ޖިންސީ އަމަލެއްކަމަށް. މިއީ ޖުނުހުގެ 1 ވަނަ ދަރަޖައިގެ ކުށެއް. ޖުނުހުގެ 1 ވަނަ ދަރަޖައިގެ ކުށެއްގެ އަދަބަކީ، 1 އަހަރު ދުވަހުގެ މުއްދަތަށް ޖަލަށްލުން.\nއަދިވެސް އިސްތިއުފާދޭކަށް ނިވޭތަ؟\nލަދުހަޔާތުގެ ކަންފުޅެއްވެސް ހުރިނަމަ ތިމަގާމުގަ މިހާރަކު ނިހުންނާނެ.\nޖޫން 29, 2020 12:33\nއިމްރާނު މުޅިންވެސް ޖަލުގެ ކަންކަމުގެ ހޯމް މިނިސްޓަރެކޯ.. އޭނާއަކީ އަސްލު މި ސަރުކާރުން ގެންގުޅޭ އަސީރަކާއި ބޮޑައް ވައްތަރީ.. ޓެރަރިސްޓަކައް ހަދާފަ އިޒުރޭލާއި ހަވާލުކުރާނެ ކަމައް ބިރުދައްކާފަ ބުލެކްމެއިލް ކުރީކަމައްވެސް ވެދާނެ.\nޖޫން 29, 2020 11:07\nމަޖްލިސް ރައީސް! މެމްބަރުން، އަދި އެހެނިހެން ނުފޫޒު، މީ ވީ ގޮތް ، ވާގޮތް!\nޖޫން 29, 2020 11:19\nޖެންޑަރ ކޮމިޓީގެ މުގައްރިރުގެ ނުފޫޒުންކަމަށް ނުދެކެން. ގަބޫލު މިކުރަނީ އޭނަގެ ބާރުގައި އޭނައާއި އިބޫގެ ބާރުންކަމަށް. ރިޔާސަތަކަށް ނޭނގޭނެ ރައްޔިތުން ގަބޫލުކުރަންހޭ ގޮތެއް. މިއީ ހެޔޮވެރިކަން އޯގަތެރިވެރިކަން އެމްޑީޕީގެ ފިކުރުގެ މީހެއްގެ މައްޗަށް ޤާނޫނެއް ނުހިނގާނެ.\nޖޫން 29, 2020 11:20\nއެ ކީއްވެތަ އެގޮތައް ނުދެކެންވީ. އެއީ އެމް.ޑީ.ޕީ މެމްބަރެއްގެ ފިރިމީހާ އަށްވީމަދޯ. އަދި ހިންނަވަރު މީހެއްގެ ދަރި އެއްގެ ފިރިއަކަށް ވީމަތަ.\nޖޫން 29, 2020 14:45\nހިންނަވަރު ރައްވެއްސެއްނޫން، ހިންނަވަރުގަ ދިރިއުޅޭމީހެއްނޫން، ހުރިހާ މީޑިޔާތަކުގަ ހިންނަވަރު، ހިންނަވަރު،.. ހިންނަވަރު މަޝްހޫރުވީމަދޯ މާ ހިންނަވަރު ވެގެން ތިއުޅެނީ، ބުނަންނނނ.. އެކަމް ތީތި ކަޑަ، ހިންނަވަރު ތިވަރަށް ބިދުނާމް ކުރުމުގެ ޙައްގެއް މީޑިޔާ ތަކަކަށް ނޯންނާނެ..\nޖޫން 29, 2020 11:31\nކެރަފާ އާއިލާ އަކީވެސް އެކަހަލ ކަންކަމަށް ހިއްވަރު ދޭ އާއިލާއަކަށް ދޯ މިވަނީ ހީ ނުކުރާށޭ ކަލޭ ތިޔަ ކަހަލަ ކިތައް ދޮގު ހީ ދިވެހި ރައްޔިތުންލައްވާ ކުރުވި މަރުތަކަގު މައްސަލަ ބޮލުގައި ބަޑި ޖެއްސި މައްސަލަ ޗާޓުން ބޭރުން ކަންކުރުން ދޮގުގެ އައްޕަ 1967 ގައި އޭރުގެ ސަރުކާރު ވައްޓާލަން ފިސްތޯލަ އެތެރެި ކުރި ބޮޑު ބާރަ މީހުންގެ ތެރޭގައި ކަލޯގެ އައްޕަ ހިމެނޭ އެ ބޮޑު ބާރަ މިތާލިޔެލާނަން\n1. ސިއްކަަ އަހުމަދު އިސްމާޢީލް މަނިކު\n2. ކެރަފާ އަބްދުއް ސައްތާރު\n3. ހުސައިން ޚާލިދު\n4. މިނާ ކުޑޭ\n5. އަބްދުﷲ ލުތުފީ\n6. އަބްދުލް ގައްޔޫމު\n7. ކޮލި ހަސަން މަނިކު\n8. އަބްދުލް ގުއްދޫސް\n9. ހީރާ ރަޝީދު\n10. ދުއްލިސާ ނައީމު\n11. ކޮލިގޭ އިބްރާހިމު ޢީސާ ފުޅު\n12. ޗަންޕާ މުހައްމަދު މޫސާ\nކަލޭ ބޭނުން ގޮތަކަށް ނޫން އަހަރުމެން ދެކޭނީ! އަހަރުމެން ދެކޭނީ ކަންހިނގާފައި ނުވަތާ ހިންގައިފައި އޮތްގޮތުގެ ޙަޤީގަތަށް! ޖުމެއިރާ ވިތަވެލި މީދުން ފެނުނުމިހުން ތިބީ މަޖްލީހުގެ ޖަލްސާގައި ކަމަށްދޯ ބަލަންވީ!\nޖޫން 29, 2020 11:45\nއަނިޔާވެރިކަމާ ޖާހިލިއްޔަތުގެ ސިފަތައް ދިވެހިރާއްޖޭގެ މަޖްލިހުގެ ތެރެއިން ފެންނަމުންދަނީ. މިއީ ބިރުވެރިކަމެއް. ﷲ ތަޢާލާގެ ކޯފާއެއް މިގައުމަށް އައިސް އެންމެން ހަލާކުވެނުދަނީސް މިނުލަފާ ގޮތްގަނޑު ދޫކޮށްލަންވެއްޖެ.\nޖޫން 29, 2020 12:36\nޖުމޭރާގަ ދެން އެންމެންވެގެން ބޯލާ ކާލާ ދެންވެސް އެއްކޮއް ކުރެވެން އޮތް ކަމެއް ވިއްޔާ ކޮއްލާގެން އައިސް ރައްޔިތުންނައް ކަލޭ ނަސޭހަތްދެނީތޯ.. ވެރިކަމުން ބޭލުވި ދުވަހުވެސް މިކަލޭގެ އުޅުނު ތަނުން ފޮށިފޮށީގައި ރާފުޅިތައް ނެރުނު.\nޖޫން 29, 2020 11:49\nތިޔައެއްބަސްވީދޯ އެކަންއެގޮތަށްހިނގީކަމަށް! ޝުކުރިއްޔާ\nޖޫން 29, 2020 12:06\nޢެއްލަކިން ވެއްޓޭނެ ކަލޭ ޅަ އެއްޗިހި އަޅަ އަޅާ ހުރޭ ކަލޭ ...\nމިޤައުމުގެ ހަލާކަކީ މަޖިލީހަށް ފާވެގެން މިއުޅޭ މަކުނު އެމަކުނު ފިލުވާލަނިކޮށް ހުރިހާ ކަމެއް ވެސް ރަނގަޅުވާނެ މަކުނު މީ މިޤައުމުގެ ހަލާކު\nޖޫން 29, 2020 12:19\nނަޝީދު ތިހެއް ތި ވިދާޅުވުމަކީ ނުފޫޒު ފޯރުވުން މަނިކުފާނު ނުކުރަނޭ ބުނެފިއްޔާ އެކަން ބަލަން ރައްޔަތުން ޖެހޭނީ ވަރަން ރަގަޅަން އެކަން ކުރިކަމަށް\nޖޫން 29, 2020 12:31\nދެބަންދިހާރަ ހަމަ ބުނެލާ ގޮތަކައް ވިސްނުން ބަދަލުކޮއްފި.\nޖޫން 29, 2020 12:49\nކަލޭ ބުނާގޮތެއް ހަދަން ތިބި ބައެއްނޫން ދިވެހިރައްޔިތުންނަކީ. އެމީހުން ދޫކޮސްލީ ހަމަ ނުފޫޒުން. ރޭޕްކުރަން އެންކަރޭޖް ތިކޮށްދެނީ.\nޖޫން 29, 2020 13:01\nޕޮލިހައް ފޯނުކުރިމީހާ ހޯދާފަ އެމީހާގެ މައުލޫމާތު ހާމަކުރޭ!\nޖޫން 29, 2020 13:15\nމަނިއްޕުޅު ތިގޮތައް ގާބޫލުކުރަށް ވާއިގެން އިންނަވާ ގޮނޑި ހޫނުކުރަށްވާ އަޅުގަޑު ގަބޫލެއްނުކުރަން އަދި ގިނަދިވެހި ރައްޔިތުންވެސް ގަބޫލުކުރާނެކަމަށް ގަބޫލެއްނުކުރަން\nޖޫން 29, 2020 13:32\nތިމައްސަލާގައި ތިޔައަންހެންމީހާޔަކަށް މިސަރުކާރަކުން ހައްގެއްނުލިބޭނެ ކުުއްވެރިވާނީއެއަންހެންމީހާ ، މިއީ ހަގީގަތް ، މިސަރުކާރާއި، މަޖިލީހުގެ މެމްބަރެއްގެނުފޫޒާއި ބާރު ބޭނުންކޮށްގެން އެދެމީހުން ފޮނުވާލުމަށް އެއަންހެންމީހާބުނަމުންދާއިރުވެސްމަޖިލީހުގެ ރައީސް ވިދާޅުވަނީ ރަށްޔަތުން ނުބުނާސޯމަޖިލީހު ގެމެމްބަރެއްގެ ނުފޫޒުންނޭ ދެންކީކޭތަކިޔަންވީދޯ ؟ ކިޔަންވީގޮތެއްނުބުނުބުނޭދޯ !\nޖޫން 29, 2020 13:38\nހިނި ހަމަ އަންނަނީ އެއްވެސް ރއްޔިތަކު ގަބޫލު ނުކުރައްޗޭ! ހެހެހެ\nޖޫން 29, 2020 13:41\nނަހަމަ ގޮތުގައި ފެންފޮދެއްވެސް އަރުތެރެއަށް ނުދިރުވާ މީހުން މިފަހަރު ކިހިނެއްބާ ހަދާނީ ނުހައްޤު އެއްޗެއް ހޯދިކަން ރައްޔަތުން ގޮވަން ފެށި އިރަށް އެއްޗެއް ދޫކޮށްލި ގޮތަށް......\nޖޫން 29, 2020 13:48\nބުއްޅަބޭ އޮލުވަނުލާ. މީ ރޭޕިސްޓަކީ މެންބަރު ޖިހާންގެ ފިރިމީހާ. މެންބަރު ޖިހާނަކީ ހިންނަވަރު ބުއްޅަހުއްތު ގެ ކަޒިން އެއް. ޕޮލިސް ސީޕީ ހަމީދު އަކީ ހިންނަވަރު ބުއްޅަހުއްތު ގެ އަންހެނުންގެ ކޮއްކޮގެ ފިރިމީހާ. ދެން މި ވަރުން ފުދޭނެ.\nޖޫން 29, 2020 13:55\nކުރިކަމެއްނުކުރާކަމަކަށްނުވާނެ މިގައުމު ސަދޫމު އައްނުވަނީސް މިގައުމު ސަލާމަތް ކުރާނެ ބަޔަކު މާތްރަސްކަލާނގެ އިރާދަފުޅުން މިގައުމުންނެރެދެެއްވާށިއެ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އާމީން\nއެންމެފަހުން މިކަލޭގެއަށް މި އިނގެނީ އަހަރެމެން ވިސްނަންވީ ކިހިނެއްކަންވެސް. ހަމަ އެހެން އެކަން ވީ ކިތަންމެ އޮޅުވާލަން އުޅުނަސް\nޖޫން 29, 2020 15:43\nމިހާރު މިޤައުމުގައި ހިގާނީ އަންދާ ޤާނޫނު މިރާޖޭގައި ދިވެހިންބޭނުންވިގޮތް އިންސާފުހޯދަން އުޅޭނެކަމެއްނެތްއަންނި ބުނާކޮންމެބަހަކީޤާނޫނު\nޖޫން 29, 2020 14:19\nލުތުފީ އެމްބަސީ ތެ ރޭގައި ފޮ ރުވައިގެން ގެންގުނީ ކާކުގެ\nސިޔާސީ މޮޅު އުކުޅަކުންހޭ؟ މުޅި ގައުމުގައި އަލިފާންޖަހައި\nއަންދާލީ ކާކު އަޑީގައި ހިއްވަ ރ ރުދޭން ހު ރެގެންންހޭ؟\nޖޫން 29, 2020 14:42\nތި ދެން ކަށަވަރު ވީ...ހަމަ ނުފޫޒުކަން އެއްވެސް ޝައްކެއްނެތް މިންވަރަށް ޔަޤީންވި ތި\nޖޫން 29, 2020 14:46\nތިޔަ ބޭފުޅާ އަށް ހުރިހާ ކަމެއްވެސް އެއްމެ މޮޅަށް އިގޭތި ހުރިހަ ކަމެށް ގޯހުން ގޯހައް މިދަނީ\nޖޫން 29, 2020 14:48\nޖޫން 29, 2020 14:56\nމެމްބަރުންގެ ނުފޫޒުން މިގައުމު ހަލާކުވެމިދިޔައީ ވައުދުފުއްދަން އެމްޑީޕީއަށް މެޖޯރިތީ ދިނުމުން ދައުލަތުގެ ބޮޑުންގެ ނުފޫޒު ނަހަމަގޮތުގައި ބޭނުންކޮއްގެން ކޮވިޑް ވައިރަސްވެސް މިގައުމަށް އެތެރެކުރީ ދެންކޮންވާހަކައެއްތިދައްކަނީ\nޖޫން 29, 2020 15:13\nނަޝީދައްވެސް މިކަމުގެ އަސަރުއިހްސާސްކުރެވޭނީ އަންހެންދަރިފުޅަށް މިބާވަތުގެކަމެއްދިމާވީމަﷲގެހެޔޮރަހްމަތާއެކުމިބާވަތުގެކަމެއްމެދުވެރިނުކުރައްވާށި\nނަޝީދުގަބޫލުކުރެއްވިޔަސް އަދި ނުކުރެއްވިޔަސް މަޖިލިސްމެމްބަރުންގެނުފޫޒަކީ ހުރިހާދިމާއަކުންވެސް ކުރިމަތިވާ ވަރައްބޮޑު މައްސަލައެއް\nޖޫން 29, 2020 15:26\nއިސްލާމީ ޝަރީޢާއާ ތަހުޒީބު މުޖުތަމައުތަކުގައި، ދައުލަތުގެ ވެރިންނާޢިއެމީހުންގެ އާއިލާގެ މީހުންގެ ކުށުގެ އަމަލުާ ފޮރުވަން މަސައްކަތެއް ނުކުރާނެ. ޖިނާއީ މައްސަލަތަކުގައި، އަނިޔާލިބުނުމީހާގެ މަސްލަހަތަށްވުރެ ބޮޑަށް ބަލާނީ، މުޖުތަމައުގެ އަމަންއަމާންކަމާއި މަސްލަހަތު. ބަލާނީ، ތުހުމަތު ކުރިމީހާ ކުރިއަމަލު، ކުރިކަމަށް ބުނި ކުށަކީ ތުހުމަތު ކުރެވުނު މީހާ ކުރިކުށެއްތޯ ބަލާނީ. ވިކްޓިމްގެ ބަޔާން ނެގުމަކީ، ފުލުހުންގެ ކަމެއް. މީޑިޔާ އިންވެސްޓިގޭޝަނަށް ނުވަދޭ.\nމެންބަރުންގެ ނުފޫޒަކުން ނޫނޭ ކަލޭގެ ސަބަބުންނޭ ކަމެއް ނުވެގެން މިއުޅެނީ (ކެނެރީގޭ ބުއްޅަބޭގެ ސަބަބުން).\nޖޫން 29, 2020 16:21\nނަސީދޫ ކަލޭގެ ނުފޫޒުން އެމީހުން ހައްޔަރުގަ ނެތީ.\nޖޫން 29, 2020 17:09\nކަލެއަކަށް ނުވާނެ މާބޮޑުކަމަކަށް.\nޖޫން 29, 2020 17:48\nވާހަކަ ދެއްކުމާއި ޚިޔާލު ފާޅުކުރުމުގެ މިނިވަންކަމަށް މަޖިލީހުގެ ރައީސް ގޮންޖައްސަވައިފި..!\nޖޫން 29, 2020 19:41\nޕޮލިސް އިންޗާޖަކަށްވިއަސް، އަދި އާދައިގެ އޮފިސަރަކަށްވިއަސް އެމީހުން ގޮތެއްނިންމާނީ އަމިއްލައަކަށްނޫން އެމީހުންނަށް މަތިން އަންގާ އޯޑަރަކާއެއްގޮތަށް މި މީހުން ތެދުވެރިއްޔާ އެރޭގެކަންކަން ރަނގަޅަށް ފަޅައިލާނެ ކުއްވެރިވާބައެއް އެނގޭނެދޯ


06 ޖޫން 2015\nއިންސްޓިޓިއުޓް ފޯރ ކަރެކްޝަނަލް ސްޓަޑީޒް (އައިކޯސްޓް) އިފްތިތާޙް ކުރުމާއި ލޯގޯ ލޯންޗް ކުރުމުގެ ރަސްމިއްޔާތު މިއަދު ބާއްވައިފިއެވެ. މި ރަސްމިއްޔާތު އޮތީ މިއަދު މެންދުރު މާފުށީ ޖަލުގެ ލެކްޗަރ ހޯލްގައެވެ.\nމިއަދުގެ ރަސްމިއްޔާތު ޝަރަފްވެރިކޮށްދެއްވައި ލޯގޯ ލޯންޗްކޮށްދެއްވީ ކޮމިޝަނަރ އޮފް ޕްރިޒަންސް މުޙައްމަދު ހުޝާމް އެވެ. މިއަދުގެ ރަސްމިއްޔާތުގައި ކޮމިޝަނަރ ދެއްކެވި ވާހަކަފުޅުގައި، މިއަދަކީ މޯލްޑިވްސް ކަރެކްޝަނަލް ސަރވިސްއަށް ވަރަށް އުފާވެރި ދުވަހެއް ކަމަށާއި، ލޯ އެންފޯސްމަންޓް ދާއިރާގެ ކޯސްތައް އިންސްޓިޓިއުޓް ފޯރ ކަރެކްޝަނަލް ސްޓަޑީޒް ގެ ފުރާޅުގެ ދަށުން ހިންގުމަށްޓަކައި ކުރައްވަންޖެހޭ ގިނަ މަސައްކަތްތައް މިހާރުވެސް ކުރައްވަމުންގެންދަވާ ކަމަށާއި، އެމަސައްކަތްތައް ނިމުމުން ޕްރިޒަންސް އޮފިސަރުންނަށް އިތުރު ތަމްރީނުތައް މި ދާއިރާގެ ތެރެއިން ލިބުމުގެ ފުރުސަތު ހުޅުވިގެން ދާނެކަމަށެވެ.\nއަދި ކޮމިޝަނަރގެ ވާހަކަފުޅުގައި ވޭތުވެދިޔަ ދުވަސްތަކުގައި ޕްރިޒަން އެކަޑަމީގެ ވެރިންގެ ގޮތުގައި ތިއްބެވި ބޭފުޅުން، އޮފިސަރުން ކުރިއެރުވުމަށާއި އޮފިސަރުންނަށް އިތުރު ތަމްރީނުތައް ހޯއްދަވައި ދެއްވުމަށް ކުރެއްވި ބުރަ މަސައްކަތް ތަކަށް ޝުކުރު އަދާކުރެއްވިއެވެ. އަދި ވަކިން ހާއްޞަކޮށް ސްޕްރިންޓެންޑެންޓް އޮފް ޕްރިޒަންސް މުހައްމަދު ޢާޞިފް ޕްރިޒަން އެކަޑަމީގެ ކޯސްތަކާއި ޓްރެއިނިންގ ޕްރޮގްރާމްތައް ފަރުމާކުރެއްވުމަށް ކޮށްދެއްވާފައިވާ އަގުހުރި މަސައްކަތް ފާހަގަކުރައްވައި އެމަނިކުފާނަށް ވަރަށް ޚާއްޞަ ޝުކުރެއް ދެންނެވިއެވެ.\n“މިއަންނަ 2016 ވަނަ އަހަރު އައިކޯސްޓް އިން ޑިޕްލޮމާ ލެވެލް ގެ ކޯސްތައް ފެށުމަށް މިދަނީ މަސައްކަތް ކުރަމުން”. ކޮމިޝަނަރ ގެ ވާހަކަފުޅުގައި ވިދާޅުވިއެވެ.\nކޮމިޝަނަރ އޮފް ޕްރިޒަންސް މުހައްމަދު ހުޝާމް އިތުރަށް ވިދާޅުވީ މިހާރު ހިންގަމުންގެންދާ އެންޓްރީ ލެވެލް ޓްރެއިނިންގ ޕްރޮގްރާމް ސެޓްފިކެޓް ލެވެލްގެ ކޯހަކަށް ހެދުމަށް މަސައްކަތް ކުރައްވަމުން ގެންދަވާ ކަމަށެވެ. އަދި ލޯ އެންފޯސްމަންޓް ދާއިރާގެ އިތުރު ކޯސްތައް “އައިކޯސްޓް” މެދުވެރިކޮށް ހުރިހާ އޮފިސަރުންނަށް ހޯއްދަވައި ދެއްވުމަށް ބުރަ މަސައްކަތްތަކެއް ކުރައްވަމުން ގެންދަވާ ކަމަށެވެ. އެމަސައްކަތްތައް ކުރައްވަމުން ގެންދަވާއިރު ތަނަށް ގެންނަންޖެހޭ ބަދަލުތައް ގެންނަން ވަރަށް އަވަހަށް ފައްޓަވާނެކަމަށްވެސް ކޮމިޝަނަރ ވިދާޅުވިއެވެ.


Shahid ge thauziyaa Indonesia rahyithunnah\nއިންޑޮނީޝިއާގެ ސަބްމެރިން އަކަށް ދިމާވި ހިތާމަވެރި ހާދިސާގައި އެ ސަބްމެރިންގައި މަސައްކަތް ކުރި އެންމެން މަރުވުމާ ގުޅިގެން ފޮރިން މިނިސްޓަރު އަބްދުﷲ ޝާހިދު ތައުޒިޔާގެ މެސެޖެއް ފޮނުއްވައިފި އެވެ.\nއިންޑޮނީޝިއާގެ ކޭއާރްއައި ނަންގަލާގެ ނަން ދީފައިވާ ސަބްމެރިން ވީނުވީއެއް ނޭނގި ގެއްލުނީ މިދިޔަ ބުދަ ދުވަހު އެވެ. ނަމަވެސް ކަނޑުގެ 800 މީޓަރު އަޑިން ސަބްމެރިން މިހާރު ވަނީ ހޯދާފަ އެވެ. ސަބްމެރިން އޮތް ސަރަހައްދުގެ ގޮތުންނާއި ލިބިފައިވާ ގެއްލުންތަކަށް ބެލުމަށްފަހު އިންޑޮނީޝިއާގެ ކަނޑުގެ ސިފައިން ވަނީ ސަބްމެރިންގައި ތިބި 53 މީހުން ވެސް މަރުވެފައިވާ ކަމަށް ނިންމާފަ އެވެ.\nހިތާމަވެރި މިހާދިސާއާއި ގުޅިގެން މިނިސްޓަރު އަބްދުﷲ ޝާހިދު ވަނީ އިންޑޮނީޝިއާގެ ފޮރިން މިނިސްޓަރު ރެޓްނޯ އެލްޕީ މަރްސޫދީއަށް ތައުޒިޔާގެ މެސެޖެއް ފޮނުއްވާފަ އެވެ.\nޝާހިދުގެ މެސެޖްގައި ވިދާޅުވެފައިވަނީ ސަބްމެރިންގެ ހިތާމަވެރި ހަބަރު އެއްސެވީ ފުން ހިތާމަ އާއި އެކުގައި ކަމަށެވެ. އެހެންކަމުން ދިވެހި ސަރުކާރާއި ދިވެހި ރައްޔިތުންނާ އަދި އެމަނިކުފާނުގެ އަމިއްލަ ނަންފުޅުގައި ތައުޒިޔާ ވިދާޅުވެފައިވެ އެވެ. އަދި މަރުވި މީހުންގެ އާއިލާތަކަށް ތައުޒިޔާ ރައްދުކޮށްދެއްވުމަށްވެސް އެދިވަޑައިގެންފައިވެ އެވެ.\nސަބްމެރީން ގެއްލުނީ ކަނޑުއަޑީގައި މިސައިލުގެ ތަމްރީން ތަކެއް ކުރިއަށް ގެންދަނިކޮށެވެ. ސަބްމެރިން އޮތް ފުން ހިސާބުގެ ގޮތުންނާއި ސަބްމެރިންގައި ހުރީ ތިން ދުވަހުގެ އޮކްސިޖަން ކަމަށްވާތީ ފަޅުވެރިން މިހާރު ތިބޭނީ މަރުވެފައި ކަމަށް އިންޑޮނީޝިއާގެ އަސްކަރީ އޮފިޝަލުން ނިންމެވީ އިއްޔެގެ ވަގުތެއްގަ އެވެ.\nއަބްދުﷲ ޝާހިދު އިންޑޮނޭޝިއާ\nހަ ގައުމެއްގެ މިނިސްޓަރުންނާ ޝާހިދު ބައްދަލު ކުރައްވައިފި


Aishwarya Rai bafaabe aa eku alun film akah | Mihaaru\nއަމީތާބާއި އައިޝްވާރިޔާ އެވޯޑް ހަފުލާއެއްގައި.\nއައިޝްވާރިޔާ ރާއީ ބަފާބެ އަމީތާބް ބައްޗަންއާ އެކު އަލުން ފިލްމަކަށް\n11 ޖެނުއަރީ 2019 - 08:44 1 comment\nފިރިމީހާ އަބީޝެކް ބައްޗަންއާ އެކު ކުޅެން ސޮއިކުރި ފިލްމު "ގުލާބް ޖާމޫ" އައިޝްވާރިޔާ ރާއީ އާއި އަބީޝެކް ބައްޗަން ނުކުޅެން ނިންމާފައިވާ ކަމަށް މީޑިއާތަކުން ރިޕޯޓްކޮށްފައި ވަނިކޮށް، އައިޝްވާރިޔާ ބަފާބެ އަމީތާބް ބައްޗަންއާ އެކު ފިލްމެއް ކުޅެން ސޮއިކޮށްފި އެވެ.\nޑީއެންއޭ އިން ބުނި ގޮތުގައި އެ ދެ ތަރިން ސޮއިކޮށްފައި ވަނީ ސައުތުގެ މަޝްހޫރު ޑައިރެކްޓަރު މަނީ ރަތުނަމް ހަދާ ޕީރިއަޑް ޑްރާމާއަކަށެވެ. އެ ނޫހުން ބުނި ގޮތުގައި އަދި ނަން އިއުލާންކޮށްފައި ނުވާ ފިލްމަށް އަމީތާބީތާއި އައިޝްވާރިޔާ ސޮއިކޮށްފައިވާ އިރު، މި ފިލްމުގެ ކާސްޓުން ސައުތުގެ ގިނަ ތަރިންތަކެއް ވެސް ފެނިގެން ދާނެ އެވެ.\nޑީއެންއޭ އިން ބުނީ މި ފިލްމުވެގެން ދާނީ "ބާހްބަލީ" ކަހަލަ ވަރުގަދަ ފިލްމަކަށް ކަމަށާއި ފިލްމު މި މަހުގެ 14 ގައި ރަސްމީކޮށް ރަތުނަމް އިއުލާން ކުރާނެ ކަމަށެވެ. އަދި މިއީ އިންޑިއާގެ ހުނަރުވެރި ލިޔުންތެރިއެއް ކަމަށްވާ ކަލްކީ ކްރިޝްނަމުރުތީގެ ތާރީހީ ވާހަކަ ޕޮނިޔިން ސެލްވަން (ސަން އޮފް ޕޮއްނީ) އަށް ބިނާކޮށް ހަދާ ފިލްމެއް މީޑިއާތަކުން ބުންޏެވެ.\nރަތުނަމްއާ އެކު "ގްރޫ" ފަދަ ފިލްމުތަކުގެ މަސައްކަތް ކުރި އައިޝްވާރިޔާ އެންމެ ފަހުން ރަތުނަމްގެ ފިލްމެއް ކުޅުނީ 2010 ގަ އެވެ. އެއީ އަބީޝެކާ އެކު ކުޅުނު "ރާވަން" އެވެ. އަމީތާބް މީގެ ކުރިން ރަތުނަމްއާ އެކު މަސައްކަތްކޮށްފައެއް ނުވެ އެވެ.\nއައިޝްވާރިޔާ މީގެ ކުރިން ވެސް އަމީތާބާ އެކު ހަ ފިލްމެއްގެ މަސައްކަތްކޮށްފައިވެ އެވެ. އެއީ ސަރުކާރު ރާޖް (2008)، ބަންޓީ އޯރް ބަބްލީ (2005)، ކާކީ (2004)، ކިޔު ހޯ ގަޔާނާ (2004)، ހަމް ކިސީ ސޭ ކަމް ނެހީ (2002) އަދި މުހައްބަތޭން (2000) އެވެ.\nމި ފިލްމުތަކުގެ ތެރެއިން ވެސް ގިނަ ބަޔަކަށް އެންމެ ކަމުގޮސްފައި ވަނީ އައިޝްވާރިޔާ ހާއްސަ ފެނިލުމަކުން ފެނިގެންދާ ފިލްމު "ބަންޓީ އޯރް ބަބްލީ" ގައި އަމީތާބާއި އަބީޝެކާ އެކު ކުޅުނު ލަވަ "ގަޖްރާ ރޭ" އެވެ.\nއިތުރު ލިޔުންތައް ބޮލީވުޑް އަމީތާބް ބައްޗަން އައިޝްވާރްޔާ ރާއީ


Bura masahkathun mulhi gaumah hoadhaidhin fahuru | Mihaaru\nރިޕޯޓް / އޯ ލެވެލް ގަދަ ދިހައެއް\nކެމިސްޓްރީ އާއި އިކޮނޮމިކްސް އިން ދުނިޔެއިން އެއް ވަނަ އަދި ފިޒިކްސް އިން ދުނިޔެއިން ހަތަރު ވަނަ ހޯދި އަޒްހާ އަށް ރައީސް ޔާމީން އެވޯޑު ހަވާލުކޮށްދެއްވަނީ --ފޮޓޯ:ރައީސް އޮފީސް\n15 އޯގަސްޓް 2016 - 07:53\nދުނިޔޭގެ އެތައް ލައްކަ ދަރިވަރުންނާ ވާދަކޮށް މި ކުޑަކުޑަ ރާއްޖޭގެ 40 ދަރިވަރަކު އެ ވަނީ ގައުމު ފަހުރުވެރިކޮށްދީފަ އެވެ.\nތިރީގައި މިވަނީ މިދިޔަ އަހަރު ބޭއްވި އޯލެވެލް އިމްތިހާނުން އެއް ވަނަ ހޯދި ބައެއް ދަރިވަރުންނާ ބެހޭ ކުރު ތައާރަފެކެވެ.\nއަޒްހާ: ދެ މާއްދާއިން ދުނިޔެއިން އެއް ވަނަ ވަނީ ހޯދި --ފޮޓޯ:ރައީސް އޮފީސް\nމަރިޔަމް އަޒްހާ އިބްރާހިމް\nއިސްކަންދަރު ސްކޫލުގެ މިދިޔަ އަހަރުގެ ކެޕްޓަން، މަރިޔަމް އަޒްހާ އިބްރާހިމް، 16، އޯލެވެލް އިން ރަނގަޅު ނަތީޖާއެއް ހޯދަން ބުރަކޮށް މަސައްކަތްކުރި އެވެ.\nކެމިސްޓްރީ އާއި އިކޮނޮމިކްސް އިން ދުނިޔެއިން އެއް ވަނަ އަދި ފިޒިކްސް އިން ދުނިޔެއިން ހަތަރު ވަނަ ހޯދި އަޒުހާ ބުނިގޮތުގައި ރަނގަޅު ނަތީޖާއެއް ހޯދަން ކުރީގެ ޕޭޕަރުތަކާއި އިންޓަނެޓުން އިތުރު މައުލޫމާތު ހޯދުމަކީ ވަރަށް ބޭނުންތެރި ކަމެކެވެ.\n"ޓެސްޓު ދުވަސްވަރު ވެސް ކިޔެވުމުގައި އަބަދު ވަގުތު ހޭދަކުރުމަކީ އެހާ ރަނގަޅު ކަމެއް ނޫން. މައިންޑް ފްރެޝް ކޮށްލަން ޖެހޭނެ. ރައްޓެހިންނާ އެކު ބޭރަށް ގޮސް މަޖާކޮށްލަން ޖެހޭނެ. އެކަމަކު މައިންޑުގައި ބަހައްޓަން ޖެހޭނެ އެގްޒާމް އެބަ އޮތްކަން،" ނިއުރޮލޮޖިސްޓަކަށް ވުމުގެ އަޒުމުގައި ހުރި އަޒުހާ ބުންޏެވެ.\nކިޔެވުމުގެ އިތުރުން ސްކޫލުގައި ހިންގި އިތުރު ހަރަކާތްތަކުގައި ބައިވެރިވުމަކީ ވެސް ވަރަށް މުހިއްމު ކަމެއް ކަމަށް އޭނާ ގަބޫލުކޮށް، އެ ނަމޫނާ ވެސް އެހެން ދަރިވަރުންނަށް ވަނީ ދައްކައިދީފަ އެވެ.\nއިނގިރޭސި މާއްދާ އިން ދުނިޔެއިން އެއްވަނަ އަދި ބަޔޮލަޖީން ދުނިޔެއިން ހަތް ވަނަ ހޯދި ޝުއާއުއަށް ރައީސް ޔާމީން އެވޯޑު ހަވާލުކޮށްދެއްވަނީ --ފޮޓޯ:ރައީސް އޮފީސް\nއާމިނަތު ޝުއާއު މުހައްމަދު\nއިނގިރޭސި މާއްދާއިން ދުނިޔެއިން އެއް ވަނަ އަދި ބަޔޮލޮޖީން ދުނިޔެއިން ހަތް ވަނަ ލިބޭނެ ކަމަކަށް އައިމިނަތު ޝުއާއު މުހައްމަދު އުއްމީދެއް ނުކުރެ އެވެ. ގޭގައި ދައްތައާ އެކު ކިޔަވާތީ އޭނާ ޓިއުޝަނަކަށް ނުދެ އެވެ. ނަމަވެސް އަށް މާއްދާއިން އޭ ހޯދައިގެން ޝުއާއު ވަނީ އާއިލާ އާއި އޭނާ ކިޔެވި އަމީނިއްޔާ ސްކޫލަށް އުފާވެރިކަން ގެނެސްދީފަ އެވެ.\n"ބްރިލިއަންސް އެވޯޑު ހޯދާކަށް މަސައްކަތެއް ނުކުރަން. އާއިލާ އާއި ސްކޫލު ހިތްހަަމަޖެހޭ ވަރުގެ ނަތީޖާއެއް ހޯދަން ވަރަށް މަސައްކަތް ކުރިން. ވަރަށް ހިތްހަމަޖެހިއްޖެ ގައުމު ފަހުރުވެރިވާ ފަދަ ނަތީޖާއެއް ހޯދުނީތީ. ހެއްދެވި ފަރާތަށާއި އާއިލާއަށް، ސްކޫލަށް ޝުކުރު ހައްގު،" ޝުއާއު ބުންޏެވެ.\nކޮމްޕިއުޓާ ސައިންސް އިން ދުނިޔެއިން ހަތް ވަނަ ހޯދި މިޝްއަލް އަށް ރައީސް ޔާމީން އިނާމު ހަވާލުކޮށްދެއްވަނީ.--ފޮޓޯ:ރައީސް އޮފީސް\nމިޝްއަލް މުހައްމަދު ނައީމް\nކޮމްޕިއުޓާ ސައިންސް އިން ދުނިޔެއިން ހަތް ވަނަ އަދި ރާއްޖެއިން އެއްވަނަ ހޯދައިގެން މިޝްއަލް މުހައްމަދު ނައީމު ވަނީ ރާއްޖޭގެ ގަދަ ދިހައެއްގެ އެއް ވަނަ އަށް އަރައިފަ އެވެ. މިދިޔަ އަހަރު މަޖީދިއްޔާ ސްކޫލުގެ ކެޕްޓަންކަން ކުރަމުން އިތުރު ހަރަކާތްތަކުގައ ބައިވެރިވި އެވެ.\n"ހިއެއް ނުކުރަން މިކަހަލަ ވަނައެއް ލިބޭނެ ކަމަކަށް. އެކަމަކު ވަރަށް މަސައްކަތްކުރިން ރަނގަޅު ނަތީޖާއެއް ހޯދަން،" ބަޔޮލޮޖީގެ ދާއިރާއިން ކުރިއަށްދާން ވިސްނައިގެން ހުރި މިޝްއަލް، 16، ބުންޏެވެ.\nޖީސީއީ އޯލެވެލް ފެށެން މަހަކަށް ވުމުން އިތުރަށް ފިލާވަޅު ދަސްކުރަން މިޝްއަލް ޓިއުޝަން ނެގި އެވެ. އެކަމަކު ވަގުތު ހޯދާލައިގެން ރައްޓެހިންނާ އެކު ވެސް ބޭރަށް ދެ އެވެ.\nޕްރެކްޓިކަލްގެ މަސައްކަތްތައް ގިނަވުމުން މިޝްއަލް އަށް ބަޔޮލޮޖީ އުނދަގޫވިއަސް އޭނާ އެންމެ ކިޔަވާ ހިތްވަނީ އެ މާއްދާ އެވެ.\nމާވީ (މ) އޭނާގެ މަންމަ އާއި ބައްޕައާ އެކު.-- ފޮޓޯ:މުހައްމަދު ޝާފީ\nފާތިމަތު މާވީ ސޯލިހު\nއަމީނިއްޔާ ސްކޫލުން މިދިޔަ އަހަރު އޯ ލެވެލް ހެދި ފާތިމަތު މާވީ ސޯލިހު އުއްމީދުކޮށްގެން ހުރީ ރާއްޖޭގެ ގަދަ ދިހައެއްގައި ހިމެނޭނެ ކަމަށެވެ. އެގޮތަށް އެކަން ނުދިޔަ ކަމަށް ވިޔަސް އިނގިރޭސި މާއްދާއިން ދުނިޔެ އާއި ރާއްޖެއިން އެއް ވަނަ ހޯދައިފަ އެވެ.\n"ސްކޫލުން ވެސް އުއްމީދުކޮށްގެން ހުރީ ޓޮޕް 10 ގައި ހިމެނޭނެ ކަމަށް. އެކަމަކު ވަރަށް އަން އެކްސްޕެކްޓެޑް ކޮށް ނަތީޖާ މި އައީ. ދެ މާއްދާއިން އޭ އެއް ލިބުނީ،" ސީއެޗްއެސްއީގައި މިހާރު އޭ ލެވެލް އަށް ކިޔަވަމުން އަންނަ މާވީ ބުންޏެވެ.\nއޯ ލެވެލްގައި ލިބުނު ނަތީޖާއިން އޭނާ މިހާރު އަޒުމް ކަނޑައަޅައިގެން ހުރީ އޭ ލެވެލް އިން ރަނގަޅު ކާމިޔާބީއެއް ހޯދުމަށެވެ.\nމިދިޔަ އަހަރު ރާއްޖެއިން 5،000 އަށް ވުރެ ގިނަ ދަރިވަރުން އޯ ލެވެލް ހެދި އެވެ. އޭގެ ތެރެއިން 63 ޕަސެންޓް ދަރިވަރުން ވަނީ ފަސް މާއްދާއިން ފާސްވެފަ އެވެ. އޯ ލެވެލް ގަދަ ދިހައެއްގައި 504 ދަރިވަރުން ހިމެނުނު އިރު ދުނިޔޭގެ ގަދަ ދިހަޔަކަށް ރާއްޖޭގެ 40 ދަރިވަރުން އެރި އެވެ. އަދި ހަތަރު މާއްދާއަކުން ދުނިޔެއިން އެއް ވަނަ ދިވެހި ފަސް ދަރިވަރަކު ވަނީ ހޯދައިފަ އެވެ.\nސްކޫލް ތައުލީމް އެޑިއުކޭޝަން މިނިސްޓްރީ އޯ ލެވެލް ގަދަ ދިހައެއް\n11 ކޮމެންޓް, 133 ރިއެކްޝަންސް\nކާމިޔާބު ހޯދި ހުރިހާ ކުދިންނަށް މަރުހަބާ! ޝައްކެއްވެސް ނެއް މިއީ އުފާކުރުން ހައްގު އަދި ފާހަގަކުރަން ޖެހޭ ކާމިޔާބީއެއްް. އެހެނަސް، މުޅި ދުނިޔެއިން އެއްވަނަ ހޯދުމޭ ބުނީމަ އަސްލު އެބަ ގެއްލެ، ކުދިންނަށް އެކުދިންގެ އަސްލު ކާމިއާބީގެ މިންވަރު އެބަ އޮޅެ. އެއީ ރަނގަޅު ގޮތެއް ކަމަށް ނުފެންނާތީ މިވަހަކަ މި ލިޔެލަނީ. ޖީސީއީ އަކީ ދުނިޔެގޭ ތިންވަނަ ދުނިޔޭގެ މަދު ގައުމަކުން ހަދާ އިމްތިހާނެއް. ސްރީލަންކާ، އަދި އެފްރިކާގެ މަދު ގަުމެއްގަ ހަދާ އިމްތިހާނެއް. ޔޫކޭގެ ދަރިވަރުންވެސް ހަދަނީ ތި އިމްތިހާނެއް ނޫން. އެހެންވީމަ އަސްލު ތިއަ ކާމިޔަބީ އެގޭ އަސްލު ނުގެއްލޭ ގޮތަށް ފާހަގަކުރުން މުހިންމު!\nމިދިޔަ އަހަރު އަޅުގަނޑުމެންގެ އޮފީހުގައިއުޅުނު ގަދަ 10 ގައި ހިމެނުނު ކުުއްޖެއް. އޮފީހުގައި 10 މަސްވީއިރުވެސް ރަނގަޅަށް މަސެއްކަތެއް ކުރާކަށްނޭގޭ. އެކަމަކު3މާއްދާއިން ފާސްވެގެން އައިކުއްޖާ3މަސްތެރޭ މަސައްކަތަށް ފައްކާވި.\nކޮން ރިސޯސެއް ނެތީ؟\nތީގަ ރަށްރަށުގް ސްކޫލްތަކުން ވަނަވަނަ ހޯދި ކުދިންވެސް ހިމަނާލިމަ ސަޅިވީސް. ސަބަބަކީ މާލޭގެ ސްކޫލްތަކުގެ ކުދިންނަށް ލިބޭ ރިސޯސެސް ނެތި ގިނަ ރަށްރަށު ސްކޫލްކުދިން އެވަނަތައް ހޯދުމުން. މަރުހަބާ ހުރިހާ ކުދިންނަށްވެސް.\nމަރުހަބާ ހުރިހާ ދަރިވަރުން.\nއަހަރެމެން ކިޔެވި ދުވަސްވަރާއި މިހާރުގެ ޓެސްޓް ޕޭޕަރުތައް ހާދަ ތަފާތޭ. ކޭމްބްރިޖް އޯލެވެލް އިމްތިހާނުން މިހާރު ކޮންމެ އަހަރަކުވެސް ހާހުން ހަރިވަރުން ބްރިލިއަންސް އެވޯޑް ހޯދާ. ޓެސްޓް ޕޭޕަރުތަކުގެ ފެންވަރާމެދު އަސްލު ސުވާލު އުފެދޭ. މިއީ މިހާރު ޔޫކޭގަ ވެސް ކުރެވެމުން އަންނަ ޑިބޭޓެއް. ކުރީގެ ޕޭޕަރުތައް ހިތުދަސްކޮށްގެން ދާ ކޮންމެ ކުއްޖަކު މި އިމްތިހާނުން ފާސްވާނެ. މިކަމާ ވަރަށް ގިނަ ކުދިންނާ ޓީޗަރުން އެއްބަސްވާނެ. ކޮންމެއަކަސް، މިހުރިހާ ކުދިންނަށް މަރުހަބާ!\nޓެސްޓް ޕޭޕަރު ތަފާތުވެގެން ފަސޭހަ ވެގެނެއްނޫން މިއުޅެނީކީ. ކިޔަވާދިނުމުގެ ފެންވަރު އަދި ޓިކުނިކްސް ރަގަޅީ. އަދި ވަސީލަތްތައްވެސް ގިނައީ. ތައުލީމީ ތާއިރާ އެކަންޏެއްނޫން ކުރިއާ އަޅާބަލާ ހުރިހާދާއިރާއެއްވެސް ދަނީ ކުރިއެރުންތައް ހޯދަމުން. ތިބޭފުޅާ ތިވަދާޅުވާ ގޮތުންނަމަ މީގެ 10ވަރަކަށް އަހަރުފަހުން ތައުލީމުގެ އެއްވެސް ފެންވަރެއް ނުހުންނާނެތާ. އެހެނެއް ނުވާނެ. ދުނިޔެ ދަނީ ނުލާހިކު ބާރު ސްޕީޑްގައި ކުރިއަރަމުން. އިއްޔެ ހޯދި މިންވަރު މިއަދަކު ނުފުދޭނެ. ތައުލީމީގޮތުންވެސް އަދި އެނޫން ރޮގަކުންވެސް ހޯދި އެއްޗެއްގެ ބޭނުން ހިފަން ބޭނުންނަމަ، ތިމަންނަ ކިޔެވިއިރު މާފެންވަރު ރަގަޅުކަމަށް ވިދާޅުވެ ފަރުޖެއްސޭކަށެއްނެތް. އެއިގެ ބަދަލުގާ އަޕްޑޭޓްވާންވީ. މާދަމާގެ ތަޢުލީމު ލިބިގަތުމަށް ތައްޔާރުވާންވީ. އެއީ ބުއްދިވެރިންނަކީ.\nތީގެން އެނގެނީ ކޭމްބްރިޖް އެގްޒޭމް އަކީ މާ އުނދަގޫ އެއްޗެއްނޫންކަން. އެޑެކްސެލް ހެދިނަމަ ކިރިޔާ ފާސްކަންނޭނގެ ވާނީ\nކުރައްވާފައި އިން ކޮމެންޓުން އިނގެނީ ކޭމްބްރިޖްވެސް އެޑެކްސެލް ވެސް ނުހަދާ ހުރެ ޓެސްޓްގެ ފަސޭހަ އުނދަގޫ މިންވަރު ތަޖުރިބާވެސް ނުކޮއް ކޮމެންޓް ކޮއްފައިވާކަން.\nހިއްވަރާއި އެކު މަސައްކަތް ކޮށްފިއްޔާ ކާމިޔާބު ވާނެކަން މިކުދިން ސާބިތުކޮށް މިދިނީ. ދެންތިބި ހުރިހާ ކުދިންވެސް ގަދައަޅާ މަސައްކަތް ކުރަންވީ ﷲ ގެ ވާޤިފުޅާއި ރަހުމަތުން ކާމިޔާބު ތިހުރިހާ ކިޔަވާ ކުދިންނަށްލިބޭނެ!\nމިއަދު ކިޔަވަމުން ގެންދާ ކުދިންނަށް ތައުރީފު ހައްގުކަން ވަރަށް ސާފުވެގެން ދޭ ނަތީޖާތަކުން ހަމަ އެކަނި އެވޯޑެއްނޫން ހައްގުވަނީ ސްކޯލާރ ޝިޕް އެކުދިންނަށް އެންމެ ހައްގުވެގެން ވަނީ ....ހުރިހާ ކުދިންނަށް ވެސް ފައްފަށުން މަރުހަބާ


Aasha Jessi Malhygai Jehi “Shikaara” Vaa Meehun Madheh Nuvi!\nފިލްމީ ތަރި އާޝާ…\nއާޝާގެ ޖެއްސި މަޅީގައި ޖެހި "ޝިކާރަ"ވާ މީހުން މަދެއް ނުވި!\n05 ޑިސެމްބަރ 2021 - 18:02:09\nމިިދިޔަ ސެޕްޓެމްބަރު ފިލްމީ ތަރި އައިމިނަތު ރަޝްފާ (އާޝާ) ގެ އުފަން ދުވަހު ފޭނުންނަށް ހަދިޔާ އަކަށް އޭނާ ޕްރޮޑިއުސްކޮށް ގެނެސްދިން "ޝިކާރަ" އަކީ ބެލުންތެރިންގެ ބޮޑު މަގުބޫލު ކަމެއް ހޯދި ލަވަ އެކެވެ. އަދިވެސް އެ ލަވައިގެ ފޯރިގަނޑު އާންމުންގެ ތެރެއިން ނުކެނޑެއެވެ.\nޔޫޓިއުބަށް ލަވަ ދޫކޮށްލުމާއެކު އެތައް ހާސް ވިއުސް އެއް ލަވަ އަށް ލިބެން ފެށިއެވެ. އެގޮތުން ފަސް ދުވަސް ތެރޭގައި 46 ހާހަށް ވުރެ މީހުން އެ ލަވަ ބެލިއެވެ.\nޓިކްޓޮކުގައި ވެސް މި ލަވަ ވައިގައި ހިފާލި އިރު ގޭގޭ ސިޓިން ރޫމް ތަކުން ވެސް މިއަދާ ހަމައަށް ވެސް އެ ލަވަ އިވޭ ކަމީ ލަވަ އަށް އޮތް ތަރުހީބު ބޮޑުކަން ސާބިތު ކޮށްދޭ ކަމެވެ.\nލަވަ ރިލީޒްކުރިތާ އަދި ވީ ދެ މަސް ދުވަހެވެ. މިހާރު އެ ލަވަ އަށް ޔޫޓިއުބުން އެކަނި ވެސް ތިން ލައްކަ އަށް ވުރެ ގިނަ މީހުން ބަލާފައިވާކަން ފާހަގަ ކޮށްލެވެއެވެ. ބްރިޖް ހުރަސްކޮށް ހުޅުމާލެ ދާން އަރާ ޓެކްސީ ތަކުންނާއި މާލޭގެ އަދި އަތޮޅުތެރޭ ބައެއް ރަށްރަށުގައި ހުންނަ ރެސްޓޯރެންޓު ތަކުގައި ވެސް މި ލަވައިގެ އަޑު އަދިވެސް ގުގުމައެވެ.\nދިވެހި ލަވަތައް ޔޫޓިއުބަށް ދޫކޮށްލުމުން އެފަދަ ބޮޑު ތަރުހީބެއް ލިބެނީ ވަރަށް މަދު ލަވަ އަކަށެވެ. ލިބުނަސް އެހާ ކުރު މުއްދަތެއްގެ ތެރޭގައި އެހާ ގިނަ ވިއުސް ލިބުން އެއީ ވަރަށް ނާދިރު ކަމެކެވެ.\nސީއެންއެމް އަށް ދިން އިންޓަވިއުއެއްގައި އާޝާ ބުނީ، ލަވަ އަށް ދެ މަސް ދުވަހުން އެ ލިބުނު ބޮޑު ކާމިޔާބީ އަށް ފަހުރުވެރިވާ ކަމަށާއި ބެލުންތެރިންނަށް ފުރިހަމަ މަސައްކަތެއް ގެނެސްދެވުނީތީ މިއަދު ވަރަށް ހިތް ހަމަޖެހޭ ކަމަށެވެ.\nއެ ލަވައިން އާޝާ އާއެކު ފެނުނު އަހުމަދު އީސާ(އާނަންދު) ވެސް ބުނީ، އެ ލަވަ އަށް ފަހު އާންމުންގެ ސަޕޯޓް ހުއްޓުމެއް ނެތި ލިބެމުންދާ ކަމަށާއި ބެލުންތެރިންނަށް ލަވަ ކަމުދިޔައިތީ އެކަމާ އުފާވާ ކަމަށެވެ.\nއާޝާގެ އާ ލަވައިގެން މަންޒަރުތަކެއް…\nއިންޓަވިއު ނިންމާލަމުން އާޝާ ދިނީ އަނެއްކާވެސް އުފާވެރި ހަބަރެކެވެ. ލަވަ ނިމުނު ގޮތުން އެ ލަވަ އާއި ގުޅިގެން ދެވަނަ ބައި ފެންނާނެ ކަމަށް ގިނަ ބަޔަކު ގަބޫކު ކުރިއެވެ. އާޝާ ބުނަނީ ލަވައިގެ ދެ ވަނަ ބައި އަންނަ އަހަރު އާންމުންނަށް ފެންނާނެ ކަމަށާއި ދެވަނަ ލަވައިން ވެސް ފެންނާނީ ހަމަ އެއް ބަޔަކު ނަމަވެސް ތަފާތު ޓްވިސްޓެއް ދައްކާލާނެ ކަމަށެވެ.


ހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ސައީދު ބިން ޒައިދު 3މިކަލް ނޫސް\nހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ސައީދު ބިން ޒައިދު 3\n5 މާރިޗު 2017, 11:52 |\nޔަޒީދަށް ބައިއަތު ހިއްޕެވުމާއި ދެކޮޅު ހެއްދެވުން\nމުއާވިޔަތުގެފާނުގެ ވެރިކަމުގެ ފަހުކޮޅު މުއާވިޔަތަށްފަހު ވެރިކަމަށް ވަޑައިގަންނަވާނެ ބޭކަލެއްގެ ގޮތުގައި މުއާވިޔަތުގެ ދަރިކަލުން ޔަޒީދު ބުނު މުއާވިޔަތު ހުށަހެޅުމަށްފަހު އެކަލޭގެފާނަށް ބައިއަތު ހިއްޕެވުމަށް އިސްލާމީ ޚިލާފަތުގެ އެކިކަންކޮޅުތަކަށް މުއާވިޔަތުގެފާނު އެންގެވިއެވެ. މުއާވިޔަތުގެފާނުގެ އެންގެވުން އިސްލާމީ ދައުލަތުގެ އެކިކަންކޮޅުތަކުގައި ކުރިއަށްގެންދިޔައެވެ. ނަމަވެސް، ސައީދު ބުނު ޒައިދު (ރއ) ޔަޒީދަށް ބައިއަތު ހިއްޕެވުމަށް އިންކާރުކުރެއްވިއެވެ. ސައީދުގެ އިތުރުން މަޝްހޫރު އެތަކެއް ސަހާބީންނެއް މުއާވިޔަތުގެ ވެރިކަމުގައި ޔަޒީދަށް ބައިއަތު ހިއްޕެވުމަށް އިންކާރުކުރެއްވިއެވެ.\nމަދީނާ ގަވަރުނަރު މަރުވާން ސައީދުގެ ބައިއަތުގެ މުހިންމުކަން ވިސްނިވަޑައިގެން މިޚަބަރު މުއާވިޔަތުގެ ފާނަށް ފޮނުއްވިއެވެ. އެހެނީ ސައީދަކީ މަދީނާގައި އެވަގުތު ދުނިޔޭގައި ތިއްބެވި އެންމެ އިސްއެއްސަހާބީއެވެ. އެވަގުތު ދުނިޔޭގައި ތިއްބެވީ ހެޔޮ ޚަބަރު ލިބިވަޑައިގެންނެވި 10 ސަހާބީންގެ ތެރެއިން ދެބޭކަލުންނެވެ. އެއިގެ ތެރެއިން އެއްބޭކަލަކީ ސައީދެވެ. ދެވަނަ ބޭކަލަކީ ސައުދު ބުނު އަބީ ވައްގާސްއެވެ.\nމީގެ އިތުރުން، ސައީދުގެ ބައިއަތު ހިއްޕަވައިފިނަމަ އެތަކެއް ބޭކަލުންނެއް ސައީދުގެ ފަހަތުން ބައިއަތު ހިއްޕަވާނެކަން ވަރުވާނަށް އެގިލައްވައެވެ. މިކަން މުއާވިޔަތަށް އެގިވަޑައިގެން ސައީދުގެ ބައިއަތު ހިއްޕެވުމަށް ސިފައިންގެ ބޭކަލަކު ފޮނުއްވިއެވެ. މިބޭކަލަކަށް އަމުރުވެވިގެންވަނީ ސައީދުގެ ބައިއަތު މައުވާނުގެ ކުރިމަތީގައި ޔަޒީދަށް ހިއްޕެވުމަށެވެ.\nޝާމުން އައި ސިފައިންގެ ގާޑު ސައީދުގެ ގެކޮޅަށް ވަޑައިގެން ޔަޒީދަށް ބައިއަތު ހިއްޕެވުމަށް މަދީނާގެ ގަވަރުނަރު އަރިހަށް ދިއުމަށް އަމުރުކުރިއެވެ. ނަމަވެސް، ސައީދު މިކަމާއި އިންކާރުކުރެއްވިއެވެ. އަދި ދެންނެވިއެވެ. “އަޅުގަނޑު އިންކާރުކޮއްފިނަމަ ހަނދާނީ ކިހިނެތްތޯ؟” އެހިނދު ގާޑު ސައީދަށް ދެންނެވީ ފުރާނަ ސަލާމަތްކުރަން ބޭނުންނަމަ ވަޑައިގަތުމަށެވެ. މިކަމާއި ހިތްޕުޅު ހަމަޖެހިވަޑައިނުގެން ސައީދު ޖަވާބު ދެއްވިއެވެ. މުއާވިޔަތާއި އޭނާގެ ދަރިކަލުން ޖަހާލަތުގެ އަދިރިކަމުގައި ވަނިކޮށް މިދީން ހިމާޔަތްކުރުމަށް ހަނގުރާމަކުރީ ކޮންބައެއްކަން އެގޭތޯއެވެ. ސައީދު ދެއްވި ޖަވާބުން އިތުރަށް ސައީދަށް ބިރުދެއްކުމަށް ކެރިވަޑައިނުގެން ގާޑު އަބުރާވަޑައިގަތެވެ.\nއޭގެ ދުވަސްކޮޅެއްފަހުން ސައީދު މިފަނާވަނިވި ދުނިޔެ ދޫކުރެއްވީ މުއާވިޔަތުގެފާނުގެ ވެރިކަން ނުނިމެނީހެވެ. އެއީ ގާތްގަޑަކަށް ހިޖުރީ ސަނަތުން 51 ވަނަ އަހަރު ގައި ކަމަށް އިބުނު ކަޘީރުގެ އަލްބިދާޔާ ވަލްނިހާޔާގައި ބަޔާންކޮށްފައިވެއެވެ. އޭރު އުމުރުފުޅަކީ ގާތްގަޑަކަށް 73 ނުވަތަ 75 ވަރަކަށް އަހަރެވެ. ހިނެވުމުގެ ކަންތައްތައް ކުރިއަށް ގެންދެވީ އަބްދުﷲ ބުނު އުމަރު ބުނު ޚައްތާބެވެ. އިމާމުވެ ކަށުނަމާދު ކުރެއްވީ ހެޔޮޚަބަރު ލިބިވަޑައިގެންނެވި ދިހަބޭކަލުންގެ ތެރެއިން އެވަގުތު ދުނިޔޭގައި ހުންނެވި ހަމައެކަނި ސަހާބީ ކަމަށްވާ ސައުދު ބުނު އަބީ ވައްގާސްއެވެ. ފަސްދާނުލެވުނީ މަދީނާގެ ގަބުރުސްތާނު ކަމަށްވާ ބަގީއުގައެވެ.\nކުރެއްވި ކާވެނިތަކާއި ލިބިވަޑައިގަތް ދަރިން\nސައީދަށް 10 ބޭކަބަލުންގެ ފަރާތްޕުޅުން 30 ހަކަށް ދަރިން ލިބިވަޑައިގަތް ކަމަށް ވެއެވެ.\nދުއާ އިޖާބަ ކުރައްވާ ބޭކަލެއްގެ ގޮތުގައިވެސް ސައީދު (ރއ) މަޝްހޫރުވެގެން ގޮސްފައިވެއެވެ. އެގޮތުން އެއްފަހަރަކު ސައީދުގެ އަވައްޓެރިއެއްގެ ގޯތިން ބައެއް ނަންގަވައިގެން އުޅުއްވާކަމަށް ދައުވާކުރިއެވެ. އެވާހަކަ އެކި މީސްމީހުންކައިރީގައި ދައްކަމުންގޮސް މަދީނާގެ ގަވަރުނަރަށްވެސް އެޝަކުވާ ހުށަހެޅައި އެކަމަށް ހުވާކުރިއެވެ. މިޝަކުވާ ސައީދު އަރިހަށް އައުމާއިއެކު ދެންނެވިއެވެ. އެއްވެސް ސަބަބެއްނެތި ގަދަކަމުން މީހެއްގެ ބިމަށް ވެރިވެގަންނަ މީހާ ނަރަކައިގައި ވާނެކަމަށް ރަސޫލު ﷲ (ސއވ) ހަދީޘް އަޑު އިވުނު ފަހުން އެއްވެސް މީހެއްގެ ބިމުން ތަންކޮޅެއް ނަމަވެސް ތިމަންކަލޭގެފާނު ނުނަންގަވަމެވެ. އަދި ތިޔަ ޝަކުވާ ކުރާ ބިން ގެންދަވާށެވެ. ނަމަވެސް، އަޅުގަނޑަކީ ކުށްވެރިއެއް ނޫންނަމަ އެކަމުގެ ބަދަލުގައި ކަމަނާގެ ލޯ އަދިރިކުރެއްވުމަށާއި އެބިމުގައި ނިކަމެތިގޮތަކަށް މަރުގެންނެވުމަށް ދުއާ ދަންނަވާހުށީމެވެ. މިދުނިޔެއަށް ލޯބި ޖެހިފައި ހުރިލެއް ބޮޑުކަމުން ޝަކުވާކުރި އަންހެންމީހާ ބޭނުންވީ ސައީދުގެ އެބިންކޮޅު ހޯއްދެވުމަށެވެ. ސައީދު އެބިން ދެއްވުމަށްފަހު އެފަދައިން ދުއާ ކުރެއްވިއެވެ. މާގިނަ ދުވަސްތަކެއްނުވެ އެކަމަނާ ލޯއަދިރިއެވެ. އެއަށްފަހު އެކަމަނާ އެބިމުގައިވާ ވަޅަކަށްވެއްޓި މަރުވިއެވެ. އެންމެފަހުން އެވަޅުން ނުނެގި ވަޅުވެގެންދިޔައީ އެކަމަނާގެ މަގުބަރާ އަށެވެ.\nއުއްމަހާތުލް މުއުމީން ގެ ބޭކަބަލަކު (ރަސޫލު ﷲ (ސއވ) އަބިކަބަލުންގެ ތެރެއިން ބޭކަބަލަކު) އެކަމަނާގެ މައްޗަށް އިމާމުވެ ކަށުނަމާދު ކުރެއްވުމަށް ސައީދު ބުނު ޒައިދަށް ދެންނެވުމަށް، މިދުނިޔެ ދޫކުރައްވަމުން ވަސިއްޔަތްކުރެވިއެވެ.\nސައީދު ރިވާކުރެއްވި ހަދީޘްތައް ނިސްބަތުން ވަރަށްމަދެވެ. މުސްނަދު އިމާމު އަހުމަދު ގައި ވަނީ ސައީދުގެ ގާތްގަޑަކަށް 20 ހަދީޘެވެ. އެއީ ތަކުރާރުވެފައިވާ ހަދީޘް ހިމެނިގެނެވެ. ތަކުރާރުވެފައިވާ ހަދީޘްތައް އުނިކުރާނަމަ ގާތްގަޑަކަށް ހައެއްކަ ހަދީޘެވެ. ސަހީހު މުސްލިމުގައިވަނީ އެންމެ ދެ ހަދީޘެވެ. އަދި ސަހީހު ބުޚާރީގައި ވަނީ އެންމެ ހަދީޘެކެވެ.\nސައީދު ބުނު ޒައިދު ފަރާތުން ސަހީޙު ބުޚާރީގައި ރިވާކޮށްފައިވެއެވެ. ރަސޫލުﷲ (ސއވ) ހަދީޘް ކުރެއްވިއެވެ. “އަލް ކަމްއަތު” (މިއީ ވަރަށް އަގުބޮޑު މަޝްރޫމްގެ ބާވަތެކެވެ.) އަކީ މަންނަ ފަދަ އެއްޗެކެވެ. އަދި އޭގެ ދިޔައަކީ ލޮލުގެ ބަލިތަކަށް ފަރުވާއެކެވެ.”\nސައީދު ބުނު ޒައިދު މަޝްހޫރު އަނެއް ހަދީޘަކީ ހެޔޮޚަބަރު ލިބިވަޑައިގެންނެވި 10 ބޭކަލުންނާއި ގުޅޭ ހަދީޘެކެވެ. ދިހަ ބޭކަލުންނަން ސަރީހަކޮށް ބަޔާންވެފައިވަނީ މިހަދީޘްގައެވެ. ސައީދު ބުނު ޒައިދު ރަސޫލު ﷲ(ސއވ) އަރިހުން ރިވާކުރެއްވިއެވެ. “އަބޫ ބަކުރު (ރއ) ވާހުށީ ސުވަރުގޭގައެވެ. އުމަރު (ރއ) ވާހުސީ ސުވަރުގޭގައެވެ. އުސްމާނުވާ ހުށީ ސުވަރުގޭގައެވެ. އަލީ ވާހުށީ ސުވަރުގޭގައެވެ. ތަލްހާ ވާހުށީ ސުވަރުގޭގައެވެ. އައްޒުބައިރު ވާހުށީ ސުވަގޭގައެވެ. އަބްދުއްރަހުމާނު ބިން އައުފު ވާހުށީ ސުވަރުގޭގައެވެ. ސައުދު ވާހުށީ ސުވަރުގޭގައެވެ.” އެހިސާބުން ސައީދު ހުއްޓަވާލެއްވިއެވެ. އެހިނދު ޖަމާވެފައިވާ މީސްތަކުން ދެންނެވިއެވެ. “ﷲގެ ވަޖްހުފުޅައްޓަކައި 10 ވަނަ މީހަކީ ކާކުތޯ ދަންނަވާދެއްވާށެވެ.” ސައީދު ދެންނެވިއެވެ ” ﷲ ގެ ރަސޫލާ ދެންނެވިއެވެ. އަބުލް އައުވަރު ވާހުށީ ސުވަރުގޭގައެވެ.” އަބުލް އައުވަރަކީ ސައީދުގެ ކުއްޔާއެކެވެ.\nހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ސައީދު ބިން ޒައިދު 2\nހެޔޮޚަަބަރު ލިބިވަޑައިގެންނެވި 10 ބޭކަލުންގެ ތެރެއިން: ސައީދު ބިން ޒައިދު


"Sounds of Maldives" show singapore ah badhalukoffi | Mihaaru\nމި އަހަރު ބާއްވަން ނިންމި "ސައުންޑް އޮފް މޯލްޑިވްސް" މިހާރު ވަނީ އަންނަ އަހަރު ސިންގަޕޫރުގައި ބާއްވަން ނިންމާފައި.\n"ސައުންޑްސް އޮފް މޯލްޑިވްސް" ޝޯ ސިންގަޕޫރަށް ބަދަލުކޮށްފި\n22 އޮކްޓޯބަރ 2016 - 05:44 1 comment\nމިހާރު ހަމަޖެހިފައި އޮތް ގޮތުން ނަމަ "ސައުންޑްސް އޮފް މޯލްޑިވްސް" ޝޯ ކުރިއަށް ދާނީ އަންނަ ފެބްރުއަރީ މަހުގެ 24-26 އަށް ސިންގަޕޫރުގެ ސަންޓެކް ސިޓީގައި.\nދިވެހި މިއުޒިކީ ފަންނާނުންގެ ހުނަރު ބައިނަލްއަގްވާމީ ޕްލެޓްފޯމްތަކުގައި ދައްކާލަން ކުރިއަށް ގެންދާ "ސައުންޑްސް އޮފް މޯލްޑިވްސް" މި އަހަރުގެ ޝޯ އަންނަ ޑިސެމްބަރު މަހު ބެންކޮކްގައި ބާއްވަން ކުރިން ނިންމުމަށް ފަހު، އަންނަ އަހަރު ސިންގަޕޫރުގައި ބާއްވާ ގޮތަށް ހަމަޖައްސައިފި އެވެ.\nހައި ރައިޒް މޯލްޑިވްސް އިން އިންތިޒާމްކޮށްގެން ބާއްވާ ޝޯ ދެން އޮންނާމީ އަންނަ އަހަރުގެ ފެބްރުއަރީ މަހުގެ 24-26 އަށް ސިންގަޕޫރުގެ ސަންޓެކް ސިޓީގަ އެވެ.\nސިންގަޕޫރުގައި ޕަފޯމްކުރާ ހުރިހާ އާޓިސްޓުންނާއި ބޭންޑްތައް ފަހުން އިއުލާން ކުރާނެ ކަމަށް ހައިރައިޒުން ބުންޏެވެ. އެހެން ނަމަވެސް ބޮޑުބެރުގައި ރާއްޖޭގައި މަޝްހޫރު ހަބޭސް ފެނިގެން ދާނެކަން މިހާރު ވެސް ވަނީ ކަށަވަރުވެފަ އެވެ. މިއީ ހަބޭސް ބޮޑުބެރު ގްރޫޕުން ގިނަ އަދަދެއްގެ މެމްބަރުންތަކެއް ވަކިވެގެން ދިއުމަށް ފަހު، ބޭންޑާ އަލަށް ގުޅުނު މެމްބަރުންނާ އެކު ރާއްޖޭން ބޭރުގައި ޕަފޮމްކުރާ ފުރަތަމަ ފަހަރަށް ވާނެ އެވެ.\nހައިރައިޒް އިން ބުނީ ކުރީ އަހަރުތަކާ ހިލާފަށް، އަންނަ އަހަރު ބާއްވާ "ސައުންޑްސް އޮފް މޯލްޑިވްސް" ގެ ހަތް ވަނަ އެޑިޝަން ދެ ދުވަހުގެ އިވެންޓެއްގެ ކުރިއަށް ގެންދާނީ ޑައިވް، ރިސޯޓްސް އެންޑް ޓްރެވެލް (ޑީއާރްޓީ) ޝޯއެއްގެ ގޮތުގައި ކަމަށެވެ.\nހަބޭސް ބޮޑުބެރު ބޭންޑް: ސިންގަޕޫރުގައި ޕަފޯމް ކުރާނެ. ފޮޓޯ: ހަބޭސް\nއަދި ކުރީގެ ޝޯތަކާ އަންނަ އަހަރުގެ ޝޯ ތަފާތު ވެސް ވާނެ ކަމަށް ވެސް ހައިރައިޒުން ބުންޏެވެ. އެގޮތުން މުނިފޫހިފިލުވުމުގެ ގިނަ ހަރަކާތްތަކާ އެކު ރާއްޖޭގެ ޓޫރިޒަމް އިޝްތިހާރު ކުރުމުގެ ހަރަކާތްތަކެއް ވެސް ކުރިއަށް ގެންދަން ވަނީ ރާވައިފަ އެވެ.\nމީގެ ކުރިން "ސައުންޑްސް އޮފް މޯލްޑިވްސް" ގެ ޝޯތައް ބާއްވައިފައި ވަނީ ކުޑަ ބަނޑޮސް ރިސޯޓާއި މާލެ އާއި ސްރީލަންކާގެ ކޮލޮމްބޯގެ އިތުރުން މެލޭޝިއާގެ ކުއަލާލަމްޕޫރާއި އިންޑިއާގެ ބެންގަލޫރު އަދި ދުބާއީގަ އެވެ.\nއިތުރު ލިޔުންތައް ހަބޭސް ބޮޑުބެރު ގުރޫޕް ސިންގަޕޫރު


GoAir New Delhi aai eku ithuru2city akah\nގޯއެއާއިން ނިއުދިއްލީއާއެކު އިތުރު ދެ ސިޓީއަކަށް އުދުހެން ފަށައިފި\nއިންޑިއާގެ ގޯއެއާ އިން ރާއްޖެ އިން ނިއުދިއްލީއާއެކު އިތުރު ދެ ސިޓީ އަކަށް ސީދާ ދަތުރުތައް ފަށައިފި އެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި އިއްޔެ ބޭއްވި ރަސްމިއްޔާތެއްގައި މި ދަތުރު ފައްޓަވައި ދެއްވީ ޓޫރިޒަމް މިނިސްޓަރު އަލީ ވަހީދު އާއި މޯލްޑިވްސް އެއާޕޯޓްސް ކޮމްޕެނީގެ މެނޭޖިންގް ޑިރެކްޓަރު މޫސާ ސޯލިހު އަދި އިންޑިއާ އިން ރާއްޖެ އަށް ކަނޑައަޅުއްވާފައި ހުންނަވާ ސަފީރު ސަންޖޭ ސުދިރު އެވެ. ގޯއެއާއިން މިފަހަރު ރާއްޖެއިން އުދުހެން ފަށާފައިވަނީ ނިއުދިއްލީ އާއި ބެންގަލޫރު އަދި މުންބާއީ އަށެވެ.\nގޯއެއާ އިން ރާއްޖެ އަށް ދަތުރުތައް ފަށާފައިވަނީ މިމަހުގެ އޮގަސްޓް މަހު އެވެ. އިންޑިއާގެ ބޮމްބޭ އިން ވީއައިއޭ އަށް ގޯއެއާ އިން ފެށި މި ދަތުރުތަކުގައި ބޭނުންކުރަނީ އެއާބަސް އޭ320 ގެ މަންތިދާ ބޯޓެވެ. މި ބޯޓުގައި 152 މީހުން އުފުލަ އެވެ.\nގޯއެއާ ރާއްޖެ އަށް ދަތުރު ކުރަނީ ދިވެހި ކުންފުންޏެއް ކަމަށްވާ ވޮޔޭޖަސް މޯލްޑިވްސްގެ އެޖެންޓު ކަމުގަ އެވެ. މި އެއާލައިން ރާއްޖެއަށް ފެށުމާއެކު ގިނަ އަދަދެއްގެ ޓޫރިސްޓުން ދަނީ އަންނަމުންނެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި އިންޑިއާ އިން މި އަހަރުގެ މިހާތަނަށް 130,617 މީހުން ޒިޔާރަތް ކޮށްފައިވެ އެވެ. މިއީ މިދިޔަ އަހަރު އައި 64,224 މީހުންނާ އަޅާ ބަލާއިރު 103 ޕަސެންޓުގެ އިތުރުވުމެކެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް އެމްއޭސީއެލް + އަލީ ވަހީދު މިނިސްޓްރީ އޮފް ޓޫރިޒަމް


Kulhudhuffushi Online - annah aharu foiythakaaeku tablet ves beynun kuraane: Education\nއަންނަ އަހަރު ފޮތްތަކާއެކު ޓެބްލެޓްވެސް ބޭނުންކުރާނެ: އެޑިއުކޭޝަން\nނަސްވާ ޙަސަން - 1 އަހަރު ކުރިން - 21 ނޮވެމްބަރ 2017\nރާއްޖޭގެ ސްކޫލުތަކުގައި އަންނަ އަހަރު ދަރިވަރުން ފޮތްތަކާއި ޓެބްލެޓް ވެސް ބޭނުން ކުރާނެ ކަމަށް އެޑިއުކޭޝަން މިނިސްޓްރީން ބުނެފި އެވެ.\nއެޑިއުކޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ޝަފީއު “މިހާރު” ނޫހަށް ދެއްވި އިންޓަވިއުގައި ވިދާޅުވެފައިވަނީ ޓެބްލެޓް ގެނެސްދޭނެ ބަޔަކު ހޯދުމުގެ މަސައްކަތް މިހާރު ކުރަމުން އަންނަ ކަމަށެވެ.\nއަދި ޓެބްލެޓްތަކާއި އެކު ޓެކްސްޓް ފޮތްތައް ވެސް ބޭނުންކުރާނެ ކަމަށާއި ނަމަވެސް ޓެބްލެޓް ބޭނުންކުރުމަށް ދަރިވަރުންނާއި ޓީޗަރުން އަދި ބެލެނިވެރިން ވެސް އަހުލުވެރިކުރުވާނެ ކަމަށް ޝަފީއު ވިދާޅުވި އެވެ.\nއޭގެ އިތުރުން ޓެބްލެޓްތައް ބޭނުންކުރަން ފަށާނީ އަހަރުގެ ކިހާ ހިސާބެއްގައި ކަމެއް ހާމަނުކުރާ ކަމުގައި ވިޔަސް އަންނަ އަހަރުގެ ތެރޭގައި ރާއްޖޭގެ ހުރިހާ ސްކޫލެއް ޑިޖިޓަލައިޒް ކުރަން ސަރުކާރުން ވަނީ ނިންމައިފަ އެވެ.\nއެގޮތުން 154 މިލިއަން ރުފިޔާގެ ބަޖެޓެއް ކަނޑައަޅާފައި މި މަޝްރޫއުގައި ޓެބްލެޓްތައް ބޭނުންކުރާނީ ދަރިވަރުންނަށް އެކަމުން އެންމެ ފަސޭހަ އަދި ފައިދާ ކުރާނެ ގޮތަކަށް ކަމަށާއި އެކަން ބެލުމަށް ދިރާސާތައް ހަދާނެ ކަމަށް އެ މިނިސްޓްރީން ބުނެފައި ވެއެވެ.\nބަޖެޓް ފާސްކުރުން މާދަމާ އޮވެއްޖެނަމަ ދެން ކޮން ބަޖެޓް ބަހުސް އެއް ތޭ އެއްވެސް ބަހުސް އެއް ނޯންނާނެއޭ ހަމަ ބަޖެޓް ފާސް ކޮށްލަންވީއޭ ލާރޖް ކޮށް. އަދި އެމެން ރަންރީނދޫ ޓްވިޓަރޭ މެންނަށް ދައްކަން މާލެ ސަރަހައްދުގައި 80 ހާސް ހައުސިންގް ޔުނިޓްސް ހިމެނޭ ފްލެޓްސް އަޅާ އެމެން އިނދަ ޖައްސާލަންވީ ހައުސިންގް މިނިސްޓްރީ އަށް ފްލެޓްސް ތަކަށް އެދި ފޯރމް ލާފައިވާ އެންމެންނަށް ފްލެޓްސް ތައް ލިބޭނެ ކަން އިއުލާން ކުރުމަށް ފަހު. އެއިރުން ބޮޑު ޔޫފޯރިއާ އެއް ގޮތަށް އެކަން ކުރިއަށް ގެންދާނީ ކޮންމެ ހަފްތާ އަކު އެއް ފަހަރު. އެއިރުން ދެން އިދިކޮޅު ރަންރީނދުލޭ މެންނޭ ކިޔާ ބަޔަކު ވެސް މިރާއްޖޭގައި ނުތިބޭނެއެވެ. ބޮޑެތި ރަސްމިއްޔާތު ބާއްވައިގެން މިކަން ކުރެވޭތޯ ބައްލަވަންވީއެވެ. އެނޫން ނަމަ 2018 ގެ ރިޔާސީ އިންތިޚާބު މަމެން ޕިންކީން ނަށް އެއް ބުރުން ކާމިޔާބު ވާނެ ކަމަށް ނުބެލެވެއެވެ.\nތިބެބަލަ 1 އަހަރު ކުރިން\nމަމެން ޕިންކީން 80 ހާަސް މީހުންނަށް ބޯހިޔާ ވައްސެއް ދޭން މާލެ ސަރަހައްދުގައި 80 ހާސް ހައުސިންގް ޔުނިޓްސް އަޅާނަމޭ ބުނުމުން ގޭގެ އެނދުގައި ނިދަން އޮވެފައި އެމެން ގެ ހައުސިންގް މިނިސްޓަރަކަށް އުޅުނު ކުޑަ ކުޑަ ޓައިނީ އާބާދީ އެއް ކަމަށްވާ ފަރެސް މާތޮޑާ އިން އައިސް ފައި ހުރި އެހެލާން ތެހެލާން ލަވަ ކިޔާ އަސްލަންޓޭ މެން ދެފައި ކޮއްޅަށް ޖެހިގެން އެމެން ކެކި އެރިއަސް އެއިން ކެއްކޭނެ ޑޮންޑޮނެއް ނުހުންނާނެއޭ. ތަމެން ކުދި ކުދި ޓައިނީ އާބާދީ ތަކުން އަންނަ މީހުންނަސް ވިސްނޭނީ ޓައިނީ ކޮށޭ ބިކޮޒް ތަމެން ނަށް5އަހަރުގެ ވެރިކަމުގައި އެޅޭނީ 80 ހައުސިންގް ޔުނިޓްސް ހިމެނޭ ފްލެޓޭ. މަމެން މީ ގްރޭންޑް ކެޕިޓަލް މާލޭން ނޭ މިފަހަރު ލާރޖް ކޮށް މިޖެއްސީ 80 ހާސް ފްލެޓްސް އަޅަންއޭ ފުރަތަމަ ސްޓޭޖް ގައި އަދި ވެސް ޖައްސާނަމޭ ރާއްޖޭގައި ހުރި އެންމެ މުއްސަނދި އަމިއްލަ ކުންފުނި ތަކަށް މާލެ ސަރަހައްްދުން 10 ފަޅު ހިލޭ ދީގެން ނަމަވެސް އަޅާނަމޭ އެއް ލައްކަ ހައުސިންގް ޔުނިޓްސް ހިމެނޭ ފްލެޓްސް. ތިބެބަލަ ހޭއަރުވާލާނަން.\nމަމެން ޕިންކީން 80 ހާަސް މީހުންނަށް ބޯހިޔާ ވައްސެއް ދޭން މާލެ ސަރަހައްދުގައި 80 ހާސް ހައުސިންގް ޔުނިޓްސް އަޅާނަމޭ ބުނުމުން ގޭގެ އެނދުގައި ނިދަން އޮވެފައި އެމެން ގެ ހައުސިންގް މިނިސްޓަރަކަށް އުޅުނު ކުޑަ ކުޑަ ޓައިނީ އާބާދީ އެއް ކަމަށްވާ ފަރެސް މާތޮޑާ އިން އައިސް ފައި ހުރި އެހެލާން ތެހެލާން ލަވަ ކިޔާ އަސްލަންޓޭ މެން ދެފައި ކޮއްޅަށް ޖެހިގެން އެމެން ކެކި އެރިއަސް އެއިން ކެއްކޭނެ ޑޮންޑޮނެއް ނުހުންނާނެއޭ. ތަމެން ކުދި ކުދި ޓައިނީ އާބާދީ ތަކުން އަންނަ މީހުންނަސް ވިސްނޭނީ ޓައިނީ ކޮށޭ ބިކޮޒް ތަމެން ނަށް5އަހަރުގެ ވެރިކަމުގައި އެޅޭނީ 80 ހައުސިންގް ޔުނިޓްސް ހިމެނޭ ފްލެޓޭ. މަމެން މީ ގްރޭންޑް ކެޕިޓަލް މާލޭން ނޭ މިފަހަރު ލާރޖް ކޮށް މިޖެއްސީ 80 ހާސް ފްލެޓްސް އަޅަންއޭ ފުރަތަމަ ސްޓޭޖް ގައި އަދި ވެސް ޖައްސާނަމޭ ރާއްޖޭގައި ހުރި އެންމެ މުއްސަނދި އަމިއްލަ ކުންފުނި ތަކަށް މާލެ ސަރަހައްްދުން 10 ފަޅު ހިލޭ ދީގެން ނަމަވެސް އަޅާނަމޭ އެއް ލައްކަ ހައުސިންގް ޔުނިޓްސް ހިމެނޭ ފްލެޓްސް. ތިބެބަލަ ހޭއަރުވާލާނަން. މަމެން މާލޭ މީހުން ދަ ރާއްޖެތެރޭ ކުދި ކުދި އާބާދީ ތަކުން އަންނަ އާލާތުން ދައްކާ ވާހަކަ ގަބޫލު ނުކުރާނަމޭ މަމެން ގަބޫލުުކުރާ ގޮތުގައި އެމެންގެ އެއް ހިއްސު މަދުވާނެއޭ. ހަމަ އެގޮތަށް ފަރެސް މާތޮޑާ އަސްލަންޓޭ މެން އެއް ހިއްސު މަދުވާނެއޭ ތަރައްގީ ގެ ކަންކަމުގައި. އެހެލާން ތެހެލާން ލަވަ ކިޔަން އެމެން ރަށަށް ދޭބަލަ މާލެ އަށް ފާވެގެން ނޫޅެ. ސަމްބަޑީ ހެލްޕް މައި ސޯލް ނައު. އައި ކާންޓް ޓޭކް ދިސް ދަ ރާއްޖެތެރޭ ގަބުޅި ކަތީބުންގެ އާލާތުން މަމެންގެ ކަންކަން ޑްރައިވް ކުރަން މާލެ އަށް. އައި ކާންޓް ޓޭކް ދިސް ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ ޑީޑަޑަޑާޑާ ޑީޑަޑަޑާޑާ ޑޯންޓް ބީ ޑޯންޓް ބީ ޑޯންޓް ބީ.. ޑާޑާ ޑާޑާ ޑާޑާ ޑާޑާ ޑާޑާ ޑީޑަޑަ ޑީޑަޑަ ޑީޑަޑަ ޑާޑާޑާޑާ ޑާޑާޑާޑާ ޑާޑާޑާޑާ...\nދުންފަތާއި ދެކޮޅަށް ކުރާ ކެމްޕެއިން ގައި ވިޔަފާރި ވެރިންގެ ނުފޫޒު މަމެންގެ ސަރުކާރަށް ނުވަންނާނެއޭ ބިކޮޒް ތިޔާ ދުންފަތް އެތެރެ ކޮށްގެން ވިއްކަނީ ވެސް އިދިކޮޅު ރަންރީނދުލޭ މެންގެ ދުވަސް ވަރު ރައީސް އޮފީހުގައި ތިބި ބޮޑުން ތައް ރައީސް އޮފީސް ބަޖެޓް ދަވާލައިގެން ވަގަށް ނެގި ފައިސާ އިންނެވެ. ދުންފަތުގެ ގަވާއިދު ރައީސް އޮފީހުން ރިވިއު ކުރުމަށް ފަހު ވަރަށް އަވަހަށް ޕަބްލިޝް ކުރެވޭނެއޭ އެކަމާއި އެއްވެސް މީހަކު ކަން ބޮޑު ވާން ނުޖެހޭނެއެވެ. މަމެންގެ ބިއުޓިފުލް ސަރުކާރަކީ އެއީ މުލިއާގޭގައި ރޭގަނޑު ފައިގައި ތެޔޮ މާލީސް ކުރަމުން ގަންޖާބޯ ބަޔެއް ނޫނޭ. ސީ ވަޓް ދޭ ޑިޑް. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...\nބަލާތި 1 އަހަރު ކުރިން\nފްލެޓް އެޅުމުގެ ބިޔަ މަޝްރޫއު 434 މިލިއަން ޑޮލަރަށް ޗައިނާ ސްޓޭޓަށް ދީފިނަމަ މަމެން އުފާކުރަން. މަމެން އުއްމީދު ކުރަނީ ފްލެޓްސް ތަކުގެ ސްޓްރަކްޗަރ ކޮންކްރީޓް އިން ހަދާނެ ކަމަށް. އެއިރުން ދެން ބުނާނެ އިތުރު އެއްޗެއް ނޯންނާނެ އިދިކޮޅު އެއްވެސް ފަރާތަކަށް. އަދި މިގޮތުން އިމާރާތް ކުރެވޭ އެޕާރޓްމެންޓްސް ތަކުގައި ކޮންމެ ކޮޓަރިއެއްގައި ފާޚާނާ އެއް ހުންނާނެ ކަމަށް މަމެން އުއްމީދު މިކުރަނީ. އެޗްޑީސީ އަށް އިނގެންވާނެ ދިވެހިންގެ ކަލްޗަރ އާއި އެއް ގޮތަށް ދިވެހިރާއްޖޭގައި ތަންތަން ހަދަން ސްޕެޝަލީ ރެސިޑެންޝަލް އެޕާރޓްމެންޓްސް. ދުނިޔޭގެ ތަންތާ ހުންނަނީ މިހެންނޭ ކިޔާ އެގޮތަށް ރާއްޖޭގެ ރައްޔިތުން ޒިންމާ ވާން ޖެހޭ ގޮތަށް ނަގާ ލޯން އަކުން އަޅާ ފްލެޓްސް ތައް އަޅައިގެން ނުވާނެއެވެ. އެހެން އެކަން ކޮށްފިނަމަ އެކަމަކީ އެއީ ބޮޑު ވެގެންވާ ގޯހެކެވެ. ހައުސިންގް މިނިސްޓްރީން މިކަން ދަންނަން ޖެހޭނެއެވެ. ރައްޔިތުންނަށް ވިއްކާ ފްލެޓްސް ތަކުގައި ކުރިއަށް އޮތް 100 އަހަރު އެމެންނަށް ހިތް ހަމަޖެހިލައިގެން އުޅެވެން ޖެހޭނެ.\nގްރޭންޑް މާލެ ސަރަހައްދުގައި 434 މިލިއަން ޑޮލަރަށް 25 ބުރިއަށް ފްލެޓްސް ޓަވަރު ތައް ހަދާއިރު މަމެން އުއްމީދު ކުރަމޭ ކޮންމެ ކޮޓަރިއެއްގައި ފާޚާނާ އެއް ހުންނާނެ ކަމަށް. އަދި ސްޕޭޝަސް ވެސް ވާނެ ކަމަށް. މަމެން ޕިންކީން މިދަނީ މަމެންގެ މެނިފެސްޓޯ ގައި ވާ ގޯލްޑެން ޕްލެޖް ފުއްދުމަށްޓަކައި ކުރަން ޖެހޭ އެންމެ ފަހުގެ ކަންކަން ކުރަމުންނޭ. 434 މިލިއަން ޑޮލަރަށް އެޅޭނެ ކަމަށް ބެލެވެނީ އެއީ7ހާސް ފެލްޓްސް އޭ އެވަރު މާ ބޮޑަށް މަދޭ. ރާއްޖޭގައި ހުރި އެންމެ މުއްސަނދި އަމިއްލަ5ކުންފުންނަށް މާލެ ސަރަހައްދުން ކޮންމެ ކުންފުންނަކަށް ބޮޑު5ފަޅު ހިލޭ ދީގެން ނަމަވެސް ބަލަން ވީ އެއިން ކޮންމެ ކުންފުންނަކުން މާލެ ސަރަހައްދުގައި 5000 ހައުސިންގް ޔުނިޓްސް ހިމެނޭ ފްލެޓްސް ޓަވަރު ތައް 25 ބުރިއަށް އަޅާލެވޭތޯ ސަރުކާރުގެ އިކޮނޮމިކް ކައުންސިލުން. އެއިރުން ދެން ހުންނާނެ ރަންރީނދޫ ބޮޑޭ އަށް ރަނގަޅަށް ރާކަނި މަސްކެވިފައި. ޓު މީ އައި އޭމް އެކްސްޕެކްޓިންގް ދިސް. އިޓް ޑަޒް ސީމް ޕޮސިބުލް. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާޑާޑާ..\nމާލެ ސަރަހަައްދުގައި 25 ބުރީގެ 62 ޓަވަރުގެ ފްލެޓްސް ތައް އެޅުމަށް ޓަކައި 434 މިލިއަން ޑޮލަރަށް ޗައިނާގެ ސްޓޭޓް ކުންފުންނަކަށް ދިނުން އެއީ އެއްވެސް މައްސަލަ އެއް ނޫނޭ. އަދި ވެސް ޗައިނާގައި ހުރި ވަރުގަދަ ކޮންސްޓްރަކްޝަން ކުންފުނި ތަކަށް ދޭންވީ އޭ ޗައިނާގެ ސިލްކް ރޫޓް ގެ ދަށުން 1 ބިލިއަން ޑޮލަރުގެ ލޯނެއް ނަގައިގެން ހުޅުމާލޭގައި 25 ބުރީގެ 100 ޓަވަރުގެ ރެސިޑެންޝަލް ޕާރކެއް ބިނާ ކުރަން. އެއިރުން ދަ ރާއްޖެތެރޭގައި 10 ހާހުން ދަށުގެ އާބާދީ އުޅޭ މީހުން ގެ ރަށް ތައް މާލެ އަށް ބަދަލު ކޮށްލާ އެރަށް ތައް ޗައިނާގެ އިންޑަސްޓްރިއަލް ޕާރކް ހަދަން 100 އަހަރަށް ކުއްޔަށް ދޫކޮށްލެވޭނެ ނޫންތޭ. އައްޑޫ ހުޅުދޫ ގައި ހުރި ގެތަކުގެ %95 އެއީ ފަޅު ގެތަކޭ ދެން އެއީ ކިއެއްކުރަން މީހުން ދިރިއުޅޭ ރަށެއްތޭ އެރަށުގެ އެންމެން މާލެ އަށް ބަދަލު ކޮށްލާ އެރަށް ޗައިނާ އަށް ދޫކޮށްލަންވީއޭ ޗައިނީސް އިންޑަސްޓްރިއަލް ޕާރކް ހަދަން. ލެޓްސް ގިވް ދެމް އެވްރީތިންގް އިންސައިޑް ވަން ހާރޓް ކުޑް ފައިންޑް. ޓެލް މީ ވަޓް ވިލް ޔޫ ޑޫ. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ. ޑާޑާޑާޑާ ޑާޑާޑާޑާ ޑާޑާޑާޑާ ޑީޑަޑަޑާޑާ ޑީޑަޑަޑާޑާ ޑީޑަޑަޑާޑާ ޑާޑާ ޑާޑާ ޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާ ޑާޑާ\nނަސްރުންގެ ދުވަހާ ގުޅުވައިގެން އަފީފުއްދީންގައި ކުރިއަށްގެންދިޔަ ކުރެހުމުގެ މުބާރާތުގެ ނަތީޖާ ފާޅުކޮށްފި\nފިނޭ ވީއެސްއާރުސީ ވޮލީބޯޅަ މުބާރާތުގެ ޗެމްޕިއަންކަން ނޮޅިވަރަމް ހޯދައިފި


SunOnline: Gaumee team ah kulhunu kulhuntherin thiby varubalivefa: Sekulovski\nގައުމީ ޓީމަށް ކުޅުނު ކުޅުންތެރިން ތިބީ ވަރުބަލިވެފައި: ސެކުލޮސްކީ\nޢަބްދުﷲ އައިމަން 13 Feb 2020, 10:41\nއޭއެފްސީ ކަޕްގެ ޕްރިލިމިނަރީ ބުރުގެ ދެވަނަ ލެގުގައި އިއްޔެ ބަންގްލަދޭޝްގެ ޑާކާ އަބަހާނީއާއި މާޒިޔާ ބައްދަލު ކުރި މެޗުގައި މި ސީޒަނުގެ ތެރޭ ގައުމީ ޓީމަށް ކުޅުނު ކުޅުންތެރިންގެ ފަރާތުން އިންތިހާއަށް ވަރުބަލިކަން ފެނިފައިވާ ކަމަށް މާޒިޔާގެ ކޯޗު މަރުޖާން ސެކުލޮސްކީ ބުނެފި އެވެ.\nސެކުލޮސްކީ ބުނީ ދެކުނު އޭޝިޔާގައި ރާއްޖެ ފިޔަވާ އެހެން ހުރިހާ ގައުމެއްގައި ވެސް ލީގު ފަށަނީ ޖަނަވަރީ ނުވަތަ ފެބްރުއަރީ މަހު ކަމަށެވެ. އެހެން ކަމުން އޭއެފްސީ ފަދަ މުބާރާތްތަކަށް ޓީމުތައް ނުކުންނާނީ "ފްރެޝް ސްކޮޑެއް" އޮވެގެން ކަމަށެވެ. އަދި އެ ތަފާތު އިއްޔެގެ މެޗުގައި ވެސް ފެނުނު ކަމަށް ސެކުލޮސްކީ ބުންޏެވެ.\n"އިއްބެ [އިބްރާހިމް މަހުދީ]، ހަމްޕު [ހަމްޒާ މުހައްމަދު] ފަދަ ބައެއް ކުޅުންތެރިން މި ސީޒަނުގައި މިހާތަނަށް ވަނީ 40 އަށް ވުރެން ގިނަ މެޗު ކުޅެފަ. އިއްޔެގެ މެޗާ އެކު މާޒިޔާ ވަނީ މި ސީޒަނުގައި 22 އޮފިޝަލް މެޗާއި 14 ފްރޭންޑްލީ މެޗު ކުޅެފައި. އޭގެ އިތުރުން ގައުމީ ޓީމަށް ކުޅުނު ކުޅުންތެރިންނަށް އަދި މެޗުތައް އިތުރުވާނެ،" ސެކުލޮސްކީ ބުންޏެވެ.\nމާޒިޔާއިން ބަންގްލަދޭޝްގައި ކުޅުނު ފުރަތަމަ މެޗުގައި ދެ ގޯލު ޖެހި އިރު ދެ ގޯލު ވަނީ ބައިކޮޅަށް ވަދެފަ އެވެ. އެހެން ކަމުން އިއްޔެގެ މެޗަށް ނުކުން އިރު އެ ޓީމަށް އޮތީ މެޗު 0-0 ނުވަތަ 1-1 އިން އެއްވަރުކޮށްލައިގެން ވެސް ޕްލޭ އޮފަށް ދަތުރު ކުރުމުގެ ފުރުސަތު ލިބިފަ އެވެ. އެކަމަކު ކުރީ މެޗުގައި އަނިޔާވުމުގެ ސަބަބުން މާޒިޔާއަށް މި ސީޒަނުގައި ގިނަ މެޗުތަކެއް ކުޅެދިން ހަސަން ނާއިޒް (ދާދު) އިއްޔެގެ މެޗުގައި ކުޅެފައެއް ނުވެ އެވެ.\nޕްލޭއޮފުގައި މާޒިޔާ ވާދަކުރާނީ، ޕްރިލިމިނަރީގެ އަނެއް މެޗުގައި އިންޑިއާގެ ބެންގަލޫރު އެފްސީ އާއި ބޫޓާނުގެ ޕާރޯ ވާދަކޮށް މޮޅުވާ ޓީމަކާ އެވެ. ޕްލޭއޮފުން ކުރި ލިބިއްޖެ ނަމަ މާޒިޔާ އަށް ގްރޫޕް ސްޓޭޖުން ފުރުސަތު ލިބޭނެ އެވެ. ގްރޫޕުގައި އޮތީ ރާއްޖޭގެ ޓީސީ ސްޕޯޓްސް ކްލަބާއި އިންޑިއާގެ ޗެންނާއީ އެފްސީ އަދި ބަންގްލަދޭޝްގެ ބަޝުންދްރާ ކިންގްސް އެވެ.\nސެކުލޮސްކީ ބުނީ ބެންގަލޫރު މެޗަށް ކުރިމަތިލާއިރު ޓީމު ތެރޭގައި އިންޖަރީގެ ބިރު ބޮޑު ކަމަށެވެ. އެކަމަކު އެ މެޗާއި ކުރިމަތިލާނީ އިތުބާރާ އެކު ކަމަށް ސެކުލޮސްކީ ބުންޏެވެ.


Raees ivvevee "Thaafanaa" Report eh: Idhikolhu\nމަޖިލީހުގައި ރައީސް އިބްރާހިމް މުހައްމަދު ސޯލިހް ރިޔާސީ ބަޔާން އިއްވަވަނީ -- ފޮޓޯ: މަޖިލީސް\nރައްޔިތުންގެ މަޖިލީސް މި އަހަރަށް ހުޅުވުމަށް މިއަދު ބޭއްވި ޖަލްސާގައި ރައީސް އިބްރާހިމް މުހައްމަދު ސޯލިހް އިއްވެވި ރިޔާސީ ބަޔާނަކީ "ތާފަނާ" ރިޕޯޓެއް ކަމަށް ބުނެ، އިދިކޮޅުން ރިޔާސީ ބަޔާނަށް ފާޑު ކިޔައިފި އެވެ.\nރިޔާސީ ބަޔާނަށް ފާޑު ވިދާޅުވަމުން މަޖިލީހުގެ މާވަށު ދާއިރާގެ މެންބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ވިދާޅުވީ މި ރިޔާސީ ބަޔާނަކީ އުންމީދެއް ނެތް ބަޔާނެއް ކަމަށެވެ. އަދި މުޅި ރިޔާސީ ބަޔާނުން ބުނެދެނީ ދައުލަތް އޮތީ ވަރަށް ބޮޑު އޮޅުންބޮޅުން ގަނޑެއްގެ ތެރޭގައި ކަމަށެވެ.\nރާއްޖޭ ވަނީ އިޖްތިމާއީ އިންސާފުން އެކަހެރިވެފައި ކަމަށާ ގައުމުގެ އިގްތިސޯދީ ހާލަތު ރަނގަޅު ނޫންކަން ރައީސްގެ ރިޔާސީ ބަޔާނުން ހާމަވާ ކަމަށެވެ. އަދި މިވަގުތު ރާއްޖެއަށް ކުރިމަތިވެފައިވާ މައްސަލަތައް ހައްލު ކުރުމުގެ ގާބިލްކަން މި ސަރުކާރުގައި ނެތްކަމަށް ވެސް ސައީދު ވިދާޅުވި އެވެ.\n"ރިޔާސީ ބަޔާނުން އެނގިގެން ދިޔައީ މުޅި ދައުލަތް ވަނީ އޮޅުންބޮޅުމުގެ ތެރޭގައި ކަން. އިޖްތިމާއީ އިންސާފުން އެކަހެރިވެ މުޅި ގައުމުގެ އިގްތިސޯދު ދަށައް ގޮސްފިކަން. އަދި އެކަން ހަމަމަގަށް އެޅުވޭނެ ގާބިލްކަން މި ސަރުކާރުގައި ނެތްކަން." ސައީދު ވިދާޅުވި އެެވެ.\nއިދިކޮޅު ޕީޕީއެމް އަދި ޕީއެންސީގެ ބައެއް އިސް ބޭފުޅުން: ރައީސްގެ ރިޔާސީ ބަޔާނަށް ވަނީ ފާޑުވިދާޅުވެފައި --\nރައީސް މިއަދު އިއްވެވި ރިޔާސީ ބަޔާނަށް މަޖިލީހުގެ މީދޫ ދާއިރާގެ މެންބަރު އަދި ޕީއެންސީގެ ޕީޖީ ލީޑަރު އާދަމް ޝަރީފު އުމަރު ވެސް ވަނީ ފާޑު ވިދާޅުވެފަ އެވެ.\nޝަރީފް ވިދާޅުވީ މިއަދު މަޖިލީހަށް އިއްވީ ރިޔާސީ ބަޔާނެއް ނޫން ކަމަށާއި ރައީސް އިއްވެވީ "ތާފަނާ" ރިޕޯޓެއް ކަމަށެވެ.\n"މިއަދު މަޖިލީސްގައި އިއްވީ ވަރަށް 'ތާފަނާ' ރިޕޯޓެއް." ރިޔާސީ ބަޔާނަށް ފާޑުވިދާޅުވަމުން ޝަރީފް ވިދާޅުވި އެވެ.\nރައްޔިތުންގެ މަޖިލީހުގެ ގަވައިދުގައި ވާގޮތުން، ރިޔާސީ ބަޔާނަށް މަޖިލީހުގެ މެންބަރުން ޖަވާބުދާރީވާން ޖެހެ އެވެ. އެގޮތުން އެވަގުތު މަޖިލީހުގައި ހިމެނޭ ޕާޓީތަކުގެ ތެރެއިން، ރައީސް ނިސްބަތްވާ ޕާޓީ ފިޔަވައި ދެން އެންމެ ގިނައިން މެންބަރުން ތިބި ޕާޓީތަކުގެ ފަރާތުން މެޖޯރިޓީ ނުވަތަ މައިނޯރިޓީ ލީޑަރު ރިޔާސީ ބަޔާނަށް ޖަވާބުދޭން ޖެހޭނެ ކަމަށް ވަނީ ބުނެފަ އެވެ.\nނަމަވެސް 2012 ވަނަ އަހަރުން ފެށިގެން މަޖިލީހުގެ ގަވާއިދާ އެއްގޮތަށް އެކަން ކޮށްފައެއް ނުވެއެވެ. އެ އަހަރު ރައީސް ވަހީދު އިއްވެވި ރިޔާސީ ބަޔާނަށް ޖަވާބުދާރީވުމަށް އެމްޑީޕީން ދެކޮޅު ހެދިފަހުން މިދިޔަ އަހަރުތަކުގައި މަޖިލީސް ހުޅުވުމަށް ރައީސް އިއްވަވާ ރިޔާސީ ބަޔާނަށް ޖަވާބުދާރީވެފައެއް ނުވެ އެވެ.\nމަޖިލީހުގެ ގަވާއިދުގައި ރިޔާސީ ބަޔާނަށް ޖަވާބުދާރީވާން ޖެހޭނެ ކަމަށް ބުނެފައިވީ ނަމަވެސް އެކަން ނުކުރެވިއްޖެ ހާލަތެއްގައި އަމަލު ކުރާނެ ގޮތެއް ބަޔާން ކޮށްފައެއް ވެސް ނުވެއެވެ.\nރައީސް ސޯލިހް އަދި ރައީސް ނަޝީދު -- ސަލްވީން | އަވަސް\nރިޔާސީ ބަޔާނަށްފަހު ވާހަކަފުޅު ދައްކަވަމުން މަޖިލީހުގެ ރައީސް މުހައްމަދު ނަޝީދު ވިދާޅުވީ 14 ދުވަހުގެ ތެރޭގައި އެ ބަޔާނަށް ޖަވާބު ދިނުމުގެ މަސްއޫލިއްޔަތު އާންމު އުސޫލުގެ ދަށުން އޮންނަނީ މަޖިލީހުގެ އިދިކޮޅު ލީޑަރަށް ކަމަށެވެ. ރައިސް ސޯލިހު ނިސްބަތްވާ އެމްޑީޕީ ފިޔަވައި، ޕީޕީއެމްގެ ފަސް މެންބަރުންނާއި ޖޭޕީގެ ފަސް މެންބަރުންނާއި ޕީއެންސީގެ ތިން މެންބަރުން އަދި އެމްޑީއޭގެ ދެ މެންބަރުން މަޖިލިސް ތަމްސީލު ކުރައްވާ ކަމަށެވެ.\nނަމަވެސް، މަޖިލީހުގައި މިހާރު ސިޔާސީ ޕާޓީތައް ތަމްސީލުވާ ގޮތުން، މައިނޯރިޓީ ލީޑަރަކީ ކޮން ބޭފުޅެއްކަން އަދި ކަނޑައެޅިފައި ނުވާ ކަމަށެވެ.\n"ރިޔާސީ ބަޔާނަށް ޖަވާބު ދެއްވާނީ ކޮން ބޭފުޅެއްކަން އަޅުގަނޑުމެންނަށް ސާފުކުރެވުނީމާ، ޖަވާބު ދިނުމުގެ މަސައްކަތް ކުރާނަން،" ނަޝީދު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު މުހައްމަދު ސައީދު އާދަމް ޝަރީފު އުމަރު + ރިޔާސީ ބަޔާން\nއިދިކޮޅަށް ގޯސްވީ ރައީސް\nމަޖިލިސް ހުޅުވުން ފެބްރުއަރީ4ގައި، ސަރުކާރު ބަންދުކޮށްފި


Raees Yaameen! Yes I'm very Serious!\nރައީސް ޔާމީން! ޔެސް އައި އެމް ވެރީ ސީރިއަސް!\nމުޒާހަރާކުރަން ހުރަސްއެޅީވެސް އަމިއްލަފުޅަށް\nއަމިއްލައިން ފަރިކުރެއްވި ދަންތުރަތަކުގައި މެހުނީ އަމިއްލަފުޅަށް\nކ. މާލެ |3ޑިސެންބަރ 2019 | އަންގާރަ 19:18 | 10,685\nފަހުގެ ތާރީހެއްގައި ރައްޔިތުމީހާއަށް ލިބުނު އެންމެ ބޮޑު ހިތްހަމަ ޖެހުމަކީ ވެރިކަމުގައި ރައްޔިތުންގެ ލޮލުގައި އަނދުން އަޅުވައި ގައުމުގެ އިސްތިގުލާލާއި މިނިވަންކަން ފަރުދާގެ އަނެއް ފަރާތުން، ވަގަށް ފޭރެން އުޅެ އަތަށް ގޮވައި ދައުލަތުގެ ފައިސާއަށް ޚިޔާނާތްތެރިވި ބޭފުޅާ ކުރި ކަންތައްތަކަށް އިންސާފު ހޯދައިދިނުމަށް މި ސަރުކާރުން ކުރި މަސައްކަތެވެ. ދައްކަން މިއުޅެނީ އަމިއްލައިން ފަރިކުރެއްވި ދަންތުރަތަކުގައި މެހި އަމިއްލައިން ފޭހުނު އިލޮށި ގަނޑު އަމިއްލަ ލޮލަށް ހެރި ރައްޔިތުމީހާ ކުރިމަތީގައި ފަޟީހަތް ވި "ތަރައްގީގެ ބާނީ"ގެ ވާހަކައެވެ. ޔެސް އައިއެމް ސީރިއަސް!\nމަނިކުފާނާއި މަނިކުފާނުގެ އަވައިގައި ޖެހިތިބެ ތާސްކުޅުއްވަން އުޅުއްވި ބޭފުޅުން މަނިކުފާނު ދެއްކެވިހާ ވާހަކައެއް ގަބޫލުކޮށްގެން މަނިކުފާނު ވެރިކަމުގައި ހޭވިހާ ހަޑިއެއް ރައްޔިތުމީހާއަށް ފޮރުވައިގެން ތިބިއިރު ފަހުން ގާނޫނު އަރާ މަނިކުފާނާ ހަމަކުރާނެކަމަށް ހީފުޅުނުކުރެއްވުމަކީ މަގުމަތީ ބަހުން ބުނާނަމަ މަނިކުފާނަށް އެޅުނު އެންމެ ޅަ އެއްޗެވެ. ރައްޔިތުންގެ ލޯބި ގަދަބާރުން ހޯދައި ޖަލްސާތަކުގައި ބޯ އިތުރުކުރުމުން މަނިކުފާނަށް ވި އެއްވެސް ފައިދާއެއް ނެތްކަން މިއަދު އޮންނާނީ މަނިކުފާނަށް ރަނގަޅަށް އެނގިފައެވެ. ފްލައިޓް ޗާޓަރުކޮށްގެން މާލޭގައި އޮތް އެންމެ ބޮޑު ހުސްބިމަށް މީހުން އެއްކޮށް ސަރުކާރުގެ މުއައްސަސާތަކުގައި އުޅުނު މުވައްޒަފުންނަށް އިތުރުގަޑިއަށް ފައިސާ ދީގެން އަމިއްލަ ނުފޫޒުދައްކަން ބޯ އިތުރުކޮށް ފޮނި އަނގަތެޅި ދުވަސް މަތިން އައުކޮށްލަމާ ހިނގާށެވެ. އާޚިރުގައި މަނިކުފާނުގެ އަތުން ހުރިހާ ބާރެއް ބީވެގެން ދިޔުމުން މަނިކުފާނަށް ތާއީދުކުރެއްވިހާ ބޭފުޅުން ކޮބާ ހެއްޔެވެ. ގަބޫލުކުރަންވެސް ދައްޗެވެ. އެކަމަކު މަނިކުފާނު ޖަލަށް ލައިގެން ކޯޓު ކައިރިއަށް 200 މީހުންނެއްވެސް އެކެއް ނުވެއެވެ. އާނއެކެވެ. ހިތާމައާއެކު ބުނެލަން މިޖެހެނީ، އައިއެމް ވެރީ ސީރައަސްއޭ!\nދެން ދައްކަން މިއުޅެނީ އަނެއް ވާހަކައެވެ. މަނިކުފާނުގެ ލޯޔަލް 50 އަކަށް ސަޕޯޓަރުން ތިބިއިރު، 17 އޮގަސްޓު 2016 ވަނަ ދުވަހުގެ ރައްޔިތުންގެ މަޖިލީހުން އެއްވެ އުޅުމުގެ ޤާނޫނު ހަނިކުރުމަށްފަހު ބިލު ފާސް ކުރީ އޭރުގެ ސަރުކާރުގައި ތިއްބެވި 37 މެންބަރުންގެ ތާއީދާއެކު އެވެ. ބިލާ ދެކޮޅަށް 26 މެންބަރުން ވޯޓު ދެއްވި އެވެ. ވަކި ގޮތަކަށް ވޯޓު ނުދެއްވާ ދެ މެންބަރުން ތިއްބެވި އެވެ. ކުރީގެ މާފަންނު ދެކުނު ދާއިރާގެ މެންބަރު ޢަބްދުﷲ ރިފާއު އިޞްލާޙު ހުށަހެޅުއްވި މިބިލު ފާސްކުރީ އޭރުގެ ރައްޔިތުން ކުރި އާދޭހާ އިދިކޮޅު މެމްބަރުންގެ އަޑު އެހުމެއްނެތިއެވެ.\nއެއިރު ޤާނުނު ފާސްކުރެވުނު އިރު މަނިކުފާނު ދުވަހަކުވެސް ވެޑުވިގެން އިން ބޮޑު ގޮނޑިން ފައިބަންޖެހިދާނެކަމަށް ގަބޫލުކުރެއްވި ހެނެއް ހިޔެއް ނުވެއެވެ. ޙާލަތު ބަދަލުވުމާއެކު އޭރުގެ ސަރުކާރުގައި ގަދަބަސް ބުނަމުން ދިޔަ ބޭބޭފުޅުން މިއަދު އެޤާނޫނު މަތިން ހަނދާނެއް ނެތެއެވެ. ޙައްޤުތައް ނިގުޅައިގަނެފި ކަމަށް ބުނެ މިއަދުގެ ސަރުކާރަށް އިންތިހާއަށް ފާޑުކިޔަމުން ދާއިރު އެއީ ތިބޭފުޅުންގެ ލޯބިވާ ރައީސް ރައްޔިތުންގެ އަޑުކަނޑުވާލަން ފާސްކުރި ޤާނޫނަކާއެކު ޖެހުނު ހާލުކަން އިނގޭހެއްޔެވެ؟. އެދުވަހު ހަނިކުރީ ރައްޔިތުންގެ އަޑު އެކަންޏެއް ނޫނެވެ. ރައްޔިތުންނަށް ހަގީގަތް ހާމަކުރަން އުޅުނު މީޑިއާތަށްވެސް ބޮޑެތި އަދަދުތަކުން ޖޫރިމަނާކޮށް، ނޫސްވެރިންވެސް ލީ ޖަލަށެވެ. ޤާނޫނުތަކަށް ހެދީ އޭރު ހިތް އެދުނު ގޮތެކެވެ. ރައްޔިތުންގެ މުދާތަށްވެސް ގެއްލުވާލައި ފައިސާ ނަގަން އެހާމެ ކުޅަދާނައެވެ. ޕާޓީގެ އިސް ސަފުގައި އެއިރު މިކަމަށް އަތްޖަހަން ތިބި ބޭފުޅުންގެ ތެރެއިން މަދު ބަޔަކު މަނިކުފާނަށް އެޅުނު ހާ ޅައެއްޗެއް ފޮރުވަން މަސައްކަތްކުރަމުންދާއިރު އެއީ މަނިކުފާނު ކުރިކަންތައްކަމެއް ނޭނގުނެވެ. މިއީ މަނިކުފާނުގެ ވެރިކަމެއް ނަމަ މިފަދަ ރިޕޯޓެއް ލިޔެގެންވެސް އަބުރުގެ ދައުވާ ކޮށް ޚުދު އަޅުގަނޑުވެސް އޮންނާނީ ޖަލުގައެވެ. ހަޖަމް ކުރަން ދައްޗަކަސް އައިއެމް ވެރީ ސީރިއަސް!\nމިނިކާ ބާޒުތަކެއް ޕާޓީގައި އުޅުއްވާކަމަށް ޤަބޫލު ނުކުރިއަސް އެއީ ތެދުވާހަކައެކެވެ. ގާސީމް އިބްރާހިމް ފިޔަވައި ސިޔާސީ މައިދާނުން އެންމެ ބޮނޑި ލިބުން އެއްބޭފުޅަކަށް މަނިކުފާނުވާނެއެވެ. މާޒީން ކިތަންމެ ފިލާވަޅެއް ލިބުނަސް މަނިކުފާނަށް އެކަމެއް ހަޖަމެއް ނުކުރެވެއެވެ. އެންމެ ކައިރީގައި ހީފާ އުޅޭ ރައްޓެހިން ވާނޭ ފަހުން ބޭވަފާ! މި ބައިތުގައި ވަރަށް ފުން މާނައެއް އެކުލެވިގެން ވާކަން ނުދަންނާނެ މީހަކު ނުހުންނާނެވެ. ހިތި ތަޖުރިބާ ތަހައްމަލު ކުރަން ނުޖެހޭ އެކަކުވެސް ނުހުންނާނެވެ. ހަނދާން ނެތިދާނެތީ އެއްވާހަކަ ފާހަގަކޮށްލާނަމެވެ. އިންޓަރނޭޝަނަލް ސްޓެންޑާރޑް އަށް މާފުށީ ޖަލުގައި ހެދި ގޮޅިތަކާއި މަނިކުފާނުގެ އަޚު އަހުމަދު އަދީބު ހައްޔަރުކުރަން މަނިކުފާނު މާލެ ޖަލުގައި ހެދި ގޮޅީގައި މަނިކުފާނު މެޑިކަލް އެސެސްމެންޓްތައް ހެދުމަށް ބެހެއްޓުމުން މަނިކުފާނުގެ ލޯޔަރުން ބުނީ ކީކޭހެއްޔެވެ؟ އިންސާނަކު ބަހައްޓާވަރުގެ ތަނެއްގައި ނޫނޭ ބަހައްޓާފައި ހުރީ. އެކަމު އެއީ މަނިކުފާނުގެ ބޮޑު ބޭބޭފުޅު ހިމެނޭ ގޮތަށް ރާއްޖޭގައި ހިމެނޭ ގިނަ ސިޔާސީ ލީޑަރުން ލި ޖަލުކަން މަނިކުފާނާއި މަނިކުފާނުގެ ސަޕޯޓަރުންނަށް ނޭނގެނީތޯ؟ ޔެސް އައިއެމް ސީރައަސް!\nދެން އޮތީ، ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނަށް ރައީސް ޔާމީން ގެންނެވި އިސްލާހާއެކު، އެމަނިކުފާނުގެ ޕާޓީގެ ލީޑަރޝިޕާ ދުރަށް ވަޑައިގަންނަވަން ޖެހިވަޑައިގެންނެވި އިސްލާހެވެ. ރައީސް ޔާމީނުގެ ސަރުކާރުގެ މެޖޯރިޓީ އޮތް ނިމިދިޔަ 18 ވަނަ ރައްޔިތުންގެ މަޖިލީހުން ދިވެހިރާއްޖޭގެ ޖަލުތަކާއި ޕެރޯލްގެ ޤާނޫނަށް އިސްލާހުގެންނަވައި، ރައީސް ޔާމީން އެ އިސްލާހު ތަސްދީޤު ކުރައްވާފައި ވަނީ 05 މެއި 2015 ގަ އެވެ. ޖަލުތަކާއި ޕެރޯލްގެ ޤާނޫނަށް ގެނައި އިސްލާހުގައި، ސިޔާސީ ޕާޓީތަކާއި، ޖަމިއްޔާތަކާއި، ޖަމާޢަތް ހެދުން، ބަޔާން ކުރާ އެޤާނޫނުގެ 63 ވަނަ މާއްދާގައި ބުނެފައިވަނީ، ސިޔާސީ ޕާޓީއާއި ޖަމިއްޔާތަކަށް ޢާންމު މެންބަރެއްގެ ހައިސިއްޔަތުން ނިސްބަތްވުން ފިޔަވައި، އެއިން ތަނެއްގެ މަސްއޫލުވެރި ފަރާތެއްގެ ގޮތުގައި ހުރުމާއި، އެތަންތަނުން ހިންގާ އެހެން ހަރަކާތްތަކުގައި ބައިވެރިވުމުގެ ޙައްޤު، ޙުކުމެއް ތަންފީޒުކުރުމަށްޓަކައި ޖަލުގައި ބަންދުކުރެވިފައި ހުންނަ މުއްދަތުގައި ލިބިގެން ނުވާ ކަމަށެވެ. ރައީސް ނަޝީދު އެކަންޏެއް ނޫނެވެ. ޖަލުތަކާއި ޕެރޯލްގެ ޤާނޫނަށް ގެނައި އިސްލާހުން އަދާލަތު ޕާޓީގެ ރައީސް ޝައިޚް އިމްރާން އަބްދުﷲގެ މަޤާމުވެސް ގެއްލުވާލި އެވެ. ބޭބޭފުޅުން އަތުން ޕާޓީ ފޭރިގަނެގެން ޖަލަށް ލައި ޕާޓީގެ ރައީސްގެ މަޤާމު ނަންގަވައިގެން އުޅުއްވި އިރު މަނިކުފާނަށް ތިއޮތީ އަމިއްލައަށް ހެދި ޤާނޫނުން އަމިއްލަ ޕާޓީގެ ރައީސްކަން ގެއްލިފައެވެ. ދަންތުރައިގައި ޖެހުނީވެސް މަނިކުފާނެވެ. ޔެސް. ޔެސް، އައިއެމް ވެރީ ސީރިއަސް!\nމިހެންގޮސް ލައްކަ ބައިވަރު ވާހަކައެއް ދެއްކިދާނެއެވެ. އެއް ދުވަހަށް މިވަރުން ފުދޭނެކަމަށް ހީކުރަމެވެ. ދުރުނުން މާޒީގައި ދެއްކޭނެހާ ލައްކަ ގިނަ މަންޒަރުތައް އެބަހުއްޓެވެ. މަނިކުފާނުގެ ސަޕޯޓަރުން އެއިރު ގޮވީ ޤައިދީ ލާދީނީ ނަޝީދޭ ކިޔައިފައެވެ. ހަޖަމް ކުރަން ދަތި ކަންވެސް އިނގެއެވެ. އެކަމަކު އަދިވެސް އެއްފަހަރު ޙުކުމް މަތިން ހަނދާންކޮށްލައިދޭނަމެވެ. ކްރިމިނަލް ކޯޓުގައި ބުރާސްފަތި ދުވަހުގެ މެންދުރުފަހު އިއްވި ޙުކުމުގައި ބުނެފައިވަނީ މަނީ ލޯންޑްރިންގ އަދި ޓެރަރިޒަމް ފައިނޭންސްކުރުން ހުއްޓުވުމުގެ ޤާނޫނުގެ 53 ވަނަ މާއްދާގެ (ހ) އާ ޙަވާލާދީ، އެ މާއްދާގެ (ށ) ގެ ދަށުން މއ. ކާމިނީ ހުޅަނގުގެ، ޢަބްދުﷲ ޔާމީން އަބްދުލްގައްޔޫމް5އަހަރު ދުވަހުގެ މުއްދަތަށް ޖަލަށް ލުމާއެކު،5މިލިއަން ޑޮލަރުން ޖޫރީމަނާކޮށް، ފައިސާ 28 ނޮވެމްބަރު 2019 އިން ފެށިގެން6މަސްދުވަހުގެ ތެރޭގައި މޯލްޑިވްސް އިންލެންޑް ރެވެނިއު އޮތޯރިޓީއަށް ދެއްކުމަށް ޢަބްދުﷲ ޔާމީން އަބްދުލްގައްޔޫމަށް އަންގައި، މައްސަލަ ބެއްލެވި5ގާޒީންގެ އިއްތިފާޤުން ހުކުމްކޮށްފައިވާކަމަށެވެ. ޔެސް އަމިއެމް ވެރީ ސީރިއަސް!\nފަސްވަނަ ރައީސަށް ފަސްފަހެތިން އިއްވި ޙުކުމާއެކު ފަސް އަހަރަށް ޖަލު ގޮޅިއަށް ތިދިޔައީ މަނިކުފާނުގެ ވެރިކަމުގައި މަނިކުފާނު ފަރުމާކޮށްދިން ތަނަކަށް ކަން އެނގިވަޑައިގަންނަވާތޯއެވެ؟ ރައްޔިތުމީހާ އަޑުއައްސަވައި ކުރި ހުވަޔާއި އެއްގޮތަށް ޤާނޫނާއި ޤަވާއިދަށް ޙުރުމަތްތެރިކޮށް ހިތައި ރައްޔިތުންގެ ވެރިކަމެއް ކުރެއްވިނަމަ ގައިމުވެސް މިއަދު ޤައިދުކުރެވިފައިވާ ކުރީގެ ރައީސް ޔާމީނޭ ނުކިޔާނެއެވެ. ޔެސް މަނިކުފާނު. އައިއެމް ވެރީ ސީރިއަސް!


Aa Aharuge Show Aai Medhugai Rahath Adhi Mika Huree Varah Hiyhama...\nއާ އަހަރުގެ ޝޯއާއި މެދުގައި ރާހަތު އަދި މީކާ ހުރީ ވަރަށް ހިތްހަމަ ޖެހިފައި\n11 މަސް,2ހަފްތާ, 1 ދުވަސް, 19 ގަޑި, 29 މިނެޓް, 41 ސިކުންތު ކުރިން 2410ފަތޯނާ ފާއިޒް\nވިޒިޓް މޯލްޑިވްސް އިޔަރ 2018 ފާހަގަ ކުރުމަށްޓަކައި އަލިމަސް ކާނިވަލްގައި ރޭ ބޭއްވި ޝޯއާއި މެދުގައި، ޝޯގައި ރީތި ލަވަތަކެއް ހުށަހަޅާދިން ބޮލީވުޑްގެ2ލަވަކިޔުންތެރިން ކަމަށްވާ ރާހަތު ފަތޭ އަލީ ޚާން އަދި މީކާ ސިން ބުނެފިއެވެ.\nޝޯއަށް ފަހުގައި ދެތަރިންވެސް ވަނީ، ޝޯއާއި މެދުގައި ހިތްހަމަ ޖެހޭކަން ފާޅުކޮށް، ޓްވީޓް ކޮށްފައެވެ. އެގޮތުން ރޭގެ ޝޯގައި ރީތި ލަވަަތަކެއް ހުށަހަޅާދިން ރާހަތު ފަތޭ އަލީ ޚާން ޓްވިޓަރގައި ބުނެފައިވަނީ، 2018 ވަނަ އަހަރަށް މަރްހަބާ ކިޔުމަށްޓަކައި، މީކާ ސިންހް އާއިއެކީގައި ރާއްޖޭގައި ލަވަކިޔަން ފުރުސަތު ލިބުމުން ވަރަށް ހިތްހަމަ ޖެހުނު ކަމަށެވެ. އަދި އެއީ ވަރަށް ފޯރި ގަދަ ޝޯއެއް ކަމަށްވެސް ރާހަތު ވަނީ ސިފަކޮށްފައެވެ.\nޝޯއާއި ދޭތެރޭގައި ދެކޭ ގޮތް ހިއްސާ ކުރަމުން، މީކާ ސިންހް މީގެ ކުޑައިރު ކޮޅެއް ކުރިން ކުރި ޓްވީޓެއްގައި ބުނެފައިވަނީ، "ސޫފި" ލަވަ ކިޔުމަށް އެންމެ މޮޅު ލަވަކިޔުންތެރިޔާ، ރާހަތު ފަތޭ އަލީ ޚާން އާއި އެކީގައި ރާއްޖޭގައި ދެވުނީ ވަރަށް "ފައްކާ" ޝޯއެއް ކަމަށެވެ.\nއަދި އާ އަހަރު ފާހަގަ ކުރުމަށް ބާއްވާ ޝޯއަކުން ލަވަކިޔުންތެރިއަކަށް ފުރުސަތު ދިނުމަކީ، އެލަވަލިޔުންތެރިއެއްގެ މުހިއްމުކަން ދޭހަކޮށްދޭ ކަމެއް ކަމަށްވެސް މީކާ ވަނީ ބުނެފައެވެ. އޭނާ ވަނީ ރާހަތު އާއިއެކީގައި ރާއްޖޭގައި ލަވަ ކިޔާ މަންޒަރު ފެންނަ ވީޑިޔޯއެއްވެސް ޓްވީޓް ކޮށްފައެވެ.\nއާއްމުކޮށް ހުޅުވާލައިގެން އަލިމަސް ކާނިވަލްގައި ކުރިއަށްގެންދިޔަ މި ޝޯ ބަލާލުމަށް ގިނަ ބަޔަކު ޖަމާވިއެވެ. އަދި ރާހަތު އާއި މީކާގެ ލަވަތަކަށް ބޮޑު ތަރުހީބެއްވެސް ލިބިގެން ދިޔަކަން ފާހަގަކޮށްލެވެއެވެ. ޝޯ ބަލަން ޖަމާވި މީހުންގެ ތެރޭގައި ގިނަ އަދަދެއްގެ ބިދޭސީންވެސް ހިމެނެއެވެ.\nމީކާ ސިންހް ރާހަތު ފަތޭ އަލީ ޚާން